
Se pot aduce, făă dificultate, trei serii de argumente că 
apariția acestei cărji este un adevărat eveniment editorial. 

Mai Întâi, se remarcă importanța, în sine, a subiectului 
tratat. Istoria Spaniei este, fără îndoială, una dintre cele mai 
valoroase ale Europei, prin experiența umană, prin 
semnificația evenimentelor istorice, prin luciditatea şi forja 
unor personalități istorice şi artistice. 

Pentru importanța perioadei preistorice, stau mărturie 
picturile rupestre de la Altamira, Pindal, Alpera sau Dos 
Aguas. Urmează perioada celtică, a cărei cultură depăşeşte, 
ca semnificaţie, cadrul peninsular. Spania intră, totodată, în 
zona colonizării feniciene şi greceşti. Dar cel mai important 
proces istoric din acea epocă îndepărtată este ocupația 
romană (şi romanizarea implicată de ea). Epoca romană a 
lăsat în Spania numeroase urne, semne ale unor timpuri de 
mare înflorire: de la impresionantul apeduct de la Segovia, 
la monumentalul pod de la Caceres, de la teatrul din 
Malaga, la temele din Tarragona. La sfârșitul epocii romane, 
Peninsula Iberică intră în stăpânirea unui puternic regat 
„barbar”, care, pentru o vreme, a controlat şi sudul Franţei 
- regatul vizigot. După anul 711, Spania reprezintă un 
element de puternică originalitate în vestul Europei: se află 
sub stăpânire arabă (şi o mică parte din ea va rămâne în 
această situaţie aproape 800 de ani). Micile regate creştine 
din nord reuşesc însă să cucerească treptat pământurile 
stăpânite de arabi şi, în 1492, întreaga peninsulă este sub 
control creştin. Curând se intră în epoca de glorie a 
Spaniei, prin manifestarea forjei sale în două direcţii: 
preponderența în Europa şi ocuparea (şi organizarea) unui 
imens imperiu colonial. Puterea politică este dublată de 
splendorea culturală (.Secolul de Aur”). Chiar şi decadența 
care a urmat este considerată exemplară (Emil Cioran) şi 
este plină de semnificație istorică. fn acest sens, războiul 
civil din 1936-1939, eveniment confuz şi tragic, este o 
chintesență a tuturor  contradicțiilor din societatea 


europeană a secolelor XIX şi XX Astăzi, Spania este o ţară 
dezvoltată, bine integrată în structurile europene şi euro- 
atlantice, ocupând locul al zecelea în lume, după produsul 
național brut. 

Cartea lui Piere Vilar analizează şi expliC, în sensul 
precizat mai sus, toate etapele din istoria Spaniei. 

fn al doilea rând, se pot identifica unele confluenţe şi 
similitudini impresionante între tara noastră şi îndepărtata 
Spanie. Cu mult timp în urmă, un mare hispanist român, Al. 
Popescu Te/ega, a găsit surprinzătoare asemănări intre 
folclorul românesc şi cel iberic, pe care le explică prin 
influența celtic. Alt autor a comparat rezistența de la 
Numantia impotriva romanilor, cu cea de la Sarmizegetusa. 
Perioada romană şi latinitatea noastră comună sunt surse 
de apropiere lingvistic, morală şi culturală; în plus, Traian, 
cuceritorul Daciei, se născuse în Spania. În perioada mai 
apropiată de noi, ocupația musulmană arabă din Spania 
poate fi comparată cu presiunea musulmană turcă Tn 
Balcani, credea Nicolae iorga. 

Poate din aceste cauze ascunse, sau poate din 
altele, la noi au existat mereu un interes viu şi o simpatie 
pentru .sora latină“. Sunt sentimente ce se constată la 
călătorii români Tn Spania (de la V. Alecsanari şi M. 
Kogălniceanu, la N. iorga şi L. Rebreanu), în presă, în opinia 
publică. 

Totuşi, pentru cel care urmăreşte aceste reacții 
afective, se va evidenția curând un sentiment suplimentar, 
de frustrare: C nu ştim destul de mult despre Spania. 

Cartea lui Piere Vilar vine să satisfac şi în acest sens 
interesul nostru. 

fn sfârşit, în al treilea rând, pentru sceptici şi 
indiferenți, pot fi aduse şi alte argumente, de ordin 
pragmatic. 

Cartea pe care o prezintă acum Editura Corint este 
prima istorie generală a Spaniei care apare la noi în tară. 
Este, apoi, o carte de mare succes, dovadă fiind faptul că 
Tn Franţa ea a avut, din 1947 până azi, nu mai puţin de 19 


ediții. 

RemarCm şi încercarea autorului, potrivit afirmației 
sale din altă lucrare, de a face ințeleasă istoria mai mult 
decât de a expune pur şi simplu. 

Sunt tot atâtea motive de a lăuda inițiativa Editurii 
Corint şi de a recomanda lectura acestei Ctfi. 


Marian Ştefănescu 
Universitatea din Bucureşti 
Capitolul I 


"CADRUL ŞI ORIGINEA OAmItiLOR 


I. Cadrul na^ ^ 


Oceanul. Marea Mediterană. Lanțul Munților Pirinei. 
Un cadru natural cuprins între limite atât de precise pare 
conceput, anume, pentru destinul unei colectivități şi 
pentru crearea unei coeziuni istorice. 

Şi într-adevăr, poziția aparte a Iberiei, izolată prin 
Pirinei, clima şi structura cu aspecte cu totul ieşite din 
comun, atracția exercitată de bogățiile sale au făcut ca 
aceasta să aibă în Europa, încă din cea mai îndepărtată 
preistorie, o originalitate uneori subtilă, alteori 
sclipitoare. Chiar dacă s-a spus cândva, ea nu este însă 
africană. Unele constante naturale au făcut din această 
peninsulă masivă - un fel de mic continent - o existenţă 
istorică aparte. 


Dar, să nu tragem concluzia eronată că lumea iberică 
ar fi o lume închisă şi nici că ea ar fi oferit oamenilor care 
au descins aici, condiţii favorabile unei contopiri 
armonioase. Căci această lume, pe de o parte, prin periferia 
sa primitoare, se deschide larg influențelor exterioare de 
tot felul, dar, pe de altă parte, celor care încearcă să o 


cunoască în profunzime li se opune imediat prin multiple 
bariere de sierras?’ şi de podişuri, prin asprimea climei, prin 
sărăcia resurselor de aici. Spre deosebire de Franţa - mai 
puţin apărată, dar atât de admirabil articulată de-a lungul 
fluviilor sale - Spania nu beneficiază de un sistem unitar de 
căi naturale. Aici, nici un centru geografic nu poate avea 
rolul pe care şi l-au asumat, în alte ţări, oraşe, precum 
Parisul sau Londra. Văi transversale înguste, la marginea 
podişurilor, barează aproape toate 

depresiunile. îţi vine să repeţi, după o expresie care a 
circulat mult, că peninsula este nevertebrată. Fără îndoială, 
mai bine ar fi să se spună că ea a suferit, în cursul 
dezvoltării resurselor sale umane, din cauza locului excesiv 
ocupat în structura sa fizică, de scheletul reliefului, în 
detrimentul organelor vitale de producţie, de asimilare, de 
schimburi. De la bariera compactă a Pirineilor Centrali până 
la crestele la fel de viguroase care domină Granada şi 
Almeria, se întinde Iberia muntoasă şi continentală, 
caracterizată prin dificultăţi de acces, aşadar, prin izolare şi 
prin asprimea condiţiilor climatice, deci prin precaritatea 
mijloacelor de viaţă. 

Izolarea şi sărăcia sunt doi termeni frecvent folosiţi în 
literatura contemporană pentru a explica originea valorilor 
spirituale ale poporului spaniol. De aici ar deriva „esenţa 
Spaniei” după Unamuno, „profunzimile” după Rene 
Schwob,  „virginitatea” ei, după Ganivet sau Frank. 
Incontestabil, omul podişurilor va juca un rol important, 
primordial chiar, în relatarea pe care o vom schiţa. Şi este 
cert că din natura ţării sale el a dobândit pasiunea pentru 
independenţă, vitejia războinică,  ascetismul, gustul 
dominației politice şi disprețul față de agoniseala prin 
negustorie, aspirația spre a realiza sau a menține unitatea 
populației din peninsulă. 

Această din urmă aspirație nu exprima oare, în 


10 Munte cu relief alungit, cu înălțimi abrupte, dar şi cu 
po^iuni netede (spaniolă: sp.); sierra - fierăstrău (lat.). (N.tr.) 


realitate, sentimentul confuz al unei nevoi vitale? Izolată, 
Spania centrală nu ar avea decât o viaţă precară. Ea este 
lipsită de resurse şi nu poate hrăni mulţi oameni. Comunică 
greu cu strănii. Nu se adaptează decât cu întârziere la 
evoluţia materială şi spirituală a lumii. Pentru a păstra 
contactul cu aceasta, pentru a trăi şi juca un rol în lume, 
este obligată să se asocieze îndeaproape, organic, cu 
minunatele ţărmuri peninsulare, atât de animate, atât de 
asimilatoare, remarcabil aşezate nu numai faţă de Lumea 
Veche, ci şi faţă de Lumea Nouă. Spaniei „muntoase şi 
războinice”, cum îi apare lui Antonio Machado (de la 
înălţimea podişurilor din Soria) i se opune, doar pentru a o 
completa, o altă Spanie, bogată şi mănoasă, „mamă a 
tuturor fructelor!, livadă cu mere de aur pentru Antichitate 
şi grădină a califilor din Evul Mediu - a cărei imagine era 
îndrăgită de tradiţia populară şi de literatura romantică. Şi 
cum să fie uitată splendida salbă a porturilor iberice, de 
unde au pornit în cucerirea Orientului, apoi a Occidentului, 
negustorii şi marinarii din Catalonia şi Andaluzia, din 
Mallorca şi din Portugalia, din Valencia şi Ţara Bascilor? 
Această lberie fericită, această lberie activă (printr-un 
fenomen, de altfel, clasic în jurul Mediteranei) nu răspunde 
atracției regiunilor din interior. De fapt, prin dispunerea 
reliefului, prin forma şi orientarea văilor, regiunea de coastă 
se izolează şi se fărâmiţează. Ea ignoră podişurile din 
centru. Th. Fischer a explicat acest fenomen cu mult timp în 
urmă, în ceea ce priveşte Portugalia. Acelaşi fenomen este 
valabil (chiar într-o mai mare măsură, fiindcă înălţimea 
podişului este asimetrică) şi pentru micile aşezări de pe 
coasta estică spaniolă. Aşa se explică de ce atâtea regiuni 
maritime ale lberiei au avut, în anumite momente ale 
istoriei, destine autonome. în schimb, nici una dintre aceste 
mici puteri, ale căror succese au fost mai ales de ordin 
economic, nu a avut niciodată un teritoriu suficient de întins 
şi nici o putere politică de durată, pentru a antrena în mod 
decisiv întreaga peninsulă. Istoria lberiei a reprezentat o 
neîncetată luptă între voinţa de unificare, manifestată, în 


general, dinspre centru, şi o tendinţă nu mai puţin spontană 
- de origine geografică - de fărâmiţare. 


Prezentul depinde astfel, ca şi trecutul, de o natură 
contradictorie. Masivitatea, relieful şi ariditatea centrului 
spaniol se îmbină cu o anumită înapoiere tehnică sau 
socială, impunând naţiunii spaniole, până în 1960, o 
productivitate medie la grâu care nu depăşeşte 1 O 
quintale la hectar. Ar putea aceasta să ajungă mult timp 
unei populaţii care a crescut în câteva sute de ani, de la 
17 la 35 milioane de locuitori? Unde se vor scurge, pe de 
altă parte, produsele atât de bogate, dar atât de 
speciale de pe terenurile aşa-numitelor huerta/1? Ce va 
învinge în mod decisiv: arhaismul economic şi spiritual al 
celor mai izolate regiuni rurale sau efervescenţa 
influențelor care se manifestă în marile porturi şi oraşe? 
Să nu uităm că atât catalanii cât şi bascii, adică spaniolii 
cei mai accesibili contactelor cu străinătatea, au tins, de 
aproape un secol, să părăsească comunitatea naţională. 
Desigur, există aici o criză care trebuie depăşită, o 
sinteză care trebuie refăcută. Şi dacă unele cugete (s-a 
văzut aceasta în Castilia) propovăduiesc spaniolilor, ca 
soluţie pentru problemele grave ale poporului lor, doar 
mândria izolării şi doar cultul originalității, viaţa modernă 
le va răspunde: Gibraltar şi Tanger, Canare şi Baleare, 
baze submarine şi aerodromuri, cupru din Rio Tinto şi 
potasiu din Suria. Din punct de vedere economic şi 
strategic, Spania nu poate rămâne neinfluenţată de 
relaţiile dure ale lumii actuale. între Africa şi Europa, 
între Ocean şi Mediterana, Peninsula Iberică este o 
răscruce, un loc al întretăierii de drumuri. E drept, o 
intersecţie ciudat de încurcată, aproape o barieră. O 


11 Huerta - grădină (sp.). Termen care denumeşte câmpia 


fertilă din Spania. (N.tr.) 
1 


1 


întretăiere de drumuri, totuşi, unde, din vremurile cele 
mai îndepărtate, oamenii şi civilizațiile s-au infiltrat, s-au 
înfruntat şi şi-au lăsat urmele. 


II. Originea o“enlor şi a 


De aceea, antropologic, nu mai există rasă spaniolă, 
cum nu există nici rasă franceză. 


Popularea Spaniei s-a făcut de timpuriu. Numeroase 
urme paleolitice indică aici, uneori, aşezări menite unor 
destine măreţe, cum ar fi cel al Madridului. Cantabria 
păstrează, la Altamira, Capela sixtină a artei preistorice 
(magdaleniană). Apoi, la graniţa dintre neolitic şi epoca 
bronzului, Andaluzia este din nou locul unei înfloriri umane. 
E drept că nu se prea ştie ce ar trebui să fie pus înainte de 
primele nume indicate de texte. 


Chiar cuvântul /berici nu e pe deplin clar. El se aplică unui 
popor african de tip berber, infiltrat, până în Pirinei de-a 
lungul Levantului spaniol”? } şi căruia i se poate descrie 
destul de bine modul de viaţă. S-a renunţat, însă, să fie 
identificaţi ca iberici, bascii, a căror ascendență ar fi situată 
mai curând în primele civilizaţii pirineiene. în sfârşit, în 
etnografia spaniolă, nu este de neglijat elementul celt: 
amestecul  celtiberic, pe podiş, prezintă trăsături 
caracteristice; iar celtul propriu-zis dă tipul dominant în 
extremitatea nord-vestică a Galiciei. 

Să mai adăugăm că, la începutul erei istorice, Levantul 
va fi mereu vizitat de navigatori veniţi din celălalt capăt al 
Mediteranei. După războaiele punice, Roma n-a abandonat 


12 Desemna în trecut regiunea de coastă, cuprinsă între 
Marea Mediterană şi lanţul muntos Betica (Spania), prosperă din 
punct de vedere economic. (N.tr.) 

13 Linie de trăgători, reprezentând prin extensie, trupele de 
partizani (sp.). (N.tr.) 


nici un moment ideea de a controla întreaga peninsulă, dar 
i-a trebuit mult timp pentru a putea domina podişurile. încă 
din acea perioadă, au apărut împotriva Romei forme 
originale de rezistenţă care se vor reîntâlni adesea la 
spanioli: guerri!las4 conduse de Viriathus:* 15 şi implacabila 
apărare a marilor oraşe asediate: timp de 20 de ani, pe 
cele mai mari înălţimi ale Mesetei”6, Numantia!* a fost 
coşmarul soldaţilor romani, în 133 oraşul preferând să fie 
distrus decât să se predea. Cu toate acestea, regiunile de 
pe litoral, romanizate rapid, îşi vor impune treptat influenţa 
asupra întregii ţări. Perioada romană a fost una dintre cele 
mai frumoase epoci ale peninsulei, măcar în aparenţă. 


Această vârstă de aur se plasează în primele două 
secole d.Hr. Minele spaniole sunt exploatate intens. 
Drumurile şi podurile, rustice sau majestoase, conduc 
până în Galicia şi Cantabria. Romanii realizează de tim- 
puriu frumoase lucrări hidraulice atribuite adesea, pe 
nedrept, arabilor. Pentru Roma, Andaluzia a putut fi un 
grânar. Spania îi încredinţează Romei pe fiii ei cei mai 
străluciți: Quintilianus, Martial, Lucan, Seneca, pe marii 
împărați Hadrian, Traian. în acelaşi timp, ne întrebăm 
acum dacă suprastructura romană a transformat, într- 
adevăr, vechea viaţă a triburilor şi dacă randamentul 
economic sclavagist nu a fost cumva mai scăzut decât 
se crede. Se constată, totuşi, că sistemul roman, chiar 
dacă dă semne de decadenţă, începând cu secolul al Ill- 
lea, şi este invadat în secolul al V-lea de către barbari, 
păstrează cu toate acestea, de-a lungul acestor epoci 


14 Aflat în fruntea războinicilor din Lusitania, el învinge 
succesiv patru generali romani; Roma înlătură pericolul pe care 
acesta îl reprezenta, asasinându-l. (N.tr.) 


15 Platou muntos din centrul Peninsulei Iberice; meseta - 
podiş (sp.). (N.tr.) 
16 Cucerirea oraşului de către Publius Comelius Scipio, în 133 


î.Hr., a marcat sfârşitul revoltei populațiilor iberice împotriva 
Romei. (N.tr.) 
1 


3 


tulburi, esenţialul structurii sale. El nu se va prăbuşi cu 
totul decât în 711, în faţa Islamului. 


Creştinismul şi Biserica fuseseră, în mare măsură, 
chezăşia dăinuirii Spaniei. 

Primele valuri de invadatori (alani, suevi şi vandali) dis- 
truseseră mult, dar trecuseră repede. Vizigoţii, venind din 
Gallia, au ajuns în mare măsură romanizați. Religia lor - 
arianismul - a fost cea care a prelungit mai ales luptele 
interne. Când regele lor, Recared, s-a convertit la 
catolicism, părea că începe o nouă mare epocă. Regii 
vizigoți aleseseră drept capitală Toledo şi tocmai 
realizaseră unitatea iberică, independentă de data aceasta 
faţă de întregul imperiu din afară. Latinii şi goții uitau din ce 
în ce mai mult deosebirile iniţiale dintre ei. A fost elaborat, 
de către oamenii Bisericii, un celebru cod comun - Liber 
judiciorum. Monarhia a suferit atunci un soi de control 
teocratic, exercitat de către conciliile de la Toledo. Un 
anume Isidor din Sevilla, într-o lucrare enciclopedică, a 
încercat să salveze moştenirea spirituală a Antichității. De 
fapt, este vorba aici de ultima strălucire a unei civilizaţii şi 
nu de începutul unei noi ere. Societatea spaniolă nu întârzie 
să se destrame din punct de vedere politic şi 


social. Sclavii şi colonii trăiau în mizerie. Luptele religioase 
şi rasiale renasc pe nesimţite. Evreii sunt persecutați. 
Nobilii se ţin de intrigi. în cele din urmă, profitând de 
situaţia dificilă a Spaniei, musulmanii din nordul Africii 
traversează strâmtoarea şi schimbă brusc soarta Spaniei. 


înainte de a ne reaminti perioada clasică din istoria 
Spaniei, care începe cu invazia Islamului, este necesar, 
fără îndoială, să evaluăm mai întâi ce acumulare de sedi- 
mente civilizatoare precede, în trecutul spaniol, această 
epocă medievală. Preistorie îndelungată şi strălucitoare, 
romanizare deosebit de fecundă şi trainică, participare 
activă la formarea lumii creştine: printre naţiunile din 
jurul Mediteranei, toate atât de favorizate din punct de 
vedere uman, națiunea spaniolă nu rămâne în urma nici 
uneia dintre ele, prin vechimea şi continuitatea 
civilizaţiei. 


capitolul II 


TTRĂSSÂTURILE QENE“VUE 
ALE ISTORIEI CIASICE: EVUL MEDIU 


I. 


1. înaintarea şi retragerile Islamului. Invadată în 


711 de către berberul Tarik, Peninsula a fost cucerită în şapte ani. 
Nu fără greutăţi, se înţelege. Dar la Cordoba se afirmase o nouă 
autoritate. Abd-er-Rahman IB, omeiad ! 1% exilat, rupsese 
legăturile Spaniei cu Orientul. Abd-er-Rahman al II-lea!” se 
proclamă calif. Cordoba devine capitala Occidentului. Cu toate 
acestea, încă la sfârşitul secolului al X-lea, creştinii reocupă o 
parte din nordul Spaniei. Spre anul 1000, Almanzor cel Victorios 
organizează din nou împotriva lor expediţii distrugătoare. Dar 
treizeci de ani după el, califatul se prăbuşeşte. Douăzeci şi trei de 
taifas-uri, regate sau republici oligarhice, îl înlocuiesc. Creştinii 
continuă să avanseze. Totuşi, în două rânduri, Islamul contraa- 
tacă, graţie sectelor berbere venite din Africa: Almoravizii?0 
(Zalaca, 1086), apoi Almohazii? (1172). Aceştia sunt învişi, în 
1212, la Las Navas de Tolosa. De atunci, Reconquista înaintează. 
Totuşi, este obligată, în secolele al XIV-lea şi al XV-lea, să permită 
regatului Granadei să existe de o parte şi de alta a Sierrei Nevada, 


17 Emir de Cordoba (756-788), fondatorul dinastiei omeiazilor din 
Spania. (N.tr.) 
18 Dinastie de califi arabi (661-750) din califatul cu capitala la 


Damasc; întemeiată în 661 de Moavia (membru al ginţii Omeia). (N.tr.) 
19 Emir (919-929) şi primul calif al Cardobei (929-961). (N.tr.) 
20Dinastie berberă, întemeiată de către Abdallah Ibn lasin, la mijlocul 
secolului al XI-lea, care a fost răsturnată de dinastia Almohazilor, în 1147; 
în acest răstimp ea a stăpânit teritorii în nordul Africii şi în sudul Spaniei. 
(N.tr.) 
21Dinastie berberă (1147-1269), întemeiată în 1121 sau 1122 de către 
Muhammad Ibn Tumart; şi-a extins stăpânirea în nordul Africii şi în sudul 
Spaniei. Declinul său începe o dată cu înfrângerea în bătălia de la Las 
Navas de Tolosa (1212). (N.tr.) 

1 


5 


şi, în regiunile recucerite, să accepte modul de viaţă musulman. 
Este, deci, vorba de o influenţă exercitată de Islam timp de 


trei, până la opt secole, în funcţie de regiune. De obicei, această 
influenţă este caracterizată prin sintagme contradictorii, precum 
barbarii din nord (creştinii), opuşi rafinamentului andaluz, sau 
barbarii din sud (islamicii), care n-ar fi lăsat în urma lor decât 
ruine. Din fericire, interpretarea potrivit căreia prezenţa islamică 
în acest spaţiu a fost una distructivă nu mai este de actualitate. 
Lucrări serioase se străduiesc să scoată în evidenţă faptele po- 
zitive şi influenţele durabile ale civilizaţiilor orientale din Europa 
medievală. 


2. Bilanţ al influenţei islamice. Din anumite puncte de 
vedere, cucerirea a fost, fără îndoială, devastatoare. Dar cine ar 
putea nega strălucirea dată Andaluziei de către noii conducători 
veniţi din Orient? Ei nu au creat, cum s-a spus mult timp, irigaţia 
şi prosperitatea agriculturii, dar au completat şi îmbunătăţit opera 
romanilor, introducând, din Africa şi din Persia, fructe noi şi prac- 
tici agricole încă necunoscute. Şi dacă viaţa cetăţii a strălucit în 
perioada romană, ea a triumfat în Spania maură. Actualele medi- 
nas? marocane (de altfel, refugiu pentru atâţia andaluzi) ne ajută 
să ne imaginăm cum arătau între secolele al X-lea şi al XIV-lea 
Cordoba, Sevilla, Toledo, Almeria, Granada: artizani prelucrând 
pielea, metalele, fabricând mobile, faianţă, ţesături de lână şi de 
mătase; comercianţi organizaţi sub un control municipal complex. 
în afară de acestea, splendoarea palatelor, a mos- cheelor, a 
şcolilor şi a bibliotecilor. Şi toate acestea nu numai în perioada 
scurtului triumf al califatului: geograful El Edrisi şi filozoful 
Averroes” trăiesc nu în secolul al X-lea, ci în al Xli-lea, la sfârşitul 


22 Oraşe (arabă, în original). (N.tr.) 
23 Numele latinizat al lui Abu al-Walid Ilbn-Raşd (1126-1198), medic şi 
filozof arab, comentator al filozofiei lui Aristotel (Comentarii) şi conti- 
nuator al acesteia, prin crearea unui nou curent filozofic - averroismul. 
(N.tr.) 

căruia, la Sevilla, se ridică Giralda?*. Alhambra?, atât de des 
aleasă ca simbol al civilizaţiei hispano-musulmane, este, în fapt, 
ultima strălucire a acesteia, ea devenind vestită mai ales în 
secolele al XIV-lea şi al XV-lea. 

Ar fi fost imposibil ca din acest episod strălucitor şi îndelun- 
gat al trecutului spaniol să nu rămână nici o influenţă. S-a insistat 
asupra urmelor arabe încă prezente în artele populare (covoraşe, 
ceramică), în muzică, în moravurile familiale. De asemenea, s-a 
pus accentul pe asemănările temperamentale dintre re- 
prezentanţii celor două civilizaţii sau pe influenţele existente în 
religia poporului andaluz. în acest moment, este necesară o oa- 
recare prudenţă în abordarea noastră. Termenul arab are în sine 
marele neajuns de a evoca o influenţă rasială care a fost în mod 
sigur limitată; imigrarea berberă - mult mai prezentă în vechiul 
fond spaniol - a fost, desigur, considerabilă. lar căsătoriile au 
constituit în scurt timp un grup hispano-maur relativ coerent. 
Spania maură a fost în realitate un creuzet în care s-au contopit 
influenţele celor mai diverse culturi. Moscheea din Cordoba şi 
Alhambra din Granada, creaţii armonioase şi heteroclite, dovedesc 
acest fapt. Din acest creuzet, au fost filtrate produse îndreptate 
către Europa creştină, către filozofia scolastică, către arta romană, 
către şcoala de medicină din Montpellier, către poezia lirică a 
trubadurilor şi cea mistică a lui Dante. 

în ce mod s-a concretizat această influenţă? Prin simplul fapt 
că respectivele lumi nu erau rupte una de alta, între micile comu- 
nităţi creştine şi cele maure existând războaie, dar şi schimburi, 
intrigi, tratate, forme de politeţe. Destul de repede drepturile celor 
învinşi au început să fie garantate. Fiecare societate a avut ie- 
rarhia sa. La musulmani ea era formată din conducătorii arabi, 
soldaţii berberi, pe urmă creştinii renegaţi şi apoi indigenii rămaşi 
creştini, numiţi mozarabi, iar la creştini, din clerul şi nobilii 
spanioli, oamenii de rând vechi creştini, mozarabi reconvertiţi, 


24 Minaret al moscheii hispano-maure din Sevilla. Numele provine de 
la statuia plasată în vârf care, în ciuda masivităţii ei, se învârteşte ca o 
giruetă; giralda - giruetă (sp.). (N.tr.) 

25Fortăreaţă şi palat al califilor mauri din Granada, construit de-a lungul 
secolelor XII-XIV; al-Hamra - cea roşie (arabă). (N.tr.) 

creştinii noi convertiți şi, în fine, mudsjares?6 2”, care-şi păstrau 
credinţa, obiceiurile şi judecătorii. Să-i adăugăm pe evrei, 
respectaţi mult timp. Şi să nu uităm sclavii. în materie de cultură, 
schimbările au loc continuu. Există creştini a/garabiados - care 
ştiu araba -, musulmani /adinos. care ştiu latina. Un rege 
recuceritor va fonda o universitate triplă - arabă, ebraică şi 
creştină. 


Pe scurt, Evul Mediu a cunoscut un islam spaniol viu şi 
original, a cărui bogăţie, gândire şi complexitate au pregătit, 
nu mai puţin decât Reconquista creştină, marile succese ale 
Spaniei viitoare. 


II. Recon” ^^i 


1. Evoluţia R"»nquistel. în prima jumătate a secolului al 
VIll-lea se constituie, după simbolica victorie de la Covadonga (în 
722), un puternic stat creştin în regiunile de munte, Asturiile, 
Cantabria şi Galicia. Maurii nu se aşază la nord de linia Coimbra- 
Toledo-Guadalajara. Podişurile Leon şi Burgos sunt lăsate pe 
seama expedițiilor de pradă periodice şi sunt depopulate. Dar, de 
la mijlocul secolului al VIll-lea şi până la mijlocul secolului al IX-lea, 
dezbinarea internă îi determină pe regii asturieni să rămână în 
defensivă. 

hitre 785 şi 811, această defensivă favorizează, totuşi, Re- 
conquista, permiţând în răsărit unele încercări ale francilor, fina- 
lizate mai ales în nordul Cataloniei, unde este fondată o marcă” 
francă, condusă de conții de Barcelona. în Pirinei, aşa cum o 
dovedeşte lupta de la Ronceveaux?%, grupuri răzlețe de basci şi de 
navarezi atacau deseori. 


26 Musulmani care trăiau pe pământ creştin, în Spania. (N.tr.) 

27 Comitat de frontieră în statul franc din sec. VIII-IX (regat, devenit 
apoi Imperiul carolingian) şi în Imperiul romano-german. (N.tr.) 

28 Trecătoare în Munţii Pirinei (la 1112 m altitudine) unde, în 778, 


ariergarda armatei lui Carol cel Mare, condusă de Roland, a fost nimicită 
de basci. Episodul constituie subiectul celei mai vechi lucrări epice din 
literatura franceză (sf. sec. al X-lea), La chanson de Roland. (N.tr.) 

1 

8 


După 840, reîncepe ascensiunea regatului Asturiilor, care 
extinzându-se până la Duero, îşi fixează capitala la Leon. în 
acelaşi timp, un conte disident fondează Castilia, în ju rul oraşului 
Burgos (932-970). Un regat al Navarrei apare în Pirinei, 
ajungând la Tudela, pe cursul superior al Ebrului. Aceste progrese 
sunt oprite de către Almanzo T, în jurul anului 1000. 

Căderea califatului de Cordoba permite Castiliei să obţină 
primele succese: creştinii depăşesc Sierra centrală şi cuceresc 
Toledo (1080). U rmează însă venirea Almoravizilor, cărora 
numai Cidul? le rezistă, formându-şi un domeniu în Valencia 
(1095). La moartea sa, Valencia este pierdută, iar Castilia revine 
la vechile conflicte interne. 

Secolul al XII-lea este, mai ales, cel al victoriilor Aragonului. 
Acest regat din Pirinei se impune sub Alfonso Luptătorul, la Za 
ragoza, în 1118. El cucereşte aşezările maure din sudul Ebrului, 
Calatayud şi Daroca. Apoi, printr-o uniune personală, adaugă 
regatului comitatul Barcelonei care, la rândul său, atinsese la 
Tortosa gurile Ebrului. Aragonezii fondează Teruel în 1170. Darei 
se orien tează la data ace asta, pentru câtva timp, spre interesele 
lor ce vizau sudul Franţei. 

Amenințarea almohadă la începutul secolului al XIII-lea, 
determină efortul puternic al creştinilor care realizează, în 1212, 
unirea lor generală. Victoria obţinută la Las Navas de Tolosa, 
graţie acestei uniuni, reprezintă acţiunea militară de cea mai 
mare importanţă pentru viitorul Reconquistei. începând de atunci, 
Portugalia, regat apusean, va cuceri viitoarele sale provincii 
meridionale. în Castilia, Ferdinand cel Sfânt % va ajunge până la 


29 Rodrigo Diaz de Bivar (1040-1099), supranumit Cid Campeador, este 
unul dintre celebrii eroi ai Reconquistei. în 1094, el a cucerit regatul maur 
de Valencia, al cărui suveran va fi până la moarte. (N.tr.) 

30Rege al Castiliei (1217-1252) şi al Leonului (1230-1252), angajat în 
lupta împotriva maurilor (1230-1248), de la care a cucerit Cordoba (1236) 
şi Sevilla (1248); fondator al Universităţii din Salamanca; canonizat în 
1671. (N.tr.) 

Cordoba în 1236, iar la Sevilla, în 1248. în Aragon, lacob I° 
(1213-1276), supranumit Cuceritorul, pune stăpânire pe Baleare 
(între 1229 şi 1235), pe Valencia, Jativa şi Alcira (în 1238), mai 
târziu pe Murcia. Spre 1270, musulmanilor nu le mai rămăseseră 
decât Granada şi câteva fărâme de teritoriu în regiunea Huelva. 

Din 1270 până la sfârşitul secolului al XV-lea, Reconquista ia 
sfârşit. Portugalia se orientează către ocean, Aragonul spre 
Mediterană. Castilia este sfâşiată de lupte dinastice, chiar dacă nu 
încetează să se ciocnească cu maurii din Granada şi din nordul 
Africii, însă fără un succes decisiv. Acest sfârşit de Ev Mediu deja 
nu mai coincide cu perioada Reconquistei. El are alte trăsături, 
alte valori, despre care vom vorbi la timpul potrivit. 


2. Moştenirea Spaniei Reconquistei. însuşi 
ritmul lent al Reconquistei are importanţa lui. O expulzare 
rapidă a necredincioşilor ar fi schimbat soarta Spaniei. Nu i-ar 
fi modelat structura, nu i-ar fi influenţat moravurile şi spiritul, 
cum a putut-o face cruciada întinsă pe mai multe secole. Fără 
îndoială nu a existat o conştiinţă foarte clară a ţelurilor 
urmărite, care să-i ghideze fără încetare pe conducătorii unei 
Spanii fărâmiţate în cursul unor evenimente confuze. Dar sub 
presiunea necesităţilor, într-o ţară săracă, cu o populaţie în 
creştere, Reconquista a fost transformată într-o acțiune 
continuă de colonizare, dublată de un război sfânt. Societatea 
medievală spaniolă a avut la bază această nevoie de 
expansiune şi acest elan religios. 

Tn Spania - şi mai ales în Castilia - din 711 până în 1492, 
începe să se formeze o ierarhie socială tot mai riguroasă. Clasa 
care luptă şi-a adjudecat aici, în mod normal, primul loc. Mai 
mult decât în alte părţi, marea nobilime a devenit 
atotputernică, iar mica nobilime, tot mai numeroasă. 


Marea nobilime nu îşi trage obârşia din mari feude de tip 


31 A promulgat un nou cod de legi (1247), a luptat împotriva 
maurilor (1256-1276) şi este autorul cronicii propriei domnii. (N.tr.) 

francez, micile regate recuceritoare nefiind destul de mari pentru 
divizări de acest fel. Aceste regate aveau însă mari nobili, care îl 
însoțeau pe rege în bătălii şi a căror valoare de luptători, ca şi 
numărul vasalilor fideli, îi făceau să fie mândri şi independenţi. Ei 
duceau o politică personală, uneori foarte îndrăzneață, atât în 
război, cât şi în uneltirile împotriva duşmanilor. Astfel, contele 
Fernan-Gonzalez a întemeiat Castilia, iar Cidul, simbol al 
Reconquistei, arbitrează neînțelegerile cu maurii şi guvernează 
Valencia aproape ca un rege. Mai târziu, după secolul al XIII-lea, 
cu prilejul unor înaintări, mai ales în scopul cuceririi Andaluziei de 
către castilieni, ascensiunea marii nobilimi a fost de altă natură: 
regii îi asigură stabilitate prin atribuirea unor domenii imense, 
sate întregi şi importante bunuri mobiliare. Marii nobili erau, în 
acelaşi timp, stăpâni de proprietăţi rurale şi curteni legaţi de 
putere, conform tradiţiei. 

Rolul micii nobilimi, foarte diferit, nu a fost mai puţin impor- 
tant. De la începutul Reconquistei, mici armate de infanzones şi 
de caballeros îl urmau pe rege sau pe marii seniori. Destul de 
bogaţi ca să se poată echipa, având ceva pământ (mai târziu vor 
fi denumiți hidalgos, adică fii care au ceva), aceştia vor rămâne 
totuşi, în majoritatea lor, fără mare avere şi se vor regăsi 
împreună cu cadeţii“? de neam mare, pe care cutuma denumită 
mayorazgo2*?, în sfârşit generalizată, îi va împinge spre o carieră 
militară sau clericală. Ei vor forma armatele din Flandra şi din 
Italia, precum şi armata cuceririi Indiilor, consecinţă firească a 
Reconquistei medievale pentru o categorie socială care nu are o 
altă rațiune de a exista decât războiul. în sfârşit, ei vor marca 
Spania (când declinul ţării îi va împiedica să se angajeze peste 
graniţă) prin visele lor şi nostalgia aventurilor, prin mândrie şi prin 
idealul lor, care nu acceptă decăderea. Ei vor fi ca Don Quijote’ 


32 Tânăr gentilom destinat meseriei armelor. (N.tr.) 
33 Bun inalienabil şi indivizibil, ataşat unui titlu de nobleţe şi 
transmis (împreună cu acest titlu) primului născut (sp); major - mai mare 
(lat.). (N.tr.) 
34Eroul romanului omonim scris de Miguel de Cervantes, simbol literar al 
visătorului care opune prozaismului cotidian al societăţii idealul său de 
dragoste, onoare şi justiţie. (N.tr.) 

sau ca eroii picareşti*. Ei vor deveni gentilomii anacronici, 
admirabili sau ridicoli ai romancierilor din secolul trecut. Şi astăzi 
încă, sub aparenţe uneori mic burgheze, nu regăsim oare la 
proprietarul rural şi la avocatul de provincie, la studentul şi la 
militantul de care s-a slujit „mişcarea“ franchistă, atitudinea 
acelor hidalgos, sub aspect de clasă socială, speranţele şi 
revendicările lor, atitudinea faţă de muncă şi de viaţa practică, 
idealul lor, care nu este decât un refuz de a abdica? 


Aceleaşi remarci sunt valabile şi pentru c/er, obişnuit prin 
secole de Reconquista să constituie cadrul ideologic al întregii 
societăţi, chiar dacă este împărţit, ca şi nobilimea, într-o 
aristocrație bogată şi puternică, pe de o parte, şi în masa 
numeroasă şi săracă, dar pătrunsă de importanţa şi 
autoritatea proprie, pe de altă parte. O tradiţie puternică face 
din clerul spaniol un cler militant şi chiar militar, care nu se 
teme (chiar dimpotrivă) de ideea luptei armate în slujba 
credinţei şi a reprezentanţilor săi şi care revendică pentru sine 
conducerea spirituală (uneori şi materială) a societăţii. 

Ne grăbim să precizăm că rolul dominant al clerului şi al 
nobilimii n-a însemnat nicidecum, în Evul Mediu, zdrobirea 
unor pături sociale sau reducerea importanţei politice a 
celorlalte clase sociale. Fără îndoială că acest echilibru fericit 
s-a datorat chiar expansiunii Reconquistei.  Necesităţile 
generate de război şi cele ale repopulării au imprimat societăţii 
spaniole recuceritoare unele particularităţi curioase. Pe de o 
parte, războiul menţine un înalt prestigiu al regelui, ceea ce 
întârzie dezvoltarea feudalismului, iar pe de altă parte, poporul 
se bucură de avantaje excepţionale. Munca agricolă, apărarea 
regiunilor recucerite cer numeroase concesii personale sau 
colective de tipul behetrias (protecţia unei persoane sau a unui 
grup de către un senior la alegere) sau de tipul cartas-pueblas, 


35 Personaje ale prozei spaniole din secolele XVI - XVII; picaro - 
aventurier (sp.). (N.tr.) 

(cartă prin care popularea unei regiuni era recompensată cu 
privilegii). Pe această bază, chiar atunci când sistemul feudal 
s-a dezvoltat, comunităţile rurale sau urbane erau puternice şi 
relativ libere. Mai târziu, când Reconquista s-a extins, 
populaţia teritoriilor redobândite (mozarabi, evrei, mudejari) a 
primit, la rândul ei, privilegii prin fueros* %. Până la urmă, 
societatea spaniolă medievală a fost guvernată printr-un 
sistem complex de fueros. Acesta a lăsat urme importante. 
să adăugăm că, începând din secolul al XII-lea, apare 
un fenomen nou: în timp ce dificultăţile economice acute 
ale Castiliei opresc aici expansiunea clasei de mijloc, teri- 
toriile situate la periferia Peninsulei - Portugalia, Catalonia, 
Valencia, Balearele - se constituie în veritabile centre bur- 
gheze, republici comerciale după modelul celor italiene. 
Sunt de reţinut câteva aspecte ale acestor fenomene 
medievale, prin care activitatea membrilor fără titluri de 
nobleţe ai societăţii a avut ocazia să se manifeste în Spania 
şi a căror influenţă nu s-a şters. 


Printre acestea, să amintim obiceiurile economice 
comunitare ale vieţii rurale: posesiunea în comun a pădurilor, 
a drumurilor, uneori împărțiri temporare ale ogoarelor şi 
recoltelor, colectivităţi pastorale în marile văi sau de păstori 
transhumanţi, mai ales sisteme hidraulice folosite în comun cu 
tradiţii de o trăinicie surprinzătoare. Un colectivism agrar 
spaniol se va opune cuceririlor individualismului modern până 
în plin secol al XIX-lea. Chiar în secolul al XX-lea, această 
problemă va rămâne deschisă. 

Să amintim apoi tradiţiile comunitare ale satelor şi 
burgurilor, bazate pe concejo (consiliu), reuniunea cu auto- 
ritatea supremă a locuitorilor, mai târziu, pe grupuri mai 
restrânse, fără a uita tendinţa acestor comunităţi de a se fe- 


36 Document prin care se garantau anumite privilegii (unui oraş, unei 
regiuni). (N.tr.) 
37Confrerie (sp.), federaţie a oraşelor spaniole în Evul Mediu. (N.tr.) 

deraliza (martore ne sunt hermandadele2 din Castilia), 
uniunile porturilor din Cantabria şi Ţara Bascilor, gruparea în 
jurul Barcelonei a burgurilor catalane, care-şi spun, printr-o 
ficţiune 

juridică, străzi ale cetăţii-capitală. Acest apetit pentru viata 
locală, acest cantonalism care are ca ideal federaţia vor 
rămâne o caracteristică permanentă a politicii spaniole. Să 
trecem, în fine, la faimoasele Cortes-urif2. care reprezintă, 
pe lângă regalitate şi consilierii de drept (nobilimea şi 
clerul), elementul popular al naţiunii Această instituţie 
tipică a Spaniei medievale este remarcabil de timpurie în 
istoria adu nărilor reprezentative. Ea ia fiinţă, în Leon, 
înainte de sfârşitul secolului al Xli-lea şi funcţionează 
normal, în mod sigur, de la mijlocul secolului al XIli-lea, în 
toate regatele spaniole: Castilia, Aragon, Valencia, 
Catalonia, Navarra. Mai riguroase şi, prin aceasta, chiar mai 
puţin revoluţionare decât Adunarea Stărilor Generale din 
Franţa, Cortes-urile înreg istrează succesiunile regale, 
primesc jurământul regelui pe fueros, votează impozitele şi 
(după reg i une, înainte sa U după acest vot, ceea ce nu e 
lipsit de importanță), exprimă  doleanţele (agravios, 
greujes)** 3. Acest fapt a făcut să se discute despre 
democrația medievală spaniolă: sub condiţia de a preciza 
sensul atribuit acestei sintagme, este adevărat că puţine 
popoare au participat într-o măsură atât de mare la 
conducere în cursul întregii istorii, pe cât a făcut-o poporul 
spaniol în Evul Mediu. Este un fapt despre care se 
aminteşte adesea, pe bună dreptate, şi care are un rol 
important din punct de vedere al psi hologiei politice. 


într-adevăr, mai ales în secolul al XIII-lea, Spania 
cunoaşte perioade pline de armonie. fa Castilia, din 1230 
până în 1252, domneşte Ferdinand cel Sfânt, nu mai 
puţin creştin decât vărul său, Ludovic cel Sfânt, însă mai 
realist, fiindcă limitează ideea de cruciadă la orizonturile 


38Cortes-adunări ale stărilor sociale în Spania, în Evul Mediu. 
(N.tr.) 


39 Ofense, prej udicii (sp.). (Nitr.) 

spaniole, un rege tolerant, intitulându-se rege al celor 
trei religii. în Aragon, domneşte catalanul plin de 
vigoare lacob I, Cuceritorul, războinic şi poet, brutal, 
fără scrupule, dar care, totuşi, se înconjoară de persoane 
sfinte: Raymundo de Penyafort, Pedro Nolasco, 
extraordinarul Raymundo Llull“%. Islamul dă înapoi. Se 
construiesc catedrale. Triumful lumii creştine e deplin. 

O singură rezervă decurge din faptul ca, din punct 
de vedere naţional, Spania din perioada Reconquistei, în 
loc să se unifice, pare mai curând ca se fărâmiţează. 
Leonul, din secolul al IX-lea până în al XI-lea, şi Castilia, 
până la mijlocul secolului al XII-lea, nu au încetat să 
revendice moştenirea suveranilor vizigoți, regii lor nu au 
încetat să se intituleze împărați ai întregii Spanii. Ideea 
aceasta însă a fost contrazisă de fapte reale. Lupta s-a 
dus, la început, dinspre teritoriile muntoase, izolate 
geografic. Din punct de vedere istoric, războiul împotriva 
maurilor a favorizat tentativa de independenţă a 
regatelor spaniole: Castilia s-a separat de Leon, Cidul a 
eşuat în încercarea de a crea statul Valenciei, Portugalia 
s-a dezvoltat în mod independent. în est, Reconquista 
din secolul al XIII-lea a luat forme federative: Valencia şi 
Mallorca, pe lângă Aragon şi comitatul catalan, sau 
ridicat la rangul de regate; acea divizare a Spaniei 
maure în republici şi regate oligarhice (taifas) a favorizat 
fărâmițarea. De-a lungul unor întregi secole, Asturia, 
Leon şi Castilia, Galicia şi Portugalia, Navarra, Sobrarbe, 
Aragon, Ribagorza, comitatul catalan s-au unit sau au 
fost despărțite în funcţie de alianţe matrimoniale şi de 


40 Teolog, filozof, poet şi alchimist catalan (1235-1313), 
supranumit „doctorul luminat şi procurorul necredincioşilor”, 
moare în nordul Africii, unde, ca misionar al Bisericii catolice, 
încerca să-i convertească pe musulmani la creştinism; Ars 
Magna este principala sa operă teologică. (N.tr.) 

moşteniri de familie. 


Fiecare regiune a sfârşit prin a dobândi şi a păstra 
orgoliul titlurilor sale şi al luptelor date, ca şi neîncrederea 
faţă de vecini. La acest spirit particular au contribuit seniorii 
aventurieri şi consiliile comunale libere. Peste toate acestea 
planau unitatea de credinţă, spiritul de cruciadă, 
sentimentul comunităţii creştine, fapte pe care unele 
conflicte locale ori alianţe de circumstanţă nu puteau să le 
disimuleze. Recunoaştem însă aici o manifestare - şi poate 
una din sursele fundamentale - a unei noi dualităţi în istoria 
peninsulei: pe de o parte, tendinţa spre particularizare, spre 
legături infranaționale, iar pe de altă parte, tendinţa spre 
universalism, spre idealuri pasionale supranationale. între 
acestea două, conştiinţa de grup a spaniolilor cu greu se va 
putea defini: este un fenomen care se consolidează şi în 
zilele noastre. 


în secolul al XIII-lea, divizarea teritorială rămâne încă 
o realitate, în pofida unor simplificări esenţiale survenite 
prin uniunea Aragon-Catalonia (1137) şi prin cea dintre 
Leon şi Castilia (1230). Chiar dacă am lăsa la o parte 
Navarra (pe care un accident dinastic o leagă, la un 
moment dat, de Franţa) şi Granada încă necucerită, tre- 
buie neapărat să constatăm o gravă împărţire a lberiei 
între Portugalia, Castilia şi federaţia Aragon-Catalonia- 
Valencia. Cu atât mai ameninţător pentru viitoarea 
unitate spaniolă este faptul că respectiva împărţire 
reprezintă trei temperamente umane diferite şi trei 
direcţii geografice: Oceanul, podişurile şi Mediterana. 
înscriindu-se în acest cadru peninsular tripartit, sfârşitul 
Evului Mediu spaniol va influenţa considerabil viitorul 
Spaniei. 


O N 


OI. Sfiitul “Evului Mediu: factori de 
dezbina şi factori de unitate 


1. Dezbinările din secolul al XIV-lea. 
Secolul al XIV-lea pare, într-adevăr, să compromită 
viitorul Reconquistei şi al unificării, numai Castilia 
continuând lupta împotriva maurilor. Eficacitatea sa 
politică este însă prejudiciată de crize dinastice şi de 
revolte ale nobililor: lupta între urmaşii lui Alfonso al X- 
lea (1275-1295) în perioada cât Ferdinand al IV-lea şi 
Alfonso al XI-lea (1312-1325) sunt minori, tragicul duel 
între Pedro cel Crud şi fratele său bastard, Henric de 
Trastamara (1350-1369), pretenţiile casei de Lancaster 
la tronul castilian. 

în acest timp, Portugalia capătă o mare înflorire, 
independentă de restul peninsulei. în 1383, o revoluţie 
aduce aici pe tron dinastia de Aviz. în 1385, bătălia de la 
Aljubarrota îndepărtează intervenţia castiliană. Dinastia 
şi burghezia comercială din porturi vor pregăti de aici 
înainte Marile Descoperiri. 

Coroana Aragonului (greşit denumită astfel, pentru 
că ea cuprinde, pe lângă regatul sărac din interior, şi 
regiuni maritime bogate şi, în plus, pentru că suveranii 
săi sunt catalani) este atrasă, din motive economice, de 
coasta mediteraneană. Puterea porturilor, comerţul 
Levantului, amplu dezvoltat în secolul al XIII-lea, norocul 
de a beneficia de o dinastie puternică (din 1276 până în 
1410, şapte regi, cu oarecare valoare, se succed fără 
dificultate): toate acestea vor duce curând Aragonul spre 
un rol de mare putere mediteraneană. Regii săi ocupă 
Tunisul în 1280, intervin în Sicilia, obţin drepturi asupra 
Sardiniei şi Corsicii, luptă alături de Veneţia împotriva 
Pisei şi a  Genovei, au numeroase întreprinderi 
comerciale în Levant, moştenesc Moreea şi ducatul 

Atenei, până atunci posesiuni ale cavalerilor catalani, 
care le luaseră, la rândul lor, de la Bizanţ. Barcelona, cu 
catedrala şi cu biserica Santa Maria de/ mar, cu salonul 
municipal al Consiliului celor o sută şi cu Loja 
consulatului maritim, cu palatul unde-şi avea sediul 
Adunarea permanentă a deputaților din Corts 
(Generalitat), nu departe de palatul regilor Aragonului, 
păstrează Tn inima cetăţii, amintirea acestui trecut 
glorios, din care se pot hrăni cu mândrie recente 
renaşteri regionaliste. 

Originea intereselor spaniole care vizau Italia poate 
fi găsită în expansiunea aragoneză. Se va observa că 
secolul al XIV-lea nu trebuie uitat dacă vrem să 
înţelegem bine evenimente viitoare importante, precum 
independenţa Portugaliei sau rezistenţa catalanilor faţă 
de întâietatea Castiliei. 


2. Factorii de unificare Tn “secolul al XV- 


lea.. în ciuda celor amintite mai sus, prosperitatea 
Levantului este de scurtă durată. Frecventele epidemii 
de ciumă şi foametea, (1333-1436), războiul împotriva 
Genovei, mişcarea populară contra evreilor, apariţia 
turcilor şi pirateria din nordul Africii compromit economia 
din Mallorca, iar apoi şi pe cea catalană. 


în 1410, intervine criza politică. Dinastia catalană se 
stinge o dată cu Martin Umanul şi, în 1412, sentința de la 
Caspe - o decizie arbitrară - transferă coroana Aragonului 
în mâna unui prinţ de origine castiliană. De aici încolo, 
colaborarea atât de eficace dintre regi şi burghezia 
negustorească barceloneză va fi compromisă. Alfonso al V- 


4lCorts este termenul catalan pentru Cortes şi reprezintă 
adunarea stărilor sociale. Generalităt era organul permanent al 
Corts. Fiind o instituţie catalană, vom păstra în continuare, în 
text, termenul catalan Generalităt. (N.tr.) 

lea domneşte în regatul Napoli şi îi lasă pe catalani să se 
guverneze singuri. Juan al II-lea vrea să-i supună din nou, 
dar este confruntat cu o revoltă. Timp de zece ani, catalanii 
vor încerca să-şi schimbe regele. în 1472, Juan al II-lea se 
va impune, în sfârşit, şi va pune la cale căsătoria fiului său, 
Ferdinand, cu moştenitoarea tronului Castiliei, Isabela, fapt 
care a pus bazele unificării regatelor spaniole. Catalonia 
devenise însă o provincie şi se va resemna cu greu în faţa 
acestei situaţii. în secolul al XV-lea, Castilia era pregătită, 
contrar aparenţelor, pentru viitorul său rol de conducere. 
Privind lucrurile din afară, desigur că aceasta părea că este 
încă pradă dezordinii. Regele Juan al II-lea de Castilia 
(1406-1454) este un om rafinat şi cu o fire slabă. Fiul său, 
Henric al IV-lea (1454-1474), este un om anormal care 
domneşte asupra unei cu”i regale cu moravuri bizare. 
Curtea nu reprezintă însă regatul. Acesta, în realitate, se 
întăreşte sub cele două lungi domnii. Din punct de vedere 
economic, el începe să resimtă efectul cuceririlor sale 
meridionale ca şi existenţa, de aici înainte, în nordul şi în 
sudul teritoriului său, a celor două ieşiri maritime: ieşirea 
cantabrică şi cea andaluză. Epidemiile de ciumă din secolul 
al XV-lea au întârziat efectul acestor schimbări. 
Depopularea favorizează singura producţie economică de 
valoare internaţională, de care sunt capabile podişurile: 
lâna oilor merinos, al cărei export va constitui bogăţia 
pieţelor interioare, ca Burgos, a porturilor, ca Bilbao. Mesta, 
corporaţia crescătorilor transhumanţi de animale, este 
susţinută puternic de către regi. Populaţia creşte. Clasele 
mijlocii îşi regăsesc locul cuvenit în societate. Milițiile 
orăşeneşti, clerul, mica nobilime reacţionează cu fo”ă 
împotriva agitaţiei dezordonate a marii nobilimi şi împotriva 
moravurilor la fel de dezordonate de la curtea regală. Ei 
sprijină o tentativă autoritară pripită, cea a ministrului 
regelui Juan al ll-lea, Alvaro de Luna (1445-1453). 
Influențele maure şi evreieşti exercitate asupra regilor şi 
asupra nobililor asigură succesul popular al predicilor în 
favoarea unităţii de credinţă şi a orgoliului vechilor creştini. 

Beneficiul acestor aspirații se va răsfrânge asupra Isabelei, 
sora regelui Henric al IV-lea, care pretinde succesiunea la 
tron. Opinia publică o preferă Juanei, fiica lui Henric, 
considerată pretutindeni ca fiind nelegitimă. 


Isabela reprezintă ordinea monarhică opusă tulbură- 
rilor nobiliare, moralitatea opusă relelor moravuri, rasa 
recuceritoare opusă evreilor şi maurilor. în 1474, când 
Henric al IV-lea moare, ea mai reprezintă şi altceva: fiind 
măritată de cinci ani cu moştenitorul Aragonului, ea 
prefigurează unitatea spaniolă. E drept că, la aceeaşi 
dată, regele Portugaliei o cere în căsătorie pe Juana, 
cealaltă mogştenitoare. Momentul e decisiv. întrebarea 
este spre ce parte se va orienta etapa fundamentală a 
istoriei iberice: Orient sau Occident, Atlantic sau 
Mediterana. 'ntr-o luptă care a durat zece ani (1469- 
1479), destinul se conturea 
ză: Spania modernă va uni ambițiile mediteraneene ale 
Aragonului cu tradiţiile de recucerire ale Castiliei. lar în 
marea aventură colonială care va începe, Portugalia se 
va constitui ca un imperiu separat. 

Triumful Castiliei este, prin aceasta, mai evident. 
Diminuarea rolului regatului catalan, declinul comercial 
al Mediteranei, rădăcinile castiliene ale lui Ferdinand şi 
geniul Isabelei nu vor perm ite Levantului să joace, în 
unitatea s paniolă, rolul pe ca re l-ar fi avuta i ci o 
Portugali e în plină dezvoltare dacă ar fi învins Juana. 
Aşadar, spiritul locuitorilor  Mesetei pastorale şi 
războinice, şi al perioadei Reconquistei vor conduce, de 
aici încolo, destinul spaniol. în constituirea Spaniei 
moderne (şi în special în cucerirea colonială pe care 
aceasta o va întreprinde) vor domina obiceiurile, formele 
de gândire, care vor constitui moştenirea îndelungatei 
lupte medievale, concepția teritorială şi religioasă a 

expansiunii şi nicidecum ambitia comercială şi 
economică. Puterea spaniolă, aflată la apogeu, îi va 
datora spiritului castilian recuceritor şi medieval - atât 
de profund opus fenomenelor născânde ale 
capitalismului - originalitatea, realizările măreţe, dar, 
inevitabil, şi unele dintre slăbiciunile sale. 


AW 


Capitolul ni 


TRĂSĂTURILE GENERALE 


ALE ISTORIEI CLASICE: TIMPURILE 
MODERNE 


1479-1598. Perioada celor trei domnii, care durează 
ceva mai mult de un secol, este suficientă pentru a 
aduce Spaniei unul dintre cele mai strălucitoare triumfuri 
pe care le-a înregistrat istoria. Acest succes, prea rapid 
pentru a avea asigurată trăinicia, a lăsat naţiunii un 
orgoliu explicabil (vizibil încă şi în spiritul politic 
contemporan), acela de a fi fost nu numai o mare 
putere, dar şi prima, ca timp şi importanţă, dintre 
naţiunile care au întemeiat vaste imperii coloniale. Dar 
va urma o decadenţă profundă. 


i. pontică 


1. “Apogeu şi slăbiciuni ale unitAţii. 
Căsătoria şi buna înţelegere dintre regii catolici au 
asigurat un fapt fundamental: uniunea dintre Aragon şi 
Castilia. în 1492, regii au cucerit Granada, iar în 1515, cu 
un an înaintea morţii sale, Ferdinand ocupă definitiv 
Navarra. De acum înainte, în afara Peninsulei Iberice, se 
vorbeşte despre el ca despre regele Spaniei. Să mai 
adăugăm ca regii nu au uitat vestul Spaniei. Faptul că 
cele două căsătorii portugheze ale fiicei lor mai mari nu 
au dat decât un moştenitor, care moare de foarte tânăr, 
nu poate fi, desigur, interpretat ca o greşeală a lor. Carol 
Quintul, căsătorindu-se cu o infantă a Portugaliei, Filip al 
ll-lea} va reuni sub sceptrul său întreaga peninsulă şi 


42 Fiul lui Carol; a urmărit instaurarea absolutismului monarhic şi a 

cele două mari imperii ale lumii. Astfe/, în 1580 se află 
adevăratul punct culminant al istoriei peninsulare. 


Să nu ne facem însă iluzii. Această operă era fragilă. 
Din 1479 până în 1580, Portugalia, prin cuceririle sale, îşi 
asigurase un real prestigiu. Mai mult, unul dintre primele 
rezultate ale unirii cu Castilia a fost tocmai pierderea 
cuceririlor sale. De aceea, în 1640, Portugalia se revoltă. 
Unitatea spaniolă propriu-zisă, prezenta ea oare mai multe 
garanţii? 

De fapt, era greu ca în 25 de ani de domnie a regilor 
catolici să se fi şters toate particularităţile unui trecut 
îndelungat. în uniunea matrimonială, Castilia a ţinut să-şi 
sublinieze drepturile Tanto monta, monta tanto Isabel como 
Femando34 şi ea şi-a rezervat (cel puţin la nivelul intenţiei) 
beneficiul descoperirilor: A Castilia y a León, Nuevo 
mundo did Colon3?. La moartea reginei, nobilii castilieni TI 
alungă pe Ferdinand, care, numai datorită nebuniei fiicei 
sale, îşi exercită din nou regența. Aragonul îşi păstrase 
vechea administraţie, acesta fiind în realitate o federaţie de 
state, în care Catalonia, Belearele, Valencia îşi păstrau cu 
grijă propriile fueros, cortes-uri, vămi, monede, propriul 
sistem fiscal şi de măsuri. Chiar când nu va mai fi decât un 
singur suveran al Spaniei, Carol | (împăratul Carol Quintul), 
în vechile capitale vor fi păstraţi viceregi;. Niciodată vechile 
regate nu vor accepta cu inima uşoară funcţionari şi ostaşi 
stiăini, adică veniți din Castilia. Pentru ca un asemenea 
spirit să fie compatibil cu cel de unitate, a trebuit ca 
puterea centrală să fie, într-o oarecare măsură, mai puţin 
exigentă şi să aibă un prestigiu care să nu dea ocazia la 
vreo critică. Aceasta s-a putut realiza sub Carol Quintul şi, 
în parte, sub Filip al II-lea. Ei însă nu au profitat de situaţie 
pentru a submina vechile instituţii şi pentru a-şi asigura 


sprijinit Contrareforma; după moartea lui Carol Quintul, i-au revenit 
(alături de Spania) Ţările de Jos, teritoriile italiene şi cele din Marea 
Mediterană; în 1580 ocupă Portugalia. (N.tr.) 

controlul asupra acestora. Spania nu a avut * “ parte, la 
timpul potrivit, nici de un Richelieu al său şi nici de un 
Ludovic al XIV-lea. La primele dezamăgiri provocate de Filip 
al lIl-lea, Aragonul îi aminteşte cu asprime de vechile 
prerogative. Prima tentativă energică de centralizare a fost 
cea a lui Olivares“, în secolul al XVII-lea, pe când forţa 
economică şi militară a Centrului spaniol începuse deja să 
se epuizeze. Era prea târziu însă pentru a lua măsuri aspre. 
Portugalia se revoltă, iar. Catalonia i se oferă Franţei. 


Anul 1640, prin acest dublu incident, vine să scoată 
în evidenţă unul dintre viciile de construcţie ale 
edificiului spaniol. O unitate organică n-ar fi putut fi 
obţinută între provincii, în timp ce declinul împrăştia 
germenii nemulțumirilor. Din când în când, va reveni în 
amintire acea glorioasă independenţă de tip medieval. 


2. AActiwl şi pasiwl unificării 
religioase. De fapt, regii catolici fuseseră preocupaţi 
mai ales de un alt pericol, şi anume, de amestecul 
religiilor, al moravurilor şi al raselor. Această 
preocupare, care în secolul al XIli-lea făcuse din Spania 
un complex flexibil, va ceda locul unei pasiuni pentru 
unitate şi unui exclusivism religios, care îi vor caracteriza 
de aici înainte pe spanioli. Modul în care s-au materia- 
lizat aceste sentimente cunoaşte o istorie lungă, simplifi- 
cată adesea în mod excesiv, şi care nu începe cu regii 


43Exprimare proverbială a egalităţii între Isabela şi Ferdinand. 
Traducerea simplificată, este: .Isabela şi Femando sunt la fel de 
importanţi” (în sp. în original). (N.tr.) 
44.(Numai) Castiliei şi Leonului le-a dat Columb Lumea Nouă!” (în 
sp. în original). (N.tr.) 
45 Gaspar de Guzman, conte de Olivares, duce de Sanlucar 
(1587-1645), favorit şi prim-ministru (1621-1643) al regelui Filip al 
IV-lea; politica sa internă şi înfrângerile suferite de Spania în 
Războiul de 30 de ani au atras nemulţumirea generală, fiind 
obligat să demisioneze. (N.tr.) 

catolici. 


Aceştia urcă pe tron după un secol şi jumătate de când 
influenţa evreilor în sferele înalte ale societăţii şi munca 
mai modestă a artizanilor şi a agricultorilor mauri în 
serviciul nobililor creştini provocau gelozia populaţiei de 
origine creştină. Orgoliul originii ( /impieza de sangre”) vine 
să compenseze la învingătorii Reconquistei teama de 
superioritatea materială, prea evidentă, a învinşilor. La 
rândul ei, Biserica se teme pentru credinţă, căci lumea e 
ameninţată de erezii şi cu atât mai mult Spania, pătrunsă 
de spiritul evreiesc şi cel maur. Clerul înalt contează pe 
lupta de idei, dar călugării, aflaţi mai aproape de popor, 
trec la convertiri masive şi forate. Astfel, de la violențele din 
1348, care au urmat după Ciuma Neagră, până la pogro- 
murile din 1391, care tulbură Levantul, şi la predicile lui 
Vincente Ferrier +, se desfăşoară un întreg lanţ de 
campanii de convertire şi de mişcări populare. Măsurile 
luate de regi - pentru asigurarea ordinii şi protecţiei - nu 
fac decât să accentueze izolarea grupurilor. Convertirile 
masive creează noi creştini sus- pecţi şi deloc resemnaţi. 

în această istorie a unităţii religioase, domnia regilor 
catolici nu este un punct de pornire, ci un moment de criză 
şi de opţiune. în 1478, ia fiinţă, mai ales împotriva evreilor 
convertiți suspect, tribunalul Inchiziției; în 1492, evreii sunt 
expulzați în masă; în 1499, la Granada, cardinalul Jimenez 
de Cisneros îşi ia sarcina de a întreprinde o campanie 
sălbatică de convertire. Maurii se revoltă. Ferdinand însuşi 
conduce represiunea. în 1502, el îi alungă de pe teritoriul 
Castiliei pe toţi cei care nu fuseseră convertiți. 

Dar această atitudine opresivă nu putea reprezenta 
soluţia problemei. Carol Quintul regăseşte problema în 
Valencia şi în Baleare, unde se manifestă ca un element 


46Puritatea sângelui (sp.). (N.tr.) 

47 Călugăr dominican itinerant ( a predicat în Italia, Spania, 
Franţa), sanctificat de Biserica catolică; formulează actul de 
renunțare a regilor Castiliei, Aragonului şi Navarrei la jurământul 
de credinţă faţă de antipapa Benedict al XXIII-lea. (N.tr.) 

important în revolta populară numită gerrnanias. hntre 
1525-1526, el încearcă să distrugă, în întreaga Spanie, 
chiar amintirea moravurilor şi a limbii necredincioşilor; în 
pofida unor asemenea tentative, populaţia maură nu a 
putut fi asimilată. Obiceiurile lor, modul de gândire, 
interesele, organizarea (ei oferă regilor colecte în bani) se 
constituie ca un întreg unificator, ca şi vechea lor religie. 
Legăturile lor cu piraţii berberi şi cu Franţa sunt de temut. 
Ei sunt o minoritate etnică, împotriva căreia se folosesc 
armele ştiute: interdicții în domeniul instrucției şcolare, în 
cel lingvistic, al propagandei, separarea copiilor de părinţi, 
represiunea poliţienească, confiscarea bunurilor. Inchiziția 
nu aduce faţă de această represiune nici mai multă, nici 
mai puţină asprime, nici mai multe, nici mai puţine scrupule 
decât se obişnuia. Şi totuşi, sub Filip al II-lea, un război 
teribil sfâşie din nou sudul andaluz. Sfârşitul este cunoscut: 
sub Filip al III-lea“, triumfa ideea necesităţii unei expulzări 
generale, care are loc din 1609 până în 1611, cu pierderi 
materiale majore pentru ţară. De data aceasta însă, o 
unitate profundă este desăvârşită. 

Dar, alături de acestă mare dispută, s-a mai ivit o alta: 
amestecul, în mintea spaniolilor, a mai multor filozofii, a 
mai multor credinţe religioase, ceea ce îi face deosebit de 
receptivi la deformări ale credinței.  //uminismul, 
erasmismul“*, spiritul îndrăzneţ al unor reformaţi spanioli, 
ca Valdes* sau Servet” dovedesc în mod convingător că 


48 Rege al Spaniei (1598-1621), dezinteresat de politică, 
încredinţează puterea marchizului Francisco de Sandoval y Rojas, 
duce de Lerma. (N.tr.) 

49Curent religios generat de concepţiile umanistului olandez 
Erasmus din Rotterdam (1469-1536), prin care erau atenuate 
conflictele doctrinare între Biserica catolică şi cea reformantă. 
(N.tr.) 

50 Juan de Valdăs (1500-1541), erudit şi moralist spaniol, este 
unul dintre principalii reprezentanţi ai concepţiilor lui Erasmus din 
Rotterdam în Spania. (N.tr.) 

512 Teolog, filozof şi medic spaniol, autor al mai multor lucrări 
care, prin caracterul lor panteist şi prin neconformarea la dogmă, îi 
atrag, la instigarea lui Calvin, condamnarea la moarte (este ars de 

peninsula nu scăpa (ci poate chiar dimpotrivă) de o atracţie 
religioasă reformatoare. Reacţia a fost puternică. Oamenii 
de rând şi preoțimea au folosit împotriva heterodoxiei 
aceleaşi mijloace de luptă violente, utilizate în perioada 
combaterii evreilor şi a maurilor. Ideea că există o 
identitate între ortodoxismul catolic și rezistența spaniolă a 
fost îmbrăţişată cu convingere de suverani (mai ales de 
către Filip al II-lea). în acest mod, arma de luptă exista. Este 
suficient ca regii să susţină permanent Inchiziția, ca aceasta 
să ajungă să înlăture, spre 1535, avântul viguros al 
concepţiilor lui Erasmus şi, mai târziu, sub Filip al Il-lea, 
orice tentativă a protestanților. La sfârşitul secolului al XVI- 
lea, unitatea triumfă atât împotriva diversităţii religioase a 
lumii moderne, cât şi împotriva vestigiilor de pluralitate 
moştenite de la lumea medievală. 


Bilanţul acestui conflict este şi astăzi obiectul unor 
controverse vii, adesea dureroase. Unii spanioli văd în 
exclusivismul religios baza a tot ceea ce a însemnat la ei 
măreție. Alţii văd aici originea declinului oriunde s-a 
manifestat el. Aceasta, pentru că se uită să se facă 
distincţie între două momente. Unul dintre ele, la graniţa 
dintre secolele al XV-lea şi al XVI-lea, o contopire între 
ceea ce simțeau masele, între poziţia Bisericii şi 
hotărârile statului, în favoarea unităţii religioase, 
corespunde, fără îndoială, unei necesităţi reale. Pentru 
Isabela, credinţa nu exclude deloc prudenţa, iar 
Ferdinand nu este nicidecum brutal din fanatism. 
Cisneros, necruţător faţă de disidenţii religioşi, este 
totodată - prin reforma sa mănăstirească, prin 
Universitatea sa din Alcala şi prin Biblia sa poliglotă - un 
mare artizan al Prereformei. Domnia regilor catolici 
pregăteşte un secol triumfător. lar dacă spaniolii îl consi- 
deră pe Carol Quintul ca fiind unul dintre ai săi, este pen- 


viu în 1553, la Geneva). (Nitr.) 

tru că înaintea lui se crease o puternică atmosferă în 
acest spirit. Dacă Spania cucereşte o lume, o creştinează 
şi conduce Contrareforma materială şi spirituală, dacă 
trăieşte aceste timpuri măreţe, aceasta se datorează, 
neîndoielnic umanismului moral creat la sfârşitul 
secolului al XV-lea. 

Mecanismul psihologic declanşat de pasiunea 


unităţii are însă şi alte rezultate. în jur lumea se 
schimbă, iar Spania nu se adaptează schimbărilor. Vina 
aparţine, în parte, obsesiei unităţii religioase. în sferele 
înalte, aceasta dăunează activităţii financiare evreieşti, 
iar în păturile de jos, activităţii agricole a maurilor din 
Levant şi din Andaluzia. Victoria vechiului creştin 
înseamnă un oarecare dispreţ faţă de profitul obţinut pe 
căi mai mult sau mai puţin oneste, faţă de însăşi ideea 
de a munci, precum şi o tendinţă spre spiritul de castă. 
La mijlocul secolului al XVI-lea, corporaţiile încep să 
ceară ca membrii lor să-şi dovedească /impieza de 
sangre. pregătirea pentru intrarea în lumea capitalistă 
este ratată. Pe de altă parte, locul câştigat de Biserică în 
societate nu favorizează producerea şi circulaţia 
mărfurilor; înmulţirea membrilor clerului şi cea a insti- 
tuţiilor de binefacere  împovărează economia. 
Confiscările practicate de  Inchiziţie, donațiile către 
comunităţi, creează mereu bunuri de mână moartă *3. în 
sfârşit, finanţele statului vor fi ruinate printr-o inutilă 
acţiune de urmărire a unei hegemonii de ordin spiritual. 
Spania, pe care descoperirea Americii o putea aduce în 
primul rang al lumii economice moderne, nu a profitat de 
acest privilegiu. Faptul se datorează, în mare parte, 
acestei psihologii religioase, impregnată de elemente 
economice şi sociale, moştenite dintr-un Ev Mediu în 
declin. Ansamblul pierderilor în acest bilanţ al unificării 


spirituale forţate nu poate fi trecut cu vederea. El 

pregăteşte decăderea, ca şi dificultăţile - resimţite până 
în zilele noastre - pe care le va întâmpina epoca de 
redresare. 


3. Statul “modem. Sub aspect politic, regii catolici 
inhibaseră ieşirile marii nobilimi turbulente şi începuseră să 
o ţină în frâu, canalizaseră spre armată spiritul de aventură 
al micii nobilimi, puseseră stăpânire pe conducerea 
ordinelor  religios-militare şi  transformaseră milițiile 
orăşeneşti, vechea confrerie Hermandad, într-o poliţie de 
stat. Regii catolici introduseseră în marile ° municipalități 
propriii corregidores44, convocau foarte rar Cortes-urile 
(între 1480 şi 1497, acestea nu au fost convocate) şi 
transformaseră pe procuradores din aceste adunări într-un 
fel de simpli funcţionari. în schimb, ei instituiseră pe plan 
central consilii (al Castiliei, al Aragonului, al Finanţelor, al 
Indiilor), puncte de pornire ale unei faimoase birocraţii. 
Pentru Justiţie, existau chanci/lerias4? şi audiencias4*. 
Reforma monetară, înlesnirile acordate asociaţiei Mesta4?, 
ca şi intervenţia în lupta de eliberare a iobagilor catalani 
dovedesc preocupările lor eco- nomico-sociale. Regii catolici 
şi-au pus amprenta asupra viitorului din toate punctele de 
vedere. 

Carol Quintul s-a lovit, totuşi, de o ultimă tresărire a 
tradiţiilor medievale: în 1521, la Villalar, el înfrânge acele 
Comunidades ale oraşelor castiliene, îndreptate împotriva 
lui. De aici înainte, absolutismul era asigurat. Crearea 
titlului de grande48 şi a celorlalte titluri spaniole a dus la 
închegarea ierarhiei nobiliare. în Cortes-uri, procuradores, 
ca reprezentanţi ai oraşelor, erau acum izolaţi. Fără 
îndoială, prestigiul lui Carol şi dorinţa sinceră a acestuia de 
a fi un bun spaniol contau mai mult decât măsurile luate de 
el pentru asigurarea autorităţii puterii regale. 

Filip al II-lea exagerează în grija sa faţă de această 


52 Bunuri de mână moartă“ - bunuri care, potrivit regulilor juridice 
medievale, erau inalienabile. Ele apa“ineau, de regulă, Bisericii 
(N.tr.) 

autoritate absolută. Mutând la Madrid, apoi în palatul- 
mănăstire al Escorialului centrul vital al imperiului, el dă 
puterii un caracter atât de specific spaniol, încât o face 
insuportabilă în anumite teritorii pe care le stăpânea. Astfel 
se încetineşte, prin scrupulele sale, mersul unei maşinării şi 
aşa destul de încete. Secretariate, consilii, primării, 
chancil/erias, audiencias deveniseră prea costisitoare 
pentru stat, aducătoare de ruină pentru contribua- 55 54 55 56 57 
bili. Castilia, mai puțin protejată decât vechile state 
autonome, a fost copleşită de impozite şi treptat secătuită 
din cauza birocraţiei şi a corupţiei. în timpul urmaşilor lui 
Filip al II-lea, din măreţul sistem al statului modem spaniol, 
prea rapid edificat, nu mai rămâne în puţin timp decât o 
faţadă, impunătoare încă, dar acoperind un edificiu complet 
ruinat. 


4. Hegemonia externă. Era destul de târziu 
totuşi, când Marele Căpitan Gonzalo de Cordoba 
intuieşte ceea ce poate oferi clasa nobililor spanioli 
hidalgos40, ca efectiv uman şi ca spirit militar. în 1643, 
va fi distrusă la Rocroi*** redutabila infanterie a armatei 
spaniole, instrument făurit şi el în timpul regilor catolici. 


Originile expansiunii spaniole sunt cunoscute. Politica 


53Reprezentanţi ai regelui în consiliile municipale, având largi 
atribuţii (sp.). (N.tr.) 
54lnstanţe supreme de judecată pentru un vast teritoriu. Erau 
două, una cu sediul la Valladolid, cealaltă cu sediul la Granada 
(sp.). (N.tr.) 
55instanţe inferioare de judecată (sp.). (N.tr.) 
56Confrerie a crescătorilor de oi (spanioli), înfiinţată în secolul al 
XII-lea. (N.tr.) 
57Titlu acordat celor mai mari seniori, care au privilegiul de a 
rămâne în faţa regelui cu capul acoperit (sp.). (N.tr.) 
58 Mici nobili spanioli (sp.). (N.tr.) 
59 în timpul Războiului de 30 de ani, la 19 mai 1643, 
francezii, conduşi de ducele d'Enghien (viitorul mareşal de Conde), 
au obţinut o remarcabilă victorie asupra spaniolilor. (N.tr.) 

matrimonială a regilor catolici, ca şi o serie de întâmplări 
neprevăzute îi aduc unui moştenitor unic, Carlos de Gand, 
Aragonul cu posesiunile sale italiene şi meditaraneene, 
Castilia cu primele ei cuceriri coloniale, casa Burgundia- 
Fiandra, Austria şi, în cele din urmă, Sfântul Imperiu. Este o 
parte a istoriei universale prea cunoscută, pentru a mai fi 
necesar să o reamintim aici. Nu vom reţine decât 
importanţa sa pentru viitorul Spaniei. Ea leagă politica 
spaniolă de ideea de imperiu, pe de o parte, iar pe de alta, 
îi dispersează fosele şi o ruinează din punct de vedere 
material. 


Nu este lipsit de logică faptul că, ţinând seama de 
întinderile vaste ale teritoriilor sale, Carol Quintul a 
reluat, în cadrul ideii imperiale, visul de unitate al 
gibelinilor“. Sub influenţa tradiţiei spaniole, în care 
supravieţuia Evul Mediu, cu războaiele sfinte şi cu tezele 
juridico-teologice ale universităţilor, această atitudine 
era cât se poate de normală. Carol trăieşte acest vis cu o 
intensitate mult mai redusă decât era de aşteptat. 
Pentru a ne da seama de aceasta, este suficient să-l 
comparăm pe tânărul şi strălucitul învingător de la Pavia 


cu învingătorul temător şi obosit de la Mühlberg şi, în 
cele din urmă, cu monahul de la Yuste€! %. Această 
oboseală este resimţită şi de poporul spaniol. Câteva 
zeci de mii de buni oşteni reprezintă prea puţin pentru o 
întreagă lume. Este momentul în care trebuie să se 
recurgă la mercenari. De asemenea, trebuie plătite şi 


60 Susţinători ai împăraţilor germani în conflictul acestora cu 
papa, sprijinit de guelfi (it.). (N.tr.) 

61 Spre sfârşitul vieţii, Carol Quintul se retrage şi se călugăreşte la 
mănăstirea Yuste (în Extremadura), unde-şi va scrie memoriile, iar 
peste puţin timp va muri. (N.tr.) 

62Titlu de (mare) maestru al unui ordin militar (sp.). Ordinele 
militare (Alcantara, Calatrava, Santiago) s-au transformat în vaste 
întreprinderi economice, aducătoare de mari venituri. (N.tr.) 

călătoriile împăratului, curţile viceregilor, prestigiul unui 
suveran al secolului al XVI-lea. Ce va deveni atunci 
modestul buget, conceput la nivelul Castiliei, pe care nu 
încetează să îl voteze cei din Cortes? Trebuie făcute 
împrumuturi, cu garanţia faimoaselor venituri din Indii. în 
1539, bancherilor Fugger, Welser, Schatz, Spinola li se 
datorează un milion de ducați, iar în 1551, 6 800 000. 
Veniturile din America nu mai sunt disponibile de mulţi 
ani. Dobânzile ajung să fie cămătăreşti. Sunt date în gaj 
bunuri din colonii şi chiar din Spania: Maestrazgos”5, 
minele din Almaden. Când, în 1556, Carol Quintul abdică, 
împărțind imperiul între fiul şi fratele său, el dovedeşte 
că a eşuat atât politic, cât şi material. în ziua marii 
victorii de la Saint-Quentin, la începutul domniei sale, 
Filip al II-lea arată în corespondenţa sa o grijă obsesivă 
pentru solda pe care o are de plătit soldaţilor. Regele 
Spaniei, pe care oamenii îl cred acoperit de aur, este în 
realitate sărac. El dă faliment în 1557. Ideea unei puteri 
universale, în mod sigur, nu mai este pe măsura 
timpurilor. A venit epoca politicilor naţionale. 

Dar Filip al Il-lea nu o va recunoaşte. El conferă 
luptei sale împotriva Franţei sensul unui conflict 
antiprotestant. Apără Mediterana împotriva turcilor, fiind 
victorios la Lepanto. Numai că, în acest glorios deceniu 
(1571-1580), care începe cu Lepanto şi se încheie cu 
unitatea iberică, două ameninţări apasă deja asupra 
teritoriilor stăpânite de Filip al II-lea: una internă, revolta 
din Ţările de Jos, alta externă, naşterea ambițiilor 
englezilor. însă, cu toată asprimea represaliilor, revolta 
„Calicilor“® * nu a putut fi înfrântă. "Tn 1597, secesiunea 
63 Nume dat de spanioli răsculaților din Ţările de Jos. Existau 
„Calici ai pădurilor” şi „calici ai mării”. (N.tr.) 


64 Denumire a flotei spaniole, trimisă de către Filip al ll-lea 
împotriva Angliei (1588), cu misiunea de a o pedepsi pe regina 

putea fi considerată ca fiind înfăptuită. Aceasta este o 
lovitură gravă din punct de vedere moral (este o victorie 
a Reformei). Este gravă şi sub aspect material, pentru că 
distruge solidaritatea economică dintre Castilia şi 
Flandra, face ca oraşul Amsderdam să devină un 
antrepozit mondial, în locul Lisabonei şi Sevillei, şi pre- 
vesteşte cucerirea coloniilor portugheze de către 
olandezi. Dinspre partea engleză, pericolul este într-o 
perspectivă mai îndepărtată. b timpul reginei Elisabeta a 
Angliei, izbucneşte rivalitatea care va dura secole la rând 
şi va secătui Spania încetul cu încetul. Acţiunea 
întreprinsă de /nvicibila Armada5” arată dorinţa spaniolă 
de a elimina această ameninţare dintr-o lovitură. Eşecul 
său din 1588 asigură naţiunilor nordice, până atunci fără 
importanţă, viitorul lor maritim. E un triumf al 
protestantismului şi, în acelaşi timp, al capitalismului. De 
aici înainte, edificiul mondial al puterii iberice nu va mai 
dura mult. 
II. Avvânmi colonial şi economic 


Cu toate acestea, activitatea colonială spaniolă este 
de o deosebită importantă pentru timpurile moderne. 
Toată lumea îi recunoaşte măreţia, ceea ce nu e lipsit de 
importanţă pentru conştiinţa ulterioară a naţiunii 
spaniole. 


Nu un romantism facil asigură prestigiul acestor nume: 
Columb, Pinzdn, la Cosa, Hojeda, Balboa, Orellana, 
Mendoza, Magellan, Elcano (descoperitorii), sau: Cortez, 
Pizzaro, Almagro, Valdivia, Montero (cuceritorii). Călătoriile 
lor pasionante, surprizele lor uluitoare, setea de aur şi de 
credinţă constituie, pe bună dreptate, cea mai 
extraordinară epopee a istoriei omenirii şi nicidecum o 
simplă aventură, uneori dezonorantă, din cauza lăcomiei, 


Elisabeta pentru executarea Mariei Stuart şi de a restabili 
catolicismul. (N.tr.) 

alteori  glorificată datorită credinței. Descoperirea şi 
cucerirea sunt conforme cu spiritul secolului al XVI-lea. 
Spiritul ştiinţific: evident, prin faptul că descoperitorii, în 
Relaciones de Indias, se dovedesc observatori remarcabili. 
Spiritul imperial: remarcabil, prin faptul că, în ciuda 
bănuielilor şi a ambițiilor lor, cuceritorii îşi înregistrează 
achiziţiile teritoriale în faţa notarului, respectă 
suveranitatea şi monopolul regalității (monarhiei), acel 
quinto (a cincea parte din câştig); cei mai mari aventurieri, 
Columb şi Cortez, sunt, la nevoie, repuşi în drepturi. 
Structura administrativă colonială va dura trei secole. 

Colonizatorii se dovedesc nu mai puţin preocupaţi de 
domeniul material. Ei folosesc instrumente şi tehnicieni, 
acordă o grijă deosebită pentru seminţe, răsaduri, animale, 
care stau la originea tuturor ogoarelor de grâu şi a cirezilor 
din America. în acest timp, minele americane zdruncină 
economia din alt punct de vedere. Nici aici nu trebuie 
reţinută numai imaginea muncii fortate a indienilor. 
Datorită unei inovaţii tehnice, amalgamul cu mercur, minele 
de la Potosi ajung, la mijlocul secolului al XVI-lea, la 
posibilitatea de dezvoltare maximă. 


Adesea exagerate, consecinţele morale şi sociale ale 
colonizării sunt oarecum discutabile, în sensul că trebuie 
să facem o demarcaţie precisă între doctrină şi aplicarea 
ei efectivă. 


Punerea în practică poate corecta legea. Aşa se 
întâmplă când anumite cărţi, prohibite în mod absurd, ajung 
totuşi în bibliotecile americane. Din păcate, în mod 
frecvent, legislaţia pare să fie admirabilă, în timp ce 
practica este foarte dură. Exploatarea insulelor a fost fatală 
pentru mâna de lucru indigenă. S-a recurs atunci la 
encomienda, prin care se încredințau unui proprietar 
sufletele unui anumit număr de indieni. Permanentele şi 
inutilele reforme cerute de acest sistem paternalist, plin de 
bune intenţii, dovedesc cât de deplorabilă a fost aplicarea 
lor. Puternice grupe de interese protejează cele mai grave 

defecte. Mitas, sau munca forţată, este la fel de inumană. 
Cel puţin, conducătorii spanioli îşi făuriseră alte vise. în 20 
iunie 1500, Isabela eliberase sclavii pe care i-i oferise 
Columb. Tot ea n proclamă pe indianul creştinat egal cu 
cetăţeanul din Spania. Este ideea care apare des în Legile 
Indiilor (Leyes de Indias). Din 1500 până la nuevas leyes din 
1542, aceste /egi dovedesc un înalt spirit de justiţie şi 
amintesc uneori de cele mai moderne legi sociale. 
Reflecţiile despre cucerire sugerează teologului Vitoria 
noţiunea de drept internaţional. Mai aproape de indieni, 
dominicanul Bartolomeu de Las Casas are scrupule de 
ordin mai puţin teoretic şi mai mult uman. Rapoartele sale 
exaltate au alimentat atitudinea răuvoitoare anti-spaniolă. 
Dar este ideal pentru o naţiune colonizatoare să aibă un Las 
Casas şi încă la acea dată. Bineînţeles, campania lui nu a 
avut efect, iar alţi teologi au găsit împotriva sa argumente 
ce ţin de imperfectiunile naturii umane, în apărarea 
intereselor existente. 


Rămâne de luat în considerare faptul că Spania, prin 
limbă, religie, stil de viață şi prin absenţa oricărei idei 
preconcepute de ordin rasial, a fondat un imperiu care, 
timp de trei secole, a constituit un element de bază al 
propriei sale existenţe şi a dat naştere unor popoare 
care îi poartă amprenta. 

Efectele economice imediate ale colonizării asupra 
metropolei sunt mai greu de evaluat. Un apogeu al 
economiei castiliene din secolul al XVI-lea, un boom 
datorat creşterii preţurilor şi a cererilor de mărfuri din 
colonii, nu este apreciat în mod obiectiv. Monopolul 
instituit de Sevilla, unde sunt concentrate comerţul 
colonial şi administrația acestuia (Casa de la 


65 Misionar dominican, istoric şi umanist spaniol (1474-1566); 
supranumit şi „apostolul indienilor”, el a predicat în Cuba, 
Venezuela, Guatemala, Mexic şi a devenit un avocat neobosit al 
drepturilor amerindienilor. (N.tr.) 

Contrataci6n), asigură capitalei andaluze un strălucit rol 
mondial de care, cel puţin câtva timp, Spania profită. E 
drept că declinul economic soseşte repede, precedându-l 
pe cel general. Acestuia îi supravieţuieşte prestigiul vieţii 
spirituale, până la mijlocul secolului al XVII-lea. 


III. A^^eul spiritual. Secolul de Aur. 


Secolul de Aur al civilizaţiei spaniole a fost o înflorire 
treptată, nu o explozie bruscă. Apariţia sa este pregătită 
de secolul al XV-lea, prin progrese lingvistice, prin dez- 
voltarea unor genuri literare originale, prin rafinamentul 
artei plateresco5”. Isabela a invitat savanţi, a înlesnit im- 
portul de cărţi de studiu şi de tipografii, a impulsionat 
renaşterea Universităţii din Salamanca, cu cele 70 de 
catedre ale sale. Cisneros a fondat Universitatea din 
Alcalá. Este cunoscută strălucirea Prereformei spaniole, 
a umanismului lui Vives“ 7. Şi Contrareforma a fost 
condusă de minţi luminate. în plus, universalismul catolic 
nu este exprimat ca în clasicismul francez, prin formule 
împrumutate din gândirea antică. Urmele medievale, 
naţionale, populare vor fi mereu regăsite aici. Viu, 
diversificat, Secolul de Aur nu exprimă numai spiritul 


unei elite restrânse, ci sensibilitatea întregii naţiuni. 


Există, mai întâi, ramura mistică. Aceasta îşi face 
simțită prezenţa prin primii autori de exerciţii spirituale: 
Garcia de Cisneros, avându-i ca discipoli pe sfântul ignaţiu 
de Loyola, Ibariez, Bariez, confesori ai sfintei Tereza, Alonso 
de Madrid, Juan de Avila, Pedro de Alcântara. în această 


66 Stil din arhitectura şi arta decorativă a Renaşterii spaniole, 
care anunţă barocul. (N.tr.) 
67 Umanist spaniol; considerat un precursor al lui Bacon, 


Decartes, Locke, el a avut o influenţă considerabilă asupra gândirii 
filozofice a timpului său. (N.tr.) 

categorie se încadrează, la un nivel mai puţin elevat, 
blândul Fray Luis de León, iar pe locurile superioare, sfânta 
Tereza şi sfântul loan al Crucii, pentru care viaţa mistică îşi 
găseşte o expresie verbală perfectă. 

Limbajul mistic are corespondenţele sale în artă. Un 
grec hispanizat compune la Toledo o sinteză a hieratismului 
bizantin, a ultimelor îndrăzneli ale lui Tintoretto şi a exaltării 
castiliene. Ştiinţa formelor pure, pe care şi-o însuşeşte, fi 
face să ajungă unul dintre maeştrii artei actuale. Aceste 
forme au însă o puternică forţă revelatoare. Când, în capela 
Sfântului Toma cortina se ridică şi apare înhumarea contelui 
de Orgaz, răspunsul ordinii cereşti către cea pământeană, 
alungirea figurilor, densitatea fizionomiilor ne pun imediat 
în legătură cu viaţa interioară a unei întregi epoci. Cel care 
dă semnalul Secolului de Aur este El Greco. 

în epoca misticismului nu a fost însă dat uitării efortul 
inteligenţei. Cu mult timp în urmă (poate chiar exagerând 
cumva), Menendez Pelayo i-a repus în drepturi pe savanții 
din Secolul de Aur spaniol. Tehnicieni, medici, astronomi, 
botanişti, filologi ca Nebrija şi Arias Montano, istorici ca 
Zurita sau Mariana, se succed de la mijlocul secolului al XV- 
lea până în secolul al XVII-lea, înregistrând un maximum de 
activitate către 1580. în domeniul economic, dec/inu/ va 
inspira miile de combinaţii ale arbitrilor, dar creşterea 
preţurilor, spre 1550, îi sugerează deja lui Martin de 
Azpilcueta o primă abordare a teoriei cantitative a monedei. 

De asemenea, au caracter intelectual raţional şi 
operele lui Suarez, ale lui Vitoria. Având ca fundament 
puterea şi dreptul ginţilor, ei au dedus numai din premise 
teologice o doctrină politică, din care s-ar putea inspira şi 
epoca actuală, deşi e probabil ca latina alambicată a lui 
Suarez să fi fost greu accesibilă publiciştilor care, prin anii 
'40, păreau să facă referiri la această doctrină. Dar această 
influenţă contemporană nu este lipsită de interes. 

în sfârşit, nici literatura nu este lipsită de subtilitate 


68 Eseist şi critic spaniol (1856-1912), elogiază gândirea 
conservatoare spaniolă. (N.tr.) 

intelectuală. Mai ales în secolul al XVII-lea, pasiunea şi 
amărăciunea lui Quevedo, misticismul lui Calderon de la 
Barca, sensibilitatea poetică a lui Gongora vor fi impregnate 
de o anume dimensiune cerebrală, specific spaniolă, care 
se regăseşte chiar la Cervantes şi la sfânta Tereza. 


Şi totuşi, în Spania, nu se întâmplă niciodată ca 
speculaţiile unei elite restrânse să înăbuşe vitalitatea 
populară în materie de artă. Predicile religioase, teatrul, 
dansul, cântecele îşi păstrează aici rolul lor din Evul 
Mediu. Spiritualitatea secolului transpare în operele atât 
de răspândite ale lui P. Luis de Granada. Şi mai ales în 
operele acelor sculptori în lemn policromat, discipoli ai 
lui Berruguete - care lucrează în stil predominant baroc, 
căpătând uneori evidente trăsături clasice - şi în cele ale 
imitatorilor lor, maeştri ai acelor pasos6* pentru 
procesiuni şi ai altarelor rustice, cu figuri însângerate şi 
chinuite. De compoziţiile cu caracter politic ale unui 
Suarez se leagă şi unele tipologii psihologice naive, dar 
însufleţite, referitoare la libertate, onoare, morală de 
vechi creştini, capabili să se opună cu violenţă tiraniei, 
cu riscul de a se aduce la cunoştinţă regelui nedreptăţile 
comise pe plan local. Apar apoi câteva genii - un Lope 
de Vega, un Cervantes, un 


© Sculpturi din lemn, reprezentând momente din patimile lui 
Christos, folosite la procesiuni (sp.).(N.tr) 


Velazquez - şi astfel vor fi posibile sintezele între aceste 
tradiţii profunde ale naţiunii şi marile elanuri mistice şi 
intelectuale. 


Teatrul schematizează misterul? din Evul Mediu în ceea 


ce se va numi autosacramental. Mai ales la Lope de Vega“ 
7, se amestecă lirismul pur, intriga savantă sau 


convenţională, afirmaţiile doctrinare, religioase, patriotice, 
uneori cvasirevolu- ţionare, când deznodământul clasic din 
piesele de teatru Fuenteovejuna sau Peribanez glorifică 
rezistenţa faţă de tiranie. 


Cervantes are un geniu mai puţin confuz. însăşi viaţa 
lui este o sinteză spaniolă. Luptător în bătălia de la Lepanto, 
prizonier la mauri, eliberat de către o confrerie, funcţionar, 


mai mult sau mai puţin scrupulos faţă de rege, catolic fidel, 
dar de un conformism îndoielnic (fiind şi fiu al Renaşterii în 


acelaşi timp), el meditează asupra problemelor tă rii sale, 


ale ti M pului său. O măreție şi o exaltare spirituală duse la 
extrem, izvor de bun simţ popular, edificiu ruinat într-o 
lume în dezvoltare. Şi iată că opoziţiile prind viaţă: Quijote- 
Sancho,  idee-realitate, indi-  vid-societate. Pentru că 
Cervantes are geniul comicului, toate acestea stâmesc 
râsul, fiindcă el simte nuanțele, opoziţiile lui se 
întrepătrund, având simţul spiritului universal, naraţiunea 
sa e filozofică. Cervantes este național, rămâne național şi 
îşi păstrează valoarea fn timp. Don Quijote caută pentru 
vremea sa soluţii medievale (cruciadă, aventură, spirit 
mistic) într-o lume creată prin arme şi poetizată prin spirit. 
Este o nebunie, dar numai prin anacronism. Simbol al lui 


Filip al II-lea şi al unei Spanii de acum înainte ineficace, 
fiindcă e  inadaptată, armura lui Quijote, refuz de 
îmburghezire, este jacheta lui Charlot, refuz de 
proletarizare. Cervantes este cel mai subtil dintre acei 
arbitristas, interpretând declinul. El este în inima istoriei 
națiunii sale. 

Puțin mai târziu, Velazquez va oferi viziunea unei 


69Piesă de teatru, cu subiect religios (în Evul Mediu). (N.tr.) 


70 Lope Felix de Vega Carpio (1562-1635), scriitor 
renascentist spaniol, creatorul teatrului național, precursorul 
romantismului. (N.tr.) 

Spanii mai aproape de prăbuşire. Ca şi El Greco, acest 
pictor pur dă o valoare simbolică unor teme aparent 
convenţionale, dar în care se evidenţiază, ca din 
întâmplare, un peisaj (fondul cu munţi din unele tablouri), o 
ultimă sclipire a istoriei, sau oamenii simpli: torcătoarele, 
beţivii, fierarii, cerşetorii. Toate acestea sunt accesibile 
chiar şi astăzi celui mai simplu spaniol. Bachus şi Apollo 
stând de vorbă cu ţăranul andaluz şi cu artizanul castilian 
simbolizează acea artă care îşi trage obâ”iile din două 
izvoare: clasic şi popular, imaginaţie şi realitate. Există, 
însă, aici o temere: cea a degenerării claselor superioare, 
vizibilă în portretele de la curtea regală, şi cea a 
degenerării oamenilor simpli, ilustrată în tablourile cu 
picaroros6 şi cu bobos&.. Şi aici, geniul exprimă istoria, fără 
un plan anume, dar cu o luciditate perfectă. 


Spania lui Velazquez este totuşi încă influentă. Ea va 
inspira marele secol francez. Spre 1650, castiliana este 
peste tot o limbă nobilă. în /nsu/a fazanilor - priviţi 
tapiseria de la Versailles - vechea distincţie a cuinii cas- 
tiliene umileşte luxul lipsit de gust al lui Ludovic al XIV- 
lea şi al succesorilor lui. Proaspăt îmbogăţiţilor din 
Anglia, din Ţările de Jos şi chiar din Franţa, le va trebui 
mult timp ca să suporte această superioritate. în Spania, 
nobilul scăpătat îşi va păstra orgoliul. fo schimb, Secolul 
de Aur e destinat unei renaşteri a gloriei. Umilinţele 
secolului al XIX-lea nu-şi vor găsi compensație, pentru 
intelectualii spanioli, decât în amintirea acestui trecut 
glorios. Generaţia lui 1898 îi va distila esenţa şi va 
extrage până la exces seva lui Quijote. Cei mai tineri se 
vor îndrepta spre Gdngora şi Quevedo. 'n întreaga 
gândire a Spaniei contemporane vom regăsi amprenta 
Secolului de Aur. 


63 Vagabond, şarlatan (sp.). (N.tr) 
64 Bufon (sp.). (Nitr) 


IV. Decadenţa marelui Imperiu 


Amorul propriu contemporan a mers şi mai departe, 
negând decadenţa. No hay ta/ decadencia ™, susţine 
Azorin. Cu toate acestea, existenţa fenomenului este 
indiscutabilă. Doar interpretarea lui este mai delicată. 


Imaginaţia a exagerat gravitatea scădererii 
demografice; rezultatul a fost o problemă statistică 
insolubilă. Dar scăderea populaţiei este un fenomen 
evident. Este neîndoielnică şi ruinarea Castiliei, a industriei 
sale, a creşterii animalelor, a monopolului său comercial, 
încălcat de străini. Şi declinul politic devine evident şi are 
un punct de plecare. Regii (Filip al III-lea, Filip al IV-lea şi, 
mai ales, Carol al Il-lea) sunt oameni slabi. Dintre favoriţi, 
doar Olivares, în pasiunea lui pentru putere, are oarecare 
măreție, majoritatea fiind intriganţi mărunți. Eticheta, co- 
rupţia, intriga slăbesc eficienţa puterii centrale. Chiar 
unitatea naţională are de suferit. Noi am arătat ca dată 
critică anul 1640, când se pierde Portugalia. Catalonia, 
răsculată şi ea, este învinsă, dar va relua această tentativă 
între 1700 şi 1714. în afara peninsulei, fărâmițarea este un 
proces ireversibil. Alianţa austriacă împotriva lui Richelieu şi 
Mazarin nu este decât o sursă de eşecuri. Tratatele de la 
1648 consfinţesc libertatea provinciilor unite, pierderea 
provinciei Artois şi a unor ţinuturi flamande. Tratatul din 
Pirinei =» rupe din teritoriul spaniol Cerdagne şi Roussillon. 
Provincia Franche-Comté şi alte părţi din Flandra sunt 
pierdute în lupta cu Ludovic al XIV-lea. Când acesta acceptă 
tronul Spaniei pentru nepotul său, costurile războiului sunt 


71 .Nu există o astfel de decadentă” (sp.). (N.tr.) 

72 Tratatul (1659) punea capăt unui lung conflict franco- 
spaniol, început în 1635 şi care a fost considerat sfârşitul 
„preponderentei spaniole” şi începutul „preponderentei franceze”. 
(N.tr.) 

uriaşe: pierderea Ţărilor de Jos catolice, a Luxemburgului, a 
posesiunilor italiene, a insulei Minorca, a Gibraltarului. 
Convenții maritime avantajoase pentru Anglia consemnează 
câştigurile ei faţă de rivala din domeniul naval. Anul 1713 
reprezintă nivelul cel mai coborât al acestei curbe 
descendente. Ce prăbuşire faţă de 1580! 

Această cădere a impresionat profund. Montesquieu a 
comparat-o cu decăderea Imperiului Roman. Dar, 
hegemonia este totuşi aproape: interpretările străine sunt 
îmbibate de un oarecare spirit denigrator. „Cauzele 
decăderii” şi „legenda neagră”? se suprapun adesea. Şi 
reacţia contra „legendei” este rareori obiectivă. Suntem 
departe de a avea un studiu serios care să descrie 
interacţiunea continuă a crizei economice şi a uzurii sociale, 
a psihologiei colective moştenite dintr-un trecut îndepărtat 
şi a responsabilităţilor politice propriu-zise. Nu vom semnala 
aici decât problemele care trebuie rezolvate. 

Scăderea populaţiei este un fenomen evident, dar 
greşit explicat. întrebarea este dacă decăderea se 
datorează  depopulării sau depopularea se datorează 
decăderii. Despre emigrarea peste ocean există date 
precise, dar numai pa”iale. Numărul emigranților nu este 
impresionant. Dar calitatea lor? Este vorba de o emigrație 
masculină în proportie de 90% şi de oameni foarte activi. 
Aceeaşi problemă se pune în legătură cu dizidenţii religioşi. 
A produs oare expulzarea moriscilor ruina? Pentru a o putea 
evalua, trebuie mai întâi să avem în vedere faptul că ma- 
joritatea recensămintelor anterioare nu-i cuprindeau pe 
morisci şi că ceea ce contează, în primul rând, este 
calitatea oamenilor. O tendinţă foarte importantă nu poate 
nici ea să se exprime în cifre: aceea a unor întregi clase 
sociale (cadeți ruinaţi prin cutuma majoratului), care adoptă 
soluţii de viaţă sterile din punct de vedere demografic şi 
economic: biserica, navigația, serviciul regelui. Alte 
elemente sunt însă şi mai greu de clasificat: studenți; 


73,„Legenda neagră” a fost o amplă acţiune de propagandă 
antispa- niolă. (N.tr.) 

vagabonzi, cerşetorii, servitorii, a căror viaţă picarescă nu 
ajută nici la creşterea populaţiei, nici la creşterea 
producţiei. 


Starea economică este mai bine analizată astăzi: 
Hamilton şi Carande au completat vechile teze ale lui 
Hăbler şi Sotbeer despre Spania şi metalele preţioase. în 
general, este un fenomen clar de inflaţie care, dacă pe 
termen scurt reprezintă un stimulent pentru economie, 
mai târziu ruinează activitatea de producţie. Creşterea 
preţurilor începe de timpuriu în Spania (şi, de altfel, nu 
se datorează numai metalelor preţioase). Or, dacă ea 
creează averi mai întâi în Spania, mai târziu acestea se 
scurg în alte ţări. Moneda slabă o alungă pe cea puter- 
nică, iar contrabanda este încurajată, creşterea econo- 
mică devenind imposibilă. Schimbarea de conjunctură, 
fundamentală, este greu de datat. Cu toate acestea, se 
poate crede că Spania ar fi rezistat mai bine, dacă 
geografia sa şi spiritul spaniol ar fi fost altele. 


Oare castilianul era pregătit pentru un rol de conducere 
în economia modernă? Oamenii care  sprijiniseră 
descoperirile geografice din motive economice erau 
genovezi, flamanzi, evrei şi aragonezi, din anturajul regelui 
Ferdinand. Dar Cucerirea” a devenit monopolul, afacerea 
cavalerilor din Extremadura, a crescătorilor de oi din Mesta, 
a administratorilor din Sevilla. Beneficiile nu vor fi investite 
în sensul capitalist al termenului. Emigranţii care au avut 
noroc visează să cumpere pământ, să construiască 
castillosP”, să strângă comori. Teatrul şi Don Quijote 
înregistrează această atitudine la ţăran ca şi la hidalgo. O 
lucrare care glorifică Madridul demonstrează astfel noblețea 
lui: toate cetăţile lucrează pentru Madrid, care, la rândul lui, 


74Este vorba de cucerirea regiunilor bogate din America. (N.tr.) 
75 Castillos - castele (sp.). Pasajul face referire la modul de viaţă 
„Nobiliari', în contrast cu cel „burghez”. (N.tr.) 

nu lucrează pentru niciuna dintre ele. Teoriile recente fac 
un titlu de glorie din această neagaptare a Spaniei la 
capitalism. Dar, de fapt, ea a condamnat ţara la stagnare. 
Ca o ultimă trăsătură, decadența reprezintă, în acelaşi 
timp, o criză a schimbării de echilibru. Din secolul al XV-lea 
până în secolul al XVII-lea, provinciile centrale n-au jucat 
numai un rol de conducere. Ele au avut o populaţie şi o 
producţie superioare, 
o poziţie dominantă din punct de vedere demografic şi 
economic. Concordanţa între voinţa politică a centrului şi 
forta lui reală constituie un fapt excepţional. Dar 
inconvenientele geografice şi moştenirea trecutului duc - 
după un triumf strălucit - la o prăbuşuire de pe urma căreia 
suferă întreaga ţară, atâta timp cât regiunile periferice n-au 
compensat efectele declinului lor din secolul al XV-lea. în 
schimb, aceste regiuni (mai ales Levantul) au suferit mai 
puţin efectul cauzelor generale ale decadenţei: emigrarea, 
creşterea preţurilor, hida/gismul în societate, ruinarea prin 
birocraţie şi impozite. Ele tind să moştenească, încă de la 
sfârşitul secolului al XVI-lea, din direcţia Barcelona-Genova, 
ceva din curentul circulaţiei monetare între Castilia şi 
Flandra, întrerupt de lupta împotriva Angliei şi a Ţărilor de 
Jos. în secolul al XVIII-lea, ele se vor arăta mai capabile de 
renaştere. Şi un nou echilibru se va stabili acolo unde, până 
în zilele noastre, demografia şi economia vor fi favorabile 
Iberiei maritime. Se va găsi oare o formulă care să asigure 
coexistenţa între această activitate dominantă şi voinţa 
persistentă de conducere care se va manifesta la Madrid? 
Această problemă va fi una dintre cele mai importante 
pentru noua epocă: perioada problemelor contemporane. 


capitolul IV 


TRĂSĂTURILE GENERALE 
ALE PERIOADEI CONTEMPORANE 


I. Secolul al X^I-lea şi despotismul 
Iluminat 


Istoria contemporană a poporului spaniol începe o 
dată cu primele sale eforturi de a se adapta lumii 
moderne. Aceste eforturi se izbesc de anumite structuri 
sociale, de obiceiuri pe care le-am văzut apărând în 
perioada Recon-  quistei,  fixându-se în timpul 
Contrareformei, pentru a ajunge să se fosilizeze în 
perioada de decadență. Acest conflict nu este încheiat; 
crizele. recente nu sunt altceva decât ultimul său episod. 
Spania din epoca /uminilor a trăit o primă perioadă a 
conflictului, care a fost poate cea mai fecundă. 


1.Redresarea din secolul al XVIII-lea: 
demografie şi “»nomie. Din 1700 până în 1800, 
din punct de vedere al creşterii numerice, populaţia 
spaniolă ajunge de la 6 la 11 milioane de locuitori, ceea 
ce este o considerabilă redresare demografică. Factorii 
declinului se estompează: metalele preţioase ajung în 
Europa şi pe alte căi decât prin Spania. Politica externă 
se limitează la urmărirea unor țeluri precise. Practic, nu 
mai există nici persecuții religioase, nici expulzări. Chiar 
şi echilibrul claselor se modifică în favoarea categoriilor 
productive. 

Agricultura, ca element fundamental, s-a 
transformat ea oare sub presiunea acestor influenţe? Ar 
fi imprudent să rămânem la afirmaţiile lui Young”. în 


76Economist şi agronom englez (1741-1820), care a studiat 

Catalonia, documentele din secolul al XVIII-lea scot în 


evidenţă o prosperitate rurală certă. în Castilia, ofensiva 
agriculturii împotriva creşterii animalelor reprezintă un 
semn important de schimbare. Cam peste tot se fac 
defrişări, apar sate ca rezultat al colonizării, sunt reluate 
lucrările de amploare. 

Avântul comercial impresionează în mod deosebit. în 
toate porturile spaniole cresc cifrele vânzărilor. în jurul 
Barcelonei, care prinde din nou viaţă, porturi mici 
echipează flote comerciale. Ele trec de la navigația de 
coastă şi de la comertul mediteranean la traficul cu 
America. înflorirea comerţului este o mare cucerire a 
secolului. Pentru a căpăta acest drept, corporaţiile 
negustoreşti din diverse porturi au făcut mai mult decât 
s-ar fi putut realiza vreodată prin influenţa doctrinelor 
asupra  guvernanţilor. Corporaţia Real Campania 
Guipuzcoana de Caracas monopolizează din 1728 
comerţul de cacao. Au fost apoi două companii succesive 
ale Filipinelor şi o alta barceloneză pentru Antile. în 
1778, se generalizează comerțul liber. Cadizul, 
deposedat de monopolul moştenit de la Sevilla, îşi 
păstrează, totuşi, prosperitatea. Aşa cum America va 
prospera sub controlul unor viceregi puternici (Amat, 
O'Higgins, Galvez, Cevallos). Negustorii din Barcelona 
iniţiază anumite forme de pacte coloniale, capabile să 
ajute industria. Contele de Aranda, un faimos ministru, 
concepe planul unei federații, care să prevină spiritul de 
emancipare, a cărui apariție, după exemplul Americii de 
Nord, putea fi prevăzut. Ideea unui imperiu politic este 
înlocuită cu ideea economică de exploatare. Cu toate 
neajunsurile monopolurilor şi ale contrabandei străine, 
secolul al XVIII-lea - lucru care se uită adesea a fi 
condiţiile de viaţă economică şi socială ale ţărănimii spaniole. 


(N.tr.) 

semnalat - este pentru Spania un foarte important secol 
colonial. 

Având capitaluri formate, materii prime şi populaţie 
în creştere, Spania secolului al XVIII-lea se 
industrializează în cele din urmă; împinsă spre acest fapt 
de tradiția mer- cantilistă, care cere diminuarea 
importurilor şi educația populară (în sensul de formare 
artizanală şi tehnică). în afara manufacturilor regale de 
lux, diferitele industrii se înmulţesc repede acolo unde se 
constituie capitaluri. în Catalonia, bumbacul înlocuieşte 
lâna, inovațiile tehnice le urmează îndeaproape pe cele 
din Anglia, o asociaţie de comercianţi urmăreşte să 
exploateze posibilitățile americane în domeniul 
bumbacului. Este o mică revolutie industrială, care ar 
părea surprinzătoare dacă nu ar fi raportată la cele două 
fenomene importante ale secolului,  renaşterea 
demografică şi reviziurea raporturilor coloniale. La 
întrebarea dacă Spania va aborda de pe un loc favorabil 
secolul industriei, cel puțin pentru o anumită perioadă, s- 
a putut da un răspuns afirmativ. 


2. Redresarea politica. Din 1717, Alberoni” făcuse 
demonstrații de forță. Printr-o politică a relațiilor de familie, 
influența spaniolă asupra Italiei este restaurată. în 1739, 
marinarii spanioli resping un atac neaşteptat al foițelor 
engleze. Pactul, din 1761, cu Franța va aduce cu sine unele 
decepţii în legătură cu Tratatul de la Paris, dar acestea sunt 
compensate prin războiul din America: vor fi recuperate 
Minorca şi Florida, vor fi dobândite diverse avantaje 
coloniale. Astfel, atenţia acordată marinei de către doi buni 
miniştri (Patino şi Ensenada) dădea roade. Prin aceste 
succese, este favorizată unitatea interioară. Tradiţia di- 


77)ulio Alberoni (1664-1752), cardinal şi om politic spaniol (de 
origine italiană), încearcă să restaureze hegemonia spaniolă în 
Europa, prin întărirea armatei de usct şi a marinei, dar şi printr-o 
intensă activitate diplomatica. (N.tr.) 

nastiei Burbonilor era centralizatoare. Revolta catalană din 
1700 îi dăduse motiv să acţioneze în acest sens. Privilegiile 
locale au dispărut. Rega/ismul juriştilor, exprimat mai ales 
de Consiliul Castiliei, înlocuieşte prin „căpitanii generali”, 
prin „intendenţi” şi prin tribunale (audiencias)? vechile 
organisme autonome. 

Totuşi, dacă efortul acesta a reuşit, este pentru că s-a ştiut 
cum să fie împăcate în acelaşi timp şi interesele 
conducătorilor din provinciile prospere. Camera de Comert 
barceloneză obţine din partea Madridului, prin raporturi 
abile, protecţia produselor textile, suprimarea taxelor de 
producţie, renaşterea consulatului maritim, comerţul liber 
cu America. în Ţara Bascilor, elita i/uministă fondează prima 
Societate Economică a Prietenilor Ţării, pe care o va imita 
întreaga Spanie. La Vergara, școala patriotică exaltă 
tehnica, industria, spiritul enciclopedic. Din provincii vin cei 
mai buni oameni de stat ai despotismului luminat, nobili 
culţi. ca arogonezul Aranda, asturianul Jovellanos; învățați 
de origine modestă, ca Floridablanca sau Campomanes, 
administratori formaţi în Italia, la Barcelona, la Sevilla, ca 
Patiiio sau Ensenada. 


în felul acesta, centralismul captează în realitate 
fortele v// ale prov/nc/e/. Unitatea se afirmă. 


3. Gândirea Tn Spania seralului al 


XVIII-lea. şi totuşi un anumit patriotism spaniol 
continuă să privească secolul al XVIll-lea cu dispreţ, 
numindu-l un secol franțuzit. Dar până la ce punct? 

Un Cabarrus”, care ar dori să facă să dispară în 20 
de ani greşelile acumulate în 20 de secole, nu este decât 


78n Burbonii au realizat centralizarea prin trei organe: el Capitan 
General, reprezentant al regelui, conducător militar pe plan local; 
el Intendente, funcţionar economic; Audiencia, organ colectiv, cu 
funcţie juridica. (N.tr.) 
79 Bancher spaniol de origine (nobilă) franceză, ministru de finanţe 
(1752-181 0). (Nutr.) 

o excepţie. Totuşi, Spania nu se raliază în întregime nici 
unui Diego de Cadiz, care se pronunţă împotriva noii 
erezii cu o violenţă care aminteşte de secolul al XV-lea. 
în realitate, există o majoritate socială (hidalgos, mica 
preoţime, ţărani), care rămâne refractară noilor idei, într- 
o atmosferă care nu le împărtăşeşte, şi o minoritate 
receptivă la spiritul secolului, dar cu moderație şi 
t/m/d/tate. Aceste clase iluministe nu subminează cu 
nimic prestigiul regal. Ele se  împotrivesc forţei 
economice a clerului, fac să fie expulzați iezuiţii, se 
amuză de practicile bigote, dar respectă religia în partea 
sa fundamentală. Moratfn* aminteşte mai curând de 
Moliere decât de Voltaire. Regi şi miniştri îngăduie 
Inchiziției să intenteze procese ideologice unor înalte 
personalităţi. Transformarea spirituală are, deci, limitele 
sale. 

Aceasta există totuşi. Viziunea globală asupra lumii 
se disociază: gândirea coboară din cer pe pământ. Chiar 
la începutul secolului, P. Feyjdo începe să revizuiască 
falsele credinţe; lucrările importante ale secolului vor 
trata teme de economie socială, îndepărtându-se atât de 
vechea politică teologică, cât şi de raționalismul 
drepturilor naturale. în acest sens, este originală 
gândirea spaniolă a secolului: Campomanes, care e 
considerat (datorită atacurilor sale împotriva „Mestei“) 
drept unul dintre întemeietorii liberalismului, îi 
reeditează pe reformatorii anteriori (arbitristas) şi îşi 
fundamentează ideile despre industrie şi învăţământ pe 
concepţia mercantilistă. Capmany, un bun cunoscător al 
economiei moderne, apără totuşi  corporaţiile. 
individualismul agrar, care se afirmă împotriva aşa- 


8O0Leandro Femandez de Moratfn, autor dramatic spaniol, 
admirator şi traducător al lui Molière. (N.tr.) 

numitei Mesta şi împotriva bunurilor de mână moartă, se 
ciocneşte nu numai de obiceiurile ţărănimii, ci şi de 
inovatorii Aranda şi Floridablanca. Respectul faţă de 
tradiţie şi faţă de experienţa de viaţă, spiritu/ istoric dau 
astfel operei intelectuale a secolului al XVIII-lea spaniol 
un anume echilibru şi simţ al măsurii, dar o lipsesc de 
acea vigoare şi încredere de sine, care, în Franţa, 
definesc un secol prin excelenţă revoluţionar. 


4. Limitele transfonnărilor din secolul 


al XVIII-lea. Am mai spus că sfârşitul secolului 
anunţă o adaptare a Spaniei la capitalism. între 1787 şi 
1797, numărul fabricanţilor şi al comercianților creşte cu 
250 000 de oameni în detrimentul claselor 
neproductive. 


Legislaţia sprijină o asemenea mişcare, care critică 
vămile interne, taxele asupra producţiei, asupra importului 
de maşini, reglementările excesive, şi interzice corporațiilor 


dovada „purității sângelui“81 În domeniul agricol, se 


protejează împrejmuirea terenurilor comunale, vânzarea 
domeniilor regale şi vânzarea bunurilor bisericii. În 1805, 
această vânzare de bunuri bisericeşti afectează proprietăți 
care aduceau venituri ecleziastice de 6 400 000 de reali 
Cu zece ani mai înainte, se propusese familiilor nobile să 
renunţe la cutuma majoratului, înlocuind-o cu rente. în fapt, 
aceste măsuri au cunoscut un eşec din cauza amplorii 
reformei ce urma să fie realizată. în 1787, în Spania mai 
existau sub jurisdicţia nobililor 17 cetăţi, 2 358 de târguri 
(villas), 8 818 sate, iar trei cetăţi, 402 târguri şi 1 280 de 
sate erau sub patronajul ecleziastic al ordinelor religioase. 
Tn opoziţie cu uriaşele averi nobiliare, stă sărăcia ţăranului. 
Nu sunt decât 907 000 de proprietari şi mici arendaşi, în 


81 Limpieza de sangre (în original): era dovada că cineva este 
„vechi creştin” şi avea o mare valoare socială în Spania. (N.tr.) 

raport cu 947 000 de z;/ieri. Se pune deja problema agrară, 
în sens modern. Această stare de sărăcie explică 
ataşamentul populaţiei rurale spaniole faţă de tradiţiile 
comunitare, faţă de instituţiile de caritate. Există încă 150 
000 de cerşetori. Tarele decadenţei n-au dispărut cu totul. 
Din fericire, Carol al IIl-lea*? a limitat nepotismul, corupţia, 
ceremonialul de curte. Dar mediile provinciale şi coloniale, 
mica preoţime şi nobilimea rurală rămân legate de vechile 
moravuri, de vechile prerogative. Marea masă rămâne mai 
sensibilă la chemările fanatice de opunere faţă de nou, 
decât la lecţiile, e drept, cam pedante, ale scriito rilor 
iluminişti. 

O criză conjuncturală poate face, deci, să eşueze 
întregul efort al unui secol. în aşteptarea lui Napoleon, 
mediocritatea lui Carol al IV-lea ® va pregăti criza. Spre 
1790, Spania ezită între înnoire şi revenirea la trecut. E 
un moment impresionant pe care, încă o dată, îl va 
imortaliza un mare geniu, aragonezul Goya. n tapiseriile 
sale, Jocurile şi Sărbătorile arată vitalitatea, bucuria 
secolului său, savoarea populară, pe care o au majas şi 
manolas, cântecele (tonadi/las) lui Ramon de Cruz şi 
tauromahia, considerată pentru prima dată o artă. El ştie 
să fie pictorul acestor satire împotriva Inchiziției, 
portretist al admiratorilor lui Napoleon, al eroilor 
afrancesadost* ai lui Moratin, ai ambasadorilor 
revoluționari. Este, deci, omul îndrăznelilor spirituale. 
Dar, ca expresie a unei reminiscențe mistice, el pictează 
Ultima împărtăşanie a Sfântului Jose de Calasanz şi, ca 
urmare a celei medievale, colcăiala diabolică a 
Capriciilor negre. Ca şi Vela'zquez, el este martorul 


82 Rege al Spaniei (1759-1788), a promovat o politică absolutist- 
lumi- nistă, înfăptuind numeroase reforme. (N.tr.) 

83Rege al Spaniei (1788-1808), s-a aflat sub influenţa favoritului 
reginei, Manuel Gadoy; constrâns de Napoleon să abdice. (N.tr.) 


84 Afrancesados (sp.) - franţuziţi. Erau spaniolii care au 
sprijinit ocupaţia franceză. (N.tr.) 

sărăciei păturilor de jos, pictorul cerşetorilor şi al 
locurilor rău famate. De asemenea, el este şi pictorul 
decadenţei celor din fruntea societăţii: pe feţele familiei 
lui Carol al IV-lea este întipărit declinul unei alte dinastii. 
Consilierii ignoranţi ai lui Napoleon îi vor relata 
numai despre această decadenţă. El nu va lua în calcul 
nici vechea forţă instinctivă a poporului spaniol, nici 
recenta refacere a valorilor economice şi intelectuale. 
Dar întrebarea este care dintre aceste două elemente 
(instinctul de rezistenţă sau voinţa de înnoire) unite 
împotriva lui va fi cel care va domina destinul naţiunii? 
Aceasta este drama Războiului de Independenţă. 
II. ^^boiul de Independentă 


Carol al IV-lea a fost un rege mediocru. Favoritul său 
Godoy, un cadet frumos din Extremadura, devenit 
atotputernic în 1792 (la 25 de ani), prin protecţia reginei, se 
dovedeşte nefast, în special în domeniul politicii externe. El 
nu ştie nici să evite, nici să anime prin credinţă conflictul cu 
Revoluţia Franceză. La Basel, Spania pierde Santo Domingo. 
Alianţa cu Franţa, care a urmat, a avut rezultate la fel de 
proaste, pentru că a costat Spania, Trinidadul şi Luisiana. 
Şi, în sfârşit, în 1805 (o dată esenţială pentru viitor), 
dezastrul de la Trafalgar disociază blocul lumii hispanice, 
lăsând coloniile să-şi urmeze propria soartă. 

Godoy ar fi vrut să se retragă, dar e împiedicat de 
evenimentele de la Jena. Negociază atunci o împărtire a 
Portugaliei, care i-ar fi adus titlul de prinţ ereditar. Dar 
francezii, pe lângă Lisabona, ocupă teritoriile Cataloniei şi 
ale Navarrei, independenţa spaniolă fiind astfel ameninţată. 
Opoziția faţă de această politică este în creştere. Un 
complot de curte încearcă să-l înlocuiască pe rege cu fiul 
său, Ferdinand, care, fiind descoperit, îşi denunţă prietenii, 
dovedind un caracter laş. Dar opinia publică se înşală, 
văzând în el un erou martir. La 17 martie 1808, la Aranjuez, 
în timp ce Murat se îndrepta în marş spre Madrid, iar Godoy 

şi Carol al IV-lea plănuiau să fugă, o răscoală îi înlătură şi îl 
proclamă pe Ferdinand rege. Murat nu recunoaşte acest 
act. Prin promisiuni şi ameninţări, el îi trimite pe aceşti 
sljverani să-şi rezolve diferendul la Bayonne, în faţa 
împăratului. Totuşi, pentru că se luau măsuri ca ultimii 
membri ai familiei regale să părăsească Spania, mulţimea 
madrilenă, sesizând brusc sensul acestor plecări succesive, 
s-a aruncat în mod eroic împotriva mamelucilor lui Murat. 
Era dos de mayo (2 mai) 1808. Războiul de independenţă 
începuse. 


1. insuregia şi caracteristicile sale. 
Stilul acestei insurecţii este ceea ce ne interesează, căci 
el evocă imagini mai recente. Un prim exemplu este 
acela al izbucnirilor de pasiune colectivă, care vor 
cutremura poporul spaniol de mai multe ori Tn secolele 
al XIX-lea şi al XX-lea, alternând cu perioade de 
deprimare şi de indiferenţă şi, tocmai prin acest fapt, 
fiind surprinzătoare pentru guvernanti. între 20 şi 30 mai 
1808, Asturiile, Aragonul şi Galicia refuză să se supună 
autorităţilor care co/aborau cu armatele franceze. Din 
primele zile ale lunii iunie, îndată ce se află că Joseph 
Bonaparte fusese desemnat rege, francezii sunt învinşi 
la Bruch, în Catalonia şi hăiţuiţi pe fluviul Guadalquivir. 
fotrebarea dacă este vorba despre un complot sau un 
fenomen de masă este lipsită de importanţă. Mişcarea e 
puternică, ea antrenând (fapt semnificativ) toate 
provinciile şi toate clasele sociale, chiar dacă elanul lor 
nu este peste tot la fel de mare. Oamenii cinstiți nu-mi 
sunt mai fideli decât ticăloşii, va spune Joseph. Spania și- 
a afirmat, deci, coeziunea, valoarea sa de grup. 


Dar mişcarea nu este îndreptată numai împotriva 
străinilor. Prelungirea revoltei din Aranjuez exprimă o 
nemulţumire internă şi oferă motive de speranţă exilatului 
Ferdinand. Numai că nu toţi spaniolii explică la fel 

nemulţumirile şi suferinţele lor. Unii consideră că ar trebui 
continuată opera începută în secolul al XVIII-lea, imitând 
Franţa şi, totodată, rezistându-i. Pentru alţii, Ferdinand 
reprezintă absolutismul patriarhia!, garanţia tradiţiei şi a 
păstrării acelor drepturi (fueros), antiindividualismul eco- 
nomic medieval, contopirea intimă a elementului religios cu 
cel politic. într-un cuvânt, Spania /ibera/ă - Spania cariistă, 
Spania roşie-Spania neagră există deja, unite împotriva 
inamicului şi, totuşi, într-o contradicţie puternică, între ele. 

Luptătorul spaniol fi înfruntă pe francezul ateu. 
Militantul religios triumfă încă o dată. Guerrillero” se 
acoperă cu imagini pioase, iar Fecioara din Pilar nu vrea să 
fie franțuzoaică. Acest spirit religios-naţional nu este totuşi 
un conformism pasiv. focă din primele zile, insurgenții au 
simţit o evidentă plăcere  masacrând reprezentanţii 
autorităţii. Defilarea învingătorilor de la Bailen nu-i dă 
siguranţă înaltei societăţi madrilene; strada o acuză de 
pasivitate. Joseph a comparat mişcarea spaniolă cu anul al 
ll-lea francez. Se simţea că o atare combativitate po- 
pulară, pusă în slujba religiei şi a tradiţiei, poate să se 
întoarcă împotriva ei înseşi. Această răsturnare va alcătui 
istoria secolului următor. 

în mod paradoxal, conducerea acestei mase de 
răsculați revine unei reduse minorităţi pătrunse de un 
spirit /um/nat. Aceasta se datorează faptului că numărul 
politicienilor capabili să se ridice peste nivelul unor agitaţii 
locale nu este prea mare. Vor fi, deci, căutaţi adepţii 
despotismului luminat. Bătrânul Floridablanca, scrupulosul 
Jovellanos trebuie să prezideze Junta centra/ă de rezistenţă, 
o adunare cu greu constituită din junte/e provinciale. Apoi 
se realizează la Cadiz întrunirea Cortes-urilor. Dar era o 
reuniune şi mai artificială, deoarece nu avuseseră loc 


85 Guerrillero (în sp. în original) - luptător spaniol din cetele care 
înfruntă armata franceză aflată la sud de Pirinei. (N.tr.) 
86 Conform cronologiei din timpul Revoluţiei Franceze: anul II 
corespunde intervalului 1793-1794. (Nitr.) 

alegeri adevărate. în numele Spaniei au legiferat avocaţi, 
intelectuali, negustori, amer/can/ în majoritate liberali, fără 
a avea însă nici un contact, în Cadizul asediat, cu oameni 
din guerrillas. Karl Marx face remarca următoare: „în 
gueirillas erau fapte lipsite de idei, în Cortes erau idei fără 
fapte”. Acest divorţ între combativitatea populară şi 
aparatul politic va rămâne caracteristic pentru secolul al 
XX-lea. O altă trăsătură a războiului este aceea că Spania 
revine la nevertebralitatea sa, la acel federalism instinctiv 
de care vorbea Menendez Pelayo. Primarul satului Mdstoles 
declară direct război lui Napoleon. Junta din Asturii duce 
tratative cu Anglia, în chip de putere suverană. Constituţia 
redactată de /unta centra/ă face propuneri federale bizare. 
De fapt, puterea este pulverizată. Este un fapt dezagreabil 
pentru Napoleon. Dar Wellington, organizator al unui 
adevărat război dus cu răbdare, este destul de dispreţuitor 
faţă de eficienţa sistemului spaniol. 

Un anume fariseism englezesc denunţă /ipsa de 
omenie a acestuia; spaniolul se războieşte prin cruzime, 
războiul fiind pentru el un fel de problemă personală, 
folosind cuțitul pentru a 
se răzbuna în mod justificat pentru jafurile făcute de 
francezi. El păstrează încă din Evul Mediu un gust pentru 
spectaculosul  macabru, o tendinţă spre halucinații 
colective. Cu toate acestea, câtă nobleţe are un Jovellanos! 
Câtă măreție e în aceste Cortesuri, care fac legislaţia 
viitorului pe un teritoriu de numai o milă pătrată rămas 
liber. Şi ce bună dispoziţie, ce înflorire spirituală în 
epigrame şi în cântece! Spania se dezvăluie atunci Europei, 
romantismului şi lui Stendhal. Succesul uimitor al acestui 
moment istoric înlătura, pentru un timp, complexul ei de 
inferioritate, apărut în epoca de decadenţă. în schimb, 
Spania nu suferă transformări profunde. 


2. Eş”l fncerclrilor constructive. Nu ar fi 
fost lipsit de logică, pentru spaniolii //uminişti, cu o 

tradiţie cosmopolită şi autoritară în spate, să aştepte din 
partea lui Napoleon un despotism în stilul lui Carol al I- 
lea. Totuşi, o dată declanşată mişcarea populară, aşa- 


zişii afrancesaos convinşi erau puţini. Napoleon şi 
Joseph au fost decepţionaţi de acest fapt, ei aşteptându- 
se la mai mulţi partizani. 


Tn realitate, intenţiile ascunse ale lui Napoleon justificau 
suspiciunea spaniolilor. Reformele nu satisfăceau decât 
setea de cucerire. împăratul zădărniceşte bunele intenţii ale 
fratelui său, iar generalii, prin adevărate jafuri, anihileză 
strădaniile administratorilor. 


înnoirea cu ajutorul lui Napoleon nu putea reuşi, dar 
se putea încerca o înnoire care să fie împotriva lui. Mai 
multe texte din juntele insurecţionale exprimă această 
concepţie. Şi era chiar intenţia Cortes-urilor din Cadiz. 
Din 1810 până în 1812, majoritatea liberală îi obligă pe 
servili (partizani ai Vechii Spanii) să adopte o poziţie 
defensivă. 


Ca şi în secolul al XVIII-lea, liberalismul spaniol nu ezită 
să se refere la tradiţie şi respectă fidelitatea faţă de religie. 
Dar el atacă puterea materială ecleziastică, desfiinţează 
Inchiziția, insistă asupra vânzării bunurilor Bisericii. Din 
punct de vedere politic, propria sa constituție preia 
principiile franceze: suveranitate naţională, separarea 
puterilor în stat, libertăţi fundamentale, Camera aleasă pe 
doi ani prin sufragiu indirect, votând în mod obligatoriu 
legea finanţelor, rege constituţional înarmat cu drept de 
veto, organizarea unică a municipalităţilor şi a provinciilor. 
La 6 august 1811, sunt abolite jurisdicţiile senioriale, cu 
toate privilegiile lor „exclusive, privative şi prohibitive”. 


Aceasta este concluzia pentru evoluţia secolului. 

Criza pare încheiată o dată cu înregistrarea juridică a 
unei noi structuri sociale. 

Nu e decât o pură aparenţă: ruptura dintre Cortes- 
uri şi naţiune are consecinţele sale; opera constituţională 
este ignorată. Cu toată întrunirea Cortes-urilor ordinare, 
mulţimea este impresionată numai de înfrângerea fran- 
cezilor şi de revenirea regelui. Intrigile continuă în voie. 
Primirea entuziastă a generalului Eli'o, un memoriu al 
de- putaţilor servili, aclamaţiile populare din Valencia şi 
Madrid îi dau dreptul lui Ferdinand, în mai 1813, să 
anuleze complet ceea ce se făurise la Cadiz. El nu face 
deosebire în represaliile pe care le iniţiază între 
afrancesados şi liberalii patrioţi, ceea ce reprezintă un 
eşec nu numai pentru câţiva ani, ci pentru un secol 
întreg. Majoritatea reprezentând Spania neagră triumfa 
asupra minorităţii //uministe. Războiul compromisese 
fundamentele economice, iar re- acţiunea, fundamentele 
juridice, care ar fi putut ajuta Spania să se adapteze 
secolului capitalist din punct de vedere economic şi 
liberal (sub aspect politic). Tn Occidentul european, 
anacronismul spaniol supravieţuieşte. 

ni. Tatonărle sediului al “XIX-lea 


Pitoreasca sau plictisitoare, în funcţie de tonul 
adoptat, istoria politică a secolului al XIX-lea spaniol nu 
este decât o înlănţuire de intrigi, de comedii şi de drame. 
O vom rezuma pe scurt, pentru ca apoi să extragem din 
ea unele concluzii. 


1. Secolul al XIX-lea politic (1814- 
1917). 

A. Domnia lui Ferdinand al VII-lea (1814-1833) este 
caracterizată prin brutalitate şi mediocritate. Eşecul înnoirii 

încercate în 1812 se accentuează, iar imperiul colonial este 
definitiv distrus. 

Din 1814 până în 1820, se impune o camarilă 
dispreţuită de valeţi de curte. Generali şi „guerrilleros“ 
complotează. în America, generalul Morillo şi cei 20 000 de 
oameni ai săi terorizează Bogotă, fără a putea însă 
împiedica eliberarea Columbiei. 

Din 1820 până în 1823, are loc un episod celebru. La 
Cadiz, unde era mereu agitaţie, reuşeşte un complot în 
cadrul unui corp expediționar colonial. Colonelul Riego 
străbate Andaluzia, proclamând Constituţia din 1812. "n 
momentul în care îşi pierde tortele, în Galicia izbucneşte o 
altă revoltă. La 10 martie, speriat, regele acceptă 
Constituţia. Burghezimea vede cu ochi buni revenirea 
oamenilor din 1812. La Madrid, însă, exaltaţi,; B se agită, 
moderaţii pierd. "n Urgell se formează o regență apostolică 
absolutistă şi intransigentă. Regele nu urmăreşte decât să 
sperie Europa. La Verona, Chateaubriand cere să se 
intervină. O sută de mii de fii ai Sfântului Ludovic?” 8 
traversează Spania. Generalii evită lupta. Ferdinand, 
recâştigând toată puterea, suprimă în întregime legislaţia 
liberală. 


Din 1823 până în 1833 are loc decada dezonorantă, 
după cum pretinde tradiţia liberală. Riego şi prietenii săi 
sunt executaţi. în 1825, este împuşcat cel mai popular 
dintre guerrilleros, Empecinado. "n 1826, urmează familia 
Bazan, în 1831, Torrijos şi Mariana Pineda, vinovată de a fi 
brodat un drapel. Cu toate acestea, nemulţumiţi, fanaticii 
apostolici se unesc în bande; speranţa lor este venirea pe 
tron a lui don Carlos, fratele regelui. Or, în 1830, Ferdinand 
are o fiică de la cea de a treia soţie, Maria-Christina, 
87 „Exaltaţii“ - exaltados (sp.) erau o fracțiune liberală, care dorea 
accelerarea reformelor şi înlăturarea Vechiului regim. Li se 
opuneau „moderaţii” (moderados), liberali şi ei, dar adepţi ai unei 
reformări lente şi prudente. (N.tr.) 


88Este numele corpului expediționar francez, trimis de Sfânta 
Alianţă în Spania, împotriva revoluţionarilor. (N.tr.) 


împotriva căreia partizanii lui don Carlos invocă tradiţia 
burbonică a /egii salice. Ca să nu-şi dezmoştenească fiica, 
Ferdinand trebuie să facă unele concesii liberalilor. Puterea 
e mai puţin rigidă, finanţele şi economia se redresează. Din 
1824 însă, după nefericita bătălie de la Ayacucho, speranţa 
de a redobândi marile colonii din America este practic 
pierdută. 


B. Epoca de pronunciamientof” (1833-1875). Din 
1833 până în 1840, Maria-Christina este regentă, în 
numele fiicei sale Isabela a l-a, însă Don Carlos fusese 
proclamat rege de către partizanii săi. Primul război carlist 
va dura şapte ani. Războiul s-a purtat mai ales în nord şi în 
munţii navarrezi, catalani şi valencieni. Madridul nu a fost 
ameninţat decât o singură dată, în 1838. Cu toate acestea, 
regenta are şi alte griji. Silită să devină liberală, ea vrea să 
guverneze cu ajutorul moderaţilor, dar opoziţia protestează. 
Tn 1835, o epidemie declanşează la Madrid o mişcare 
populară împotriva mănăstirilor. Martinez de La Rosa e 
obligat să cedeze puterea lui Toreno, iar apoi bancherului 
Mendizăbal, prin care, pentru scurt timp, anticlericalismul 
triumfă. ?n 1836, la Granja, subofiţerii impun regentei 
Constituţia de la Cadiz. "n 1837, Constituţia este înlocuită 


cu un statut moderat. în 1839, când înțelegea de la 
Vergara între Espartero şi carlistul Maroto pare să pună 
sfârşit războiului, regenta crede că-şi poate afirma autori- 
tatea. Dar Espartero, un progresist, se pronunţă împotriva 
ei. Este exilată, iar generalul, duce al Victoriei, este numit 
regent. 

1840-1843. Popularitatea  regentului e de scurtă 
durată. El guvernează cu o camarilla, îi împuşcă pe 
generalii răsculați şi 


53 Lovitură de stat condusă de militari (sp.). (N.tr.) bombardează 
Barcelona după o răzmeriţă. De aici înainte, el nu mai este 
decât un ayacucho84 (aluzie la un rol colonial foarte puţin 


glorios). în 1843, oraşele se agită, iar moderaţii (generalii 

Narvaez, Concha) se întorc din exil. Bombardând Sevilla în 
trecere, Espartero se îmbarcă, având ca destinaţie Londra. 

1843-1854. Isabela, devenind majoră, este folosită de 
moderați împotriva progresiştilor. Gonzales Bravo, apoi 
Narvaez făuresc uneltele autorităţii: Garda civilă, în 1843, 
este elaborată o constituţie foarte favorabilă puterii 
executive, în 1845. în 1848, printr-o acţiune însângerată, 
Narvaez împiedică revoluţia; în 1847 reapar cunoscutele 
guerrillas carliste. 

Căsătoria reginei a ridicat o problemă de ordin interna- 
tional, care a fost rezolvată, dându-i-se Isabelei un soţ lipsit 
de valoare. în curând, însă, relaţiile ei cu favoriţii ajung de 
râsul lumii. Survin şi alte scandaluri: averea bancherului 
Salamanca, corupţia legată de ministrul Sartoriu. Narvaez 
se îndepărtează (în 1851) de aceşti oameni cu moralitate 
îndoielnică, iar reacţia ia forma unui pronunciamiento al 
progresiştilor şi moderaţilor, generali şi politicieni: are loc 
vicalvarada din 1854 (după numele luptei de la Vicalvaro). 
Ea aduce în prim plan un nou general, O'Donnell, şi scoate 
din nou în scenă pe Espartero. 

1854-1868. Acest duumvirat a fost scurt. Depăşite de 
agitaţiile populare din Andaluzia, cele două personaje au 
fost eliminate pe rând de către regină. Din 1856 până în 
1868, au alternat la conducere Narvaez, cu moderaţii săi, 
şi O'Donnell, în gruparea de „centru stânga” care-l sprijinea 
(Uniunea liberală). încep să ia fiinţă partidele democratice: 
republicanii lui Castelar şi Salmeron, federaliştii lui Pi y 
Margall. Sunt şi incidente în exterior (Maroc, Chile, Mexic), 
care fac să intre în scenă şi alţi generali: Serrano şi Prim. 
Prim încearcă în patru ani, şapte pronunciamientos, în 
spiritul tradiţiei progresiste. Puterea slăbea. Narvaez şi 
O'Donnell mor în 1868. Regina, datorită vieţii sale private, 
era în mod unanim considerată /insuportabilă. Gonzalez 
Bravo, vrând să reprime agitația, devine odios. Flota, 


5 Referire la înfrângerea suferită de spanioli în faţa generalului 
Sucre, la Ayacucho. (N.tr.) gamizoanele, júntele locale (în 

septembrie 1868) proclamă /ibertăţile fundamentale. şi 
sufragiul universal. Serrano, devenit conducător, înfrânge 
trupele reginei, care se refugiază în Franţa. 1868-1875. 
Serrano şi Prim, conducători provizorii, convoacă Cortes- 
urile. Ele au o activitate strălucită, votând o constituţie 
democratică, dar monarhică. încercarea de a găsi un rege 
s-a dovedit dificilă. Prim este asasinat în ziua când Amedeo, 
fiul regelui din Italia, acceptă tronul (30 decembrie 1870). 


care se afla: rivalitatea Sagasta-Ruiz Zorrilla, reluarea 
războiului carlist, agitația socială produsă de /nternațională. 
El abdică şi astfel se proclamă Republica (în februarie 
1873). Se poate vorbi despre o tendinţă federativă evi- 
dentă şi catalanul Pi y Margall este ales preşedinte. 
Influenţa  anarhistă transformă, însă, federalismul în 
cantonalism, unele comune proclamându-şi libertatea. Pi 
preferă să se retragă decât să intervină cu violenţă. Prin 
Castelar, care îl înlocuieşte, vine la putere Republica unitară 
şi autoritară. Din păcate, acest lucru se întâmplă prea 
târziu. Generalul Pavia, în 3 ianuarie 1874, dizolvă Cortes- 
urile prin forţa armată. O dictatură provizorie pregăteşte 
Restauraţia în favoarea fiului Isabelei, Alfonso al XII-lea, 
care soseşte din Anglia, însoţit de un educator 
experimentat, Cánovas del Castillo, un conservator-liberal. 

C. Restauraţia (1875-1917). Vom considera ca fiind 
perioada Restauraţiei până în 1917, an în care se 
declanşează crizele contemporane. Perioada se 
caracterizează, în ansamblu, prin alternarea la putere - 
turno politico- a celor două partide importante, conservator 
şi liberal, înconjurate de două opoziții mai mult formale, 
carlistă şi republicană. 

Din 1875 până în 1885, după încheierea războiului 
carlist, o constituţie abilă asigură pe plan local puterea unor 
şefi mărunți (caciques), iar pe plan naţional alternarea 
(turno) celor două partide. Persoana cea mai importantă a 
fost Cânovas. în 1885, regele moare prematur. Regina, 
care aştepta un fiu, preia regența. 

Din 1885 până în 1902, partidele au semnat un 
armistițiu; personalitatea principală este liberalul Sagasta. 

Demnitatea discretă a Mariei-Christina era apreciată, dar 
urmează un dezastru. Represiunea împotriva 
autonomismului din Cuba eşuează, ca şi înfrângerea 
revoltei din Filipine, iar intervenţia Statelor Unite descoperă 
Spaniei slăbiciunea ei reală. Acest sfârşit de imperiu, în 
1898, stimulează opoziţia din rândul intelectualilor şi din 
regiunile cu activitate economică intensă (Catalonia şi Ţara 
Bascilor). Venise momentul în care erau necesare schimbări 
importante. 

Din 1902 până în 1917, sub Alfonso al XII-lea, 
această tensiune creşte. Conservatorul Antonio Maura are 
autoritate, dar stârneşte, în acelaşi timp, ură. Liberalul 
Moret se mulţumeşte cu intrigi mărunte. Cele mai mari 
probleme se puneau în Catalonia, datorită anarhismului 
muncitoresc şi regionalismului intelectual şi burghez. în 
1906, Solidaritatea catalană se manifestă cu ocazia 
alegerilor; în 1909, o înrolare de trupe pentru Maroc face 
să izbucnească la Barcelona săptămâna tragică, încheiată 
prin execuţia lui Ferrer, considerat responsabilul ei 
ideologic. Maura este înlăturat cu totul, ceea ce il aduce la 
putere pe liberalul Canalejas. Din 1910 până în 1912, 
acesta încearcă în mod energic să rezolve problema 
marocană, să limiteze puterea clerului şi să ofere 
catalanilor Mancomunitat, organ de autonomie limitată. Dar 
şi Canalejas dispare, la rândul său, victimă a unui anarhist. 
Romanones, Garcia Prieto alternează atunci la conducerea 
guvernului cu Dato, rivalul lui Maura. Urmează apoi războiul 
european. Germanofilii şi a/iadofilos (fără excepţie de 
dreapta sau de stânga, autoritari şi liberali) se înfruntă. Deşi 
se păstrează neutralitatea, viaţa scumpă şi rolul crescut al 
maselor muncitoreşti ajung să provoace, în 1917, o gravă 


89Rege al Spaniei (1886-1931), până în 1902 sub regența mamei 
sale Maria-Christina, a favorizat instaurarea dictaturii generalului 
Primo de Rivera (1923); a fost detronat de Revoluţia din 1931. 
(N.tr.) 

criză - episod iniţial al tulburărilor contemporane. 

2.Viaja politicA spaniolă fn s^lul al 
XIX-lea. Ezitantă şi schimbătoare, viaţa politică 
spaniolă a secolului al XIX-lea rămâne /a suprafața 
societăţii. în secolul al XX-lea, miza va fi mai serioasă, 
masele mai angajate. Dar obiceiurile dobândite vor avea 
rolul lor; de aceea este necesar să le cunoaştem. 

Suveranii nu şi-au asumat rolul de conducere pe 
care Spania li-l oferise în 1813. 


Ferdinand al VII-lea rămâne sărmanul intrigant din 
1808, unealtă a unor consilieri prost aleşi, care ceda când 
îi era frică, dar care se răzbuna prin cruzime, când avea 
prilejul. Maria- Christina are cu totul alte capacităţi. 
Liberală prin poziţie, ea a fost însă silită să-şi înşele propriii 
susţinători. Ţintă sigură pentru calomniile carliste, ea a fost, 
prin căsătoria cu garda de corp, Muñoz, un minunat subiect 
pentru epigrame. Isabela a fost şi mai rea, desfăcând şi 
făcând, nu fără duplicitate, ministerele în ritm de rigodon8?. 
Prin legăturile pe care le-a avut, ea oferă carliştilor şi 
republicanilor şi mai multe ocazii de indignare sau de batjo- 
cură. E drept că o revoluţie care a dezamăgit face să fie 
apoi apreciată înţelepciunea lui Alfonso al XII-lea şi 
demnitatea celei de a doua regente: un motiv suficient 
pentru ca monarhia să nu fie acuzată de dezastrul colonial. 
în sfârşit, A/fonso al XIII-lea, personalitate mai puternică, îşi 
bazează prestigiul pe tinereţea sa, pe spiritul său ironic, pe 
spiritul de castă, specific spaniol, puţin cam teatral. Totuşi, 
el pune mai mult preţ pe autoritatea conferită de putere 
decât pe abilitatea de a conduce şi pe secrete, în pofida 
răspunderilor. După 1920, se impune constatarea că, 
asemenea bunicii sale, el devenise insuportabil pentru 
poporul spaniol. 


Astfel, în timp ce monarhiştii înfocaţi priveau ca 
hipnotizaţi spre soluţia carlistă, ramura dinastică de care 

s Dans foarte ritmat şi alert, la modă în secolul al XVII-lea; prin 
extensie, muzica pe care se dansa (sp.). (Nitr.) ocupăm nu îşi 
câştigase acel respect al maselor, care în Anglia sau în 
Suedia asigura soliditatea monarhiei. în Spania, 
monarhia nu a putut deveni în nici o împrejurare un 
element util pentru comunitate în timpul crizelor con- 
temporane. 

Constituţii şi parlamentarism. Este drept că tradiţia 
democratică nu s-a consolidat nici ea mai mult. Textele 
constituţionale, care au fost primite cu entuziasm (cele 
din 1812 şi din 1869), n-au cunoscut decât aplicări de 
scurtă durată. Altele (din 1834, 1837, 1845, 1856) au 
fost nişte compromisuri impuse. Cel din 1876 a fost mai 
durabil. El admite sufragiul universal (în 1890) şi rămâne 
în vigoare până în 1923. Acest parlamentarism nu poate 
însă rezolva crizele grave; în realitate, el nu reprezenta 
ţara. 

Asta nu însemnă că parlamentarismul ar repugna 
spiritului spaniol. Dimpotrivă, elita spaniolă are un 
interes viu pentru ideea de justiţie, pentru subtilităţile 
constituţionale. lar talentul oratoric, de la stilul 
înzorzonat al lui Marti'nez de La Rosa până la cuvântările 
înflăcărate ale lui Castelar a stârnit mai multă admiraţie 
decât talentul guvernării. Nici publicul larg nu manifestă 
mai puţin entuziasm pentru cuvintele de duh ale 
vedetelor parlamentare şi asistă la atacurile lor pline de 
elocvenţă ca la un spectacol exaltant. 


Este adevărat că secolul al XIX-lea îi oferă mai multe 
comedii decât drame: comploturi, intrigi şi uneori corupţie. 
Aceasta din urmă se întâlneşte rar la marii oameni politici, 
dar clientela lor nu era onestă; scandalurile municipalităţilor 
din oraşele mari erau fapte curente. Sub Restauraţie, acel 

turno politic a implicat alternarea personalului în sinecurele 
din administraţie. O funcţie publică devenise nu atât o 
meserie, cât un beneficiu. Poporul obişnuia să spună că 
politica este ca un cotlet fiecărei părti îi venea rândul să-l 
frigă. Umoriştii au descris tipul social al funcţionarului 
concediat (cesante), care aşteaptă revenirea alor săi, 


plimbându-se în sus şi-n jos în Puerta del Sol%. în 
provincie, specialistul şi beneficiarul activităţii politice este 
numit cacigueB*!. Senator al unor oraşe mici sau agent 
electoral rural, el îşi datorează poziţia tradiţiei familiale sau 
extensiei unui fapt social. în Andaluzia, el distribuie locuri 
de muncă şi este agent al proprietarului. "n felul acesta, 
alegerile sunt, însă, fără sens: cineva este ales, fără a avea 
nici un concurent (printr-o înţelegere sau prin fraudă), iar 
electoratul nu controlează nimic. Cortes-urile sunt nişte 
cluburi în care discuţiile academice alternează cu certurile 
pe teme de buget sau de vamă. La nevoie, puterea ia 
măsuri arbitrare. hi legătură cu arbitrarul, Unamuno ? 
spunea că acesta ar fi regimul natural al poporului spaniol, 
care e temperat de sus prin pronunciamiento, şi de jos, prin 
anarhie. Este o butadă, dar una foarte expresivă, lămurind 
de ce şi în zilele noastre există în Spania o mai slabă 
preocupare pentru rege sau pentru Parlament, decât pentru 
armată sau pentru revoluție”. 


Pronunciamiento. Absența unor adevărate probleme 
în exterior, recrutările neregulate, lipsa de cultură a 
trupelor au împiedicat mult timp Spania să aibă o armată 
populară. Ofiţerul conta aici mai mult decât soldatul, iar 
trupele obişnuite, mai puţin decât trupele speciale. Cu 


90 Piaţă centrală din Madrid. (N.tr.) 

91Grangur (argotic, sp.). (N.tr.) 

92 Miguel de Unamuno, scriitor şi filozof spaniol (1864-1936), 
iniţiator al existenţialismului în Spania. (N.tr.) 

93 Aprecie rea autorului e ra adevărată cu 40-50 de ani în 
urmă; astăzi nu mai este corectă. (N.tr.) 

toate acestea, nu se poate vorbi despre o caricatură de 
armată. Anul 1808, războiul carlist, represiunile coloniale 
au călit-o şi au antrenat-o; dar mai ales pentru 
conflictele din interiorul ţării. Fără a fi o emanaţie 
naţională, armata este o forţă capabilă să se identifice 
cu o anumită politică. Periodic, se declanşează un 
mecanism clasic. Exilaţi, societăţi secrete, adesea intrigi 
din străinătate, cu încurajarea confuză din partea unui 
sector al opiniei publice şi ştiind că presiunea 
guvernamentală le închide căile legale de acţiune, ajung 
să îşi aleagă un general. De obicei, este un comandant 
aflat în exil sau, cel puţin, căzut în dizgrație. Aşadar, 
lovitura de stat are ca punct de pornire un port sau o 
regiune îndepărtată. Acolo se citeşte un manifest tru- 
pelor care ies din cazarmă. Se operează arestări, auto- 
rităţile sunt schimbate. Prin ştafete sau telegrame, cele- 
lalte garnizoane, prelucrate în prealabil, sunt somate să 
se pronunțe în acelaşi sens. Madridul se consideră 
stăpân pe situaţie (acest lucru este deseori adevărat: 
numai şapte sau opt pronunciamientos au reuşit, în zeci 
de cazuri ele au eşuat). Dar, dacă complotul este bine 
pregătit, rezistența durează puțin. Niciodată un 
pronunciamiento nu a ajuns să declanşeze un război 
civil, până în 1936: atunci va fi o mare schimbare. 

Cu toate acestea, nu e vorba de hărţuieli comice. Cei 
fără noroc, care mor în faţa plutonului de execuţie, sunt 
cu zecile. lar răzbunările sunt halucinante: pentru că s-a 
opus revoltei sergenților*, în 1836, generalul Quesada 
este asasinat, i se taie degetele, care, duse la Cafe 
Nuevo, sunt folosite ca linguriţe pentru punci, de către 
duşmanii săi. 

întrebarea este dacă există vreo orientare în aceste 


94 în istoria Spaniei este numită: „pronunciamiento de los 
sergentos de la Granja”. Granja este un palat regal. (Nitr.) 

lupte atât de dure. La început, tinerii ofiţeri erau liberali, 
masoni sau progresişti. Mai târziu, şefi autoritari, ca 
Narvaez, vor şti cum să învingă. Dar generalul poporului, 
democrat sau care îşi închipuie că ar fi astfel, a fost un 
prototip al secolului al XIX-lea. în 1868-1873 se produce, 
fără îndoială, adevărata cotitură. "n faţa voinţei revo- 
luţionare a poporului şi a ideologiei noi a intelectualilor, 
armata este din ce în ce mai mult adusă la ordine, o 
ordine morală şi socială. Totuşi nu este înlăturat orice 
echivoc. Unele amintiri şi tradiţii (mai ales masonice) 
mai fac posibil, în 1930, un pronunciamiento republican, 
iar revolta militară din 1936 va evoca, în memoria unora, 
obiceiul loviturii de stat împotriva arbitrarului. Iluzia nu 
va dura şi, pe plan social, armata este bine clasificată de 
aici înainte. Se vede, însă, cât de contradictoriu s-a putut 
manifesta cutuma acelui pronunciamiento. 


Războaie civile şi rebeliuni. Remarca este valabilă şi 
în ceea ce priveşte obiceiul poporului spaniol de a provo- 
ca agitaţii spontane. Dintre acestea, pot fi amintite 
războaiele carliste; mecanismul lor psihologic fiind acela 
al răscoalei din 1808. Predicile catolice şi absolutiste ale 
clerului şi ale şefilor locali păstrează aici acelaşi caracter 
demagogic, legat de apărarea privilegiilor regionale 
(fueros), a obiceiurilor comunitare agrare. Din cele trei 
centre carliste (Ţara Bascilor, Navarra şi Catalonia de 
Nord), două sunt astăzi adepte ale autonomismului de- 
mocratic: să fie acest fapt lipsit de semnificaţie? în orice 
caz, războaiele carliste prevestesc evenimentele din 
1936: sate răsculate, duşmănii inexplicabile între familii, 
rolul militarilor şi al clerului în mişcare. 

Agitaţia andaluză e de cu totul altă natură. Tradiţii 
seculare sunt aici periodic scoase la lumină de sărăcie, 
de setea de pământ: împărțiri de proprietăţi, defrişări 
ilegale, incendieri de ferme, masacrarea unor caciques 

sau a unor jandarmi. "n 1856, 1861, 1873, 1876, 1892, 
se produc astfel de răscoale ţărăneşti, fiind precedate de 
o agitaţie numită comunistă, atunci când a reapărut în 
1917-1919. 

La rândul ei, răscoala orăşenească precede organi- 
zarea partidelor şi a sindicatelor. în revoltele urbane din 
1827, 1835, 1840-1842, 1871-1873, 1909, se recunosc 
toate tendinţele contemporane, greşit atribuite adesea 
unor propagande recente: din 1830-1840, atentatul 
social individual face ravagii în Barcelona; în 1842 şi 
1873, se disting aici tendiţele spre particularism 
„federalist“ şi cantonal; în fine, şi, mai ales, din 1835 
până în 1909, este o permanentă tradiţie de atacuri 
împotriva mănăstirilor şi a clerului, cărora poporul le 
atribuie responsabilităţi uneori mitice (ca în timpul 
epidemiei de ciumă din Madrid), uneori reale (când sunt 
acuzaţi că au favorizat represiunile şi contrarevoluţia). 
Cu aceleaşi procedee, Spania roşie se întoarce împotriva 
Spaniei negre a campaniilor antieretice şi a războaielor 
carliste. 

Pentru a înţelege anii 1930-1939, nu trebuie ignorate 
aceste puciuri urbane, aceste răscoale ţărăneşti, această 
alternanță a unui parlamentarism oratoric şi juridic cu 
loviturile de stat repetate. în secolul al XX-lea, sursele 
luptelor vor avea însă mai multă virulență. între 1814 şi 
1917, problemele de fond s-au agravat. 


IV. Problemele fandamentale 


1. Demografie şi economie. Slăbiciunile 
Spaniei secolului al XIX-lea nu provin din decadenţa 
secolului al XVII-lea. Ele nu constau în pierderi umane 
importante, ci într-o adaptare dificilă la o creştere 


8 
1 


demografică constantă. într-adevăr, de la aproximativ 11 
milioane în 1808, populaţia spaniolă ajunge la 15,5 
milioane de locuitori în 1857, la 18,5 milioane în 1900 şi 
la 24 milioane în 1935, ceea ce reprezintă o creştere 
rapidă pentru o ţară săracă. Spania ajunge, o dată cu 
secolul al XX-lea, la o densitate critică, necesitând un 
nou stadiu tehnic şi economic. Modalităţile posibile de 
adaptare - agricultură intensivă, industrializare, 
imperialism - ar fi avut nevoie de capitaluri, de spirit 
întreprinzător, de baze coloniale, elemente pe care 
Spania, după ce era gata să le realizeze, le-a pierdut în 
criza de la începutul secolului al XIX-lea. Sau, mai 
curând, va fi o adaptare inegală-, Spania agrară va 
întâmpina capitalismul cu unele obstacole materiale, 
juridice, psihologice, iar Spania industrială, pentru a 
putea supraviețui, va fi silită să se pună la adăpost 
printr-un proteqionism, devenit, în scurt timp, apăsător 
pentru majoritatea rurală a națiunii. Problema nu este 
aşa de gravă, atât timp cât progresul agricol precede 
ritmul demografic. în prima treime a secolului, suprafața 
cultivată creşte de la trei la mai mult de cinci milioane 
de hectare. în 1829, Spania exportă grâu, dar limitele 
acestei soluţii se vor face simţite în curând. 


2. Problemele agricole. 
A. Tehnică şi economie. în partea aridă a Spaniei 
(podişuri şi bazine) s-a practicat întotdeauna o cultură 
extensivă dry-farming, adaptată în mod spontan climei, 
dar care a însemnat recolte sărace, randament minim. în 
plus, în aceste regiuni, creşterea vitelor a predominat 
mult timp. Când culturile s-au extins, a început să 
opereze legea randamentelor regresive. Până la urmă, 
după un progres datorat îngrăşămintelor, apare o limită 
pentru grâu, mai puţin de 9 q/ha! Noi defrişări deveneau 

absurde. Singurele succese fuseseră obţinute, de fapt, 
prin /ocalizarea, intensificarea şi specializarea unor 
culturi mediteraneene. Dar pentru a extinde aceste 
succese în Aragon, în regiunile de sud-est, în Andaluzia, 
era indispensabilă irigarea, iar aceasta implica /ucrări de 
mari proporții. 

în acest domeniu, capitalismul secolului al XIX-lea n- 
a avut succes, încercând să aducă viaţă într-un deşert. 
Rentabilitatea s-a arătat a fi foarte scăzută. Astfel, 
canalul din Urgell, construit spre anul 1860, a 
transformat o întreagă regiune, dar cu asemenea 
întârziere, încât comanditarii i-au simţit inconvenientele. 
Lucrurile se petrec în mod invers în sud-estul populat, 
fertil, dar cu un climat mai variabil. Marile lucrări (bazinul 
Lorca, mai târziu Riegos din Levant) au fost rentabile, 
datorită faptului că apa se vindea la licitație. Această 
exploatare a sărăciei apelor, în caz de secetă, îl ruinează 
pe ţăran. 

Din cele două feluri de eşecuri, amintite mai sus, au 
fost trase anumite concluzii: în favoarea unei intervenţii 
a statului, capabil să reactualizeze, la scară naţională şi 
printr-o tehnică modernă, vechea comună hidraulică, 
unde era asigurată apa gratuită, iar distribuirea ei era 
echitabilă, după ce se amortiza preţul lucrărilor. Această 
politică hidraulică (socialism, în realitate) a avut ca apos- 
tol pe Joaquin Costa, tribun aragonez, cu o exprimare 
confuză, dar, fără îndoială, cel mai bun dintre reprezen- 
tanţii /ui '98. Dar nu existau studii în acest domeniu. 
Statul era sărac, iar interesele locale şi corupţia pândeau 
concesiunile de lucrări. Astfel a eşuat „planul Gasset” din 
1902 (un inginer propusese ca la fiecare defileu fluvial să 
fie construit câte un baraj!). Politica hidraulică devenise 
o parte componentă a oricărei încercări de înnoire. 
Succesul ei necesita o adevărată revoluţie. E drept însă 

că ea se izbeşte şi de realitatea socială. 

B. Problemele agrare. Vechiul sistem agrar spaniol 
nu fusese înlocuit în secolul al XX-lea prin alternative 
viabile. Vechile obiceiuri cântăresc încă greu în balanţă; 
în Aragon, Andaluzia sau Extremadura, psihologia 
regimului seniorial a supravieţuit dispariţiei sale juridice. 
în Galicia, se percep încă (în secolul al XX-lea) dări ca 
cens? şi foros, pe minifundia, terenuri atât de mici, încât 
o familie cu greu putea trăi din ele. 

2 Rentă în bani plătită seniorului de către posesorul de pământ. 
N.tr. 

a în Catalonia, mai bine aşezată sub aspect social, 
există conflicte agrare. Vechiul contract viticol numit 
rabassa morta îi leagă pe fermieri de terenurile 
concesionate lor de secole, supraviețuirea lor depinzând de 
cea a butucilor de vie (filoxera compromite eficacitatea 
contractului). Lupta pentru pământ face ca sindicatele de 
proprietari să se opună sindicatelor de fermieri (rabassen) 
provocând crizele din 1890, 1920, 1934; o bună parte a 
politicii catalane contemporane a fost determinată de 
această situație. 


în sfârşit, în întreaga parte de sud, s-a pus problema 
„latifundiilor“; aceasta pentru că nu s-a obţinut nimic 
prin toate eforturile din secolul al XIX-lea, în privinţa 
fragmentării proprietății. n aparenţă, fenomenul 
„secularizării” proprietăţilor a fost unul dintre marile 
fenomene ale secolului. "ntre 1821 şi 1867, vânzarea 
bunurilor ecleziastice, răscumpărarea censului şi a 
rentelor etc. au reprezentat 2,7 miliarde de pesetas. Dar, 
o politică lipsită de continuitate (legile din 1821, 1835 şi 
1854 sunt abrogate în 1823, 1845 şi 1856), sărăcia 
ţăranilor şi obiceiurile spaniole împiedică constituirea 
unor mari domenii bine exploatate, ca în Anglia sau în 
Prusia, ori formarea unei ţărănimi mulţumite asemenea 

celei din Franţa. Cei care speculează în procesul 
„secularizării“ au creat alte /atifundia în locul celor 
existente. Structura agrară nu s-a schimbat. 


Astfel, la începutul secolului al XX-lea, 10 000 de 
familii posedau 50% din terenuri; 1% din proprietari, 42% 
din averea funciară. întinderea maximă a domeniilor nu e 
enormă (în Cadiz, de pildă, 30 000 hectare la zece 
proprietari); se consideră, în general, ca /atifundio o 
proprietate mai mare de 250 ha. Nu întotdeauna este 
vorba de terenuri neproductive. Pentru viile din Jerez, 3% 
dintre proprietari au 67% din recolte. Comune bogate 
(Carmona, Ecija, Utrera, Sevilla) au de la 45 până la 81% 
dintre pământurile lor în domenii mari. Or, chiar şi acolo, 
acestea sunt exploatate extensiv. Terenuri necultivate, 
terenuri de vânătoare, terenuri pentru creşterea taurilor de 
luptă, păduri de stejari de plută, livezi de măslini, culturi de 
grâu  neirigate: această structură nu coincide cu 
posibilităţile andaluze. Mult timp, familia Medinaceli a 
rezervat terenurilor de vânătoare 15 000 ha din cele 16 
000 de teren bun, ducii de Alba dădeau în are n dă cu 25 
pesetas pe fanega” % din domeniile lor, iar arendaşii lor 
percepea u pentru acelaşi teren subînchiriat o arendă de 
60 pesetas. în modul acesta, capital u rile nici nu se 
acumulează, nici nu sunt investite. Un hectar irigat putea 
produce de 20 de ori mai mult decât unul neirigat; dar 
costa de şapte ori mai mult şi ar fi necesitat fonduri mari la 
început. Dezvoltarea agriculturii intensive nu se produce, 
iar vina o poartă latifundiul. 


Bineînţeles că, sub un alt aspect, problema e 
socială. Cea mai mare parte din populaţia andaluză este 
formată din braceros, muncitori zilieri, care nu posedă 


95 Măsură agrară echivalentă cu 64,5 ari. (N.tr.) 
96Cortijos - ferme (în sp. în original). (N.tr.) 


altceva decât braţele lor. Din 1900 până în 1930, ei au 
avut un câştig mediu de 3 pesetas pe zi, cu un număr de 
100-150 zile de şomaj pe an. Aspectul de proletariat este 
evident la acei ţărani care trăiesc în localităţi cu o 
populaţie de 1 O 000-15 000 de suflete, de unde sunt 
angajaţi pentru lucrări temporale la  cortijos%. 
Natalitatea este ridicată; andaluzul emigrează rar. Astfel, 
suprapopulaţia, mizeria şi  subalimentaţia erau o 
consecinţă previzibilă. Unii trag concluzia că ar fio rasă 
pasivă. Această pasivitate nu a fost însă permanentă 
(există răscoale ţărăneşti, izbucniri de furie). Acest 
fenomen domină o treime din ţară - tocmai partea care 
a fost altădată cea mai frumoasă grădină a sa. Aceste 
milioane de oameni care produc puţin şi consumă puțin 
sunt un balast periculos pentru economia naţională şi 
totodată un element de dezechilibru social. După ce au 
negat multă vreme această problemă, conducătorii 
spanioli au dezvoltat cercetările pe tema respectivă. 
Institutul de Reforme Sociale, înfiinţat în 1902, nu a fost 
însă decât un organ de studiu. El nu a încercat să facă 
reforme decât /a un nivel experimental. înainte de 1931 
nu va fi aplicat nici un plan de ansamblu. lar către 1917, 
în sud, renaşte o foarte puternică agitaţie social-agrară. 


3. Industrializare şi dotare. Sub aspect industrial, 
Spania avea unele avantaje (minele sale şi mâna de 
lucru), dar îi lipseau capitaluri pentru industria grea şi 
debuşeuri pentru industria de consum. Aceste două 
realităţi vor avea urmări grave. 


A. Exploatarea minelor, dotarea generală şi industria 
grea au rămas în urmă sau au ajuns în mâna străinilor. 


Minele şi-au triplat valoarea producţiei între 1830 şi 
1856, apoi între 1860 şi 1900. Din 1864 până în 1913, 

producţia creşte astfel: pentru minereul de fier - de la 280 
000 la 9 860 000 tone, pentru cel de cupru - de la 213 000 
la 2 268 000, pentru cărbune - de la 387 000 la 3 700 000. 
Dar societăţile spaniole, datorită lipsei mijloacelor, nu şi-au 
extins exploatările. Capitalul străin le-a depăşit (667 
milioane de pesetas, faţă de 605 milioane în 1920). Acesta 
este concentrat în mari întreprinderi: belgiene (Minele 
Regale  Asturiene), franceze  (Peiiarroya), englezeşti 
(Orconera, Tharsis şi mai ales Rio Tinto, care, cumpărând în 
1873 minele denumite astfel cu 93 milioane de pesetas, 
declara în 1921 un capital de 337 milioane). Străinii vor 
dezvolta mai ales exportul de materii prime, cu randament 
economic, asigurat de mâna de lucru extrem de ieftină. 
Ţara nu a profitat deloc de această bogăţie. 


Dotarea (maşini, transporturi, fo^ă motrice) a pus 
aceleaşi probleme. în Europa capitalistă, Spania se află 
în cercul vicios al ţărilor sărace şi înapoiate: că să se 
îmbogăţească, trebuia să se doteze; iar ca să se doteze, 
trebuia să fie bogată. Un raport făcut de inginerii de la 
poduri şi şosele constată acest fapt în 1840, în legătură 
cu primele concesiuni feroviare: nu se putea spera ca 
bogăţia publică să creeze căi ferate; ele vor fi create 
pentru a stimula bogăţia publică. Frumoasă luare de 
poziţie în favoarea priorităţii echipamentului în circuitul 
economic. Dar prea timpurie! Concesiunile sunt acordate 
străinilor (mai ales celor din familia Pereire). Statul nu s- 
a priceput decât să impună o absurditate geografică: 
reţeaua de căi ferate din jurul Madridului. Mai târziu, el 
se va ruina din cauza unor proaste că; ferate secundare. 
Spania suferă şi acum consecinţele acestor greşeli de 
început. 

Naşterea industriei grele şi o a doua fază a dotării 
tehnice, între 191 O şi 1920, se vor realiza în condiţii 
similare. 


în căutarea unei rentabilităţi rapide, transportul auto 
vine să concureze calea ferată, în loc să o sprijine. 
întreprinderile electrice construiesc în grabă mari centrale 
în Pirinei, se concurează între ele, iar apoi se unesc într-un 
trust, patronat de La Canadiense (Barcelona Traction, 
Power and Light Cy). Urmează apoi alte trusturi: Pirelli, 
Siemens, I.G. Farben. O împărtire a influenţei se produce în 
legătură cu potasiul din Suria. 


Astfel, asupra Spaniei apasă un sistem productiv 

care nu este însă naţional şi care, răspunzând atracției 
forţelor existente, sporeşte contrastul dintre cea mai 
mare parte a teritoriului ţării, rămas agricol şi câteva 
regiuni industriale, specializate. 
B. Industria uşoară a putut, într-adevăr, între 1830 
şi 1890, să continue, prin capitaluri naţionale de am- 
ploare medie, începuturile dezvoltării schiţate în secolul 
al XVIII-lea. 


O industrie textilă s-a dezvoltat mai ales în Catalonia. 
Nu prea concentrată organic, dar avantajată din punct de 
vedere geografic, industria profită de reţeaua de drumuri 
care duc la Barcelona. Două milioane de fuse pentru 
bumbac; 50 000 de maşini de ţesut firele de bumbac; o 
industrie a lânii concentrată în două oraşe (Sabadell şi 
Tarrasa), o excelentă industrie de tricotaje; variate industrii 
de prelucrare a pieii, fabrici de hârtie, de plută, tipografii, 
ateliere de mecanică fină: toate existau în Catalonia. 
Numărul locuitorilor Barcelonei creşte de la 88.000 în 
1818, la 190 000 în 1860 şi la 510 000 în 1897. 


întreprinderile sunt de mărime medie, bazate pe capitaluri 
familiale, cu nevoi bancare limitate. 


Aceste capitaluri fiind însă naţionale, iar respectiva 
industrie de consum fiind aproape singura de acest fel în 

Spania, catalanii consideră că ei reprezintă munca na- 
țională. Cum ei nu puteau concura cu Anglia şi cum 
coloniile sunt de acum înainte mai reduse, 
protecţionismul ajunge pentru catalani o adevărată 
doctrină, o concepţie mistică aproape. Un GUell Ferrer, 
un Bosch Labrus capătă vigoarea doctrinară a lui List”. 
Industriaşii catalani organizează asociaţii ca Fomento del 
Trabajo nacionat, au organele lor de presă, fac întruniri, 
au locuri în Parlament. Ei denunţă politica dusă de 
Madrid, povara unei Spanii sărace. Catalanii ar dori să ia 
ei conducerea economiei. împotriva lor sunt 
conservatorii  agrarieni şi liberalii anglofili, care 
condamnă egoismul industrial catalan. Astfel procesul de 
industrializare este grefat pe aspecte politice im- 
portante: probleme externe, regionalism şi mişcări 
sociale. 

4. Problemele politice  izvorâte din 
evoluţia economică spaniolă. 

A. Problema externă şi colonială. Vulnerabilă din 
punct de vedere politic, Spania va fi tratată în străinătate 
ca zonă de influenţă. Intervenţia din 1823, poziţiile luate 
faţă de carlism, căsătoriile spaniole sau intrigile din jurul 
lui Espartero şi Narva'ez reprezintă tot atâtea episoade 
ale _rivalităţii anglo-franceze având ca obiect Spania. 
Trebuie accentuat rolul Angliei în pierderea coloniilor 
spaniole, în acapararea minelor, în eforturile lui Cobden 
de a lupta contra protecţionismului catalan din industria 
textilă, în orientarea lui Mendizabal şi Espartero spre 
liberul schimb. Spania a scăpat de rolul de satelit, pe 


97Friedrich List (1789-1846), economist german; Tn lucrarea sa, 
Sistemul naţional de economie politică (1840), preconizează 
un protectionism temporar, necesar în perioada de industrializare 
a unei naţiuni. (N.tr.) 

care Portugalia l-a acceptat, dar bogăţiile şi poziţia sa nu 
vor înceta să atragă intrigile străinătăţii. 

Pe de altă parte, pentru Spania nu se mai pune 
problema unei redresări în domeniul colonial. După 
pierderea imperiului, prima încercare în acest sens are 
loc în 1859, în Maroc; dar nu se realizează o instalare 
temeinică. lar când, la conferinţa de la Algeciras, este 
creat un Maroc spaniol din raţiuni de echilibru, 
încercarea de a ocupa regiunea are grave consecinţe 
interne pentru Spania. în 1898, Cuba, Puerto Rico, 
Guam, şi Filipine sunt pierdute. Această slăbiciune nu 
lasă Spania indiferentă. Joaquin Costa, reclama o politică 
africană reală (care să nu se limiteze la un joc militar), 
iar înfrângerea din 1898 intensifică opoziţia faţă de 
regim, formulată de intelectuali. înfrângerea are şi 
consecinţe economice: ea priva industria de ultimele 
sale pieţe externe. Astfel, protecţionismul este întărit. 
Catalanii şi-au sporit, cu disprețul lor faţă de Madrid şi 
faţă de nivelul de viaţă scăzut din regiunile agrare, pre- 
tenţiile la conducere. Este vremea când Prat de la Riba 
ridică în slăvi imperialismul producătorilor în publicaţia 
La Nacionalitat catalana. Este un termen îngrijorător. în 
1900, ca şi în 1640 şi în 1700, slăbiciunile politice ale 
centrului spaniol duc la o revoltă a celor mai productive 
provincii. 


B. Probleme regionaliste. De fapt, este curios de 
constatat că mişcarea naționalităților a avut consecinţe 
nefaste asupra unui edificiu atât de vechi şi glorios ca 
unitatea spaniolă. Noi însă ştim că monarhia 
habsburgică nu a avut rolul unificator, pe care l-a jucat 
monarhia franceză şi nici Cortes-urile din Cad iz pe cel al 
Revoluţiei Franceze. La dreapta carlismul şi la stânga 
federalismul provoacă în secolului al XIX-lea o mişcare 

centrifugă. Mai e ceva în plus însă: la sfârşitul secolului, 
unele regiuni dobândesc un spirit de grup atât de 
evident, încât ele se afirmă ca națiuni. 

Naţ/onaZ/smuZ basc se va dezvolta mai ales în 
secolul al XX-lea. El apare încă din secolul al XIX-lea, cu 
apostolul său, Sabio Arana. Se manifestă mai întâi la 
Bilbao, ceea ce sugerează că a fost mai puţin o 
moştenire a vechiului fuerism şi mai mult o reacţie a 
unei regiuni avansate economic împotriva conducerii 
politice a centrului retrograd. 

Catalanismul, constituit mai de timpuriu, 
amenințător încă de atunci, răspunde chiar mai bine 
definiției dinainte. Totuşi el începuse ca un fe/ibrige9?. 
Limba catalană şi-a regăsit demnitatea literară între 
1833 şi 1850, cu Odă Patriei de Aribau, cu poeziile lui 
Rubio i Ors, cu Jocuri florale. Lucrările lui Bofarull, Mila 
Fontanals, Balaguer au atras atenția asupra trecutului 
catalan. S-au ivit poeți mari: Verdaguer, mai târziu 
Maragall. întrebarea firească este de ce acest curent 
intelectual, a cărui valoare nu 


Şcoală literară din secolul al XIX-lea care propunea afirmarea 
provensalei ca limbă literară; felibre (fr.) - scriitor de limbă 
provensală. (N.tr.) depăşeşte sub aspect literar opera lui 
Mistral, a putut pune în slujba sa un teatru, o presă, 
asociaţii, pentru ca, în final, să- şi pună amprenta asupra 
unui întreg popor, în loc să rămână o operă de grup 
restrâns şi de almanah. 

Aceasta se datorează, fără nici o îndoială, faptului că 
pământul, rasa şi limba conturează în linii precise o 
Catalonie. Totuşi, presiunea acestor fapte nu este mereu 
aceeaşi; între 1750 şi 1830 ele erau aproape uitate. De 
altfel, în Cerdagne şi Roussillon?” aceleaşi fapte au fost 


lipsite de sens politic. Chiar recucerirea limbii (mai ales 


98Două provincii catalane anexate de Franţa, în 1659. (N.tr.) 


prin opera lui Pompeu Fabra, între 191 O şi 1925) 
urmează mai curând, decât să preceadă, entuziasmul 
politic faţă de autonomie. Se poate spune că adevărata 
problemă nu constă în aceste e/emente distinctive 
(geografie, etnie, limbă, drept, psihologie sau istorie), ci 
în motivele pentru care un anumit mediu, într-un anume 


moment, le consi- dem semnificative. Motivele sunt 
duble: pe de o parte, slăbiciunea statului spaniol; pe de 
alta, deosebirile crescânde dintre structura socială a 
regiunii catalane şi cea a restului naţiunii. 

Slăbiciunea statului spaniol? Să ne gândim că, după 
Carol al lIll-lea nici o realizare deosebită nu s-a mai 
produs şi că statul nu face nici un efort eficace, nici un 
efort școlar de amploare pentru a răspândi ideea de 
comunitate. 

Deosebiri între structuri? în Catalonia există o 
burghezie activă şi tot felul de pături sociale destul de 
înstărite, cu respect faţă de muncă, de economie, de 
efort personal, interesate de protecţionism, de libertate 
politică, de creştere a puterii de cumpărare. în Spania, 
domină moduri de viaţă învechite: ţăranul cultivă 
pământul ca să trăiască din el, nu ca să facă negotţ; 
proprietarul nu caută să acumuleze, nici să investească; 
hidalgo, pentru a nu decade, îşi caută refugiu în armată 
sau în Biserică, iar burghezul madrilen în politică sau în 
administraţie; conservatorii condamnă aici libertatea 


politică, iar liberalii, protecţionismul Două structuri, două 
psihologii, care polemizează una cu cealaltă. 


Se nasc polemici cu prilejul fiecărei discuţii pe 
probleme de fisc sau de vamă. Mitinguri, presă, discursuri 
parlamentare, memorii adresate guvernului agită Catalonia, 
îmbină orgoliul regional al intelectualilor cu argumentele 

economiştilor şi cu nemulţumirea maselor populare. 
Aproape mereu, această agitaţie obţine câştig de cauză, 
dar de fiecare dată creşte şi solidaritatea regională. Or, în 
regimurile neindustrializate, un atac general se declanşează 
împotriva comis-voiajorului catalan, exploatator, 
organizator al vieţii scumpe, cu toate dificultăţile pe care 
psihologia precapitalistă ştie să le rezerve pentru omul 
banului. Astfel, se conturează două imagini: castilianul nu 
vede la catalan decât asprime, sete de câştig, lipsa 
grandorii; catalanul nu vede la castilian decât orgoliu şi 
lene. 

Un dublu complex de inferioritate - politic la catalan, 
economic, la castilian - duce la suspiciuni de neînvins, 
pentru care limba este un simbol, iar trecutul un arsenal de 
argumente. 

Astfel se explică însăşi evoluţia catalanismului: de la un 
regionalism intelectual, el trece la autonomism (1892 - 
Bases de Manresa”). După 1898, el vorbeşte despre 
naţionalitate. în 1906, o Solidaritate catalană obţine, 
învingând toate partidele, un mare succes electoral. fo jurul 
aceleiaşi date are loc o altă cotitură. Cum primul partid 
catalan, Liga Regionalistă, reunea mai ales elemente 
moderate (savanţi înstăriți, forje industriale, ţărani şi mici 
comercianţi catolici), Madridul a crezut că, pentru a-l 
contrabalansa, poate conta pe demagogul Lerroux, idolul 
mulțimilor populare barceloneze. fosă Lerroux e scos din 
cursă în 1909, datorită rolului lipsit de glorie pe care l-a 
avut în săptămâna tragică. După aceea, catalanismul 
include şi opoziţia de tip democratic şi mic burghez; un 
catalanism de stânga va reuni mici proprietari (rabassen), 
slujbaşi, funcționari, intelectuali  modeşti. împotriva 
Madridului se profila un bloc regional. 


C. Mişcarea socială şi organizatiile muncitoreşti. 
în secolul al XIX-lea, proporţia populaţiei industriale 


99Aşa era intitulat programul politic al Uniunii Catalane, redactat 
de Prat de la Riba. (N.tr.) 

din Spania nu a fost niciodată mare: trei nuclee 
regionale (Catalonia, Asturiile şi Biscaya), patru sau cinci 
oraşe (Madrid, Sevilla, Valencia, Malaga, Zaragoza), 
mine izolate (Peiiarroya, Rio Tinto, Union) - slabă bază 
pentru o mişcare muncitorească de tip englez sau 
german. Și totuşi, încă din secolul al XIX-lea, clasa 
muncitoare spaniolă a jucat un rol remarcabil. 

în secolul al XX-lea, se va vorbi de Spania anarhistă, 
sindicalistă, marxistă - generalizări abuzive, dar semni- 
ficative.  Proletariatul industrial spaniol a fost mai 
important din punct de vedere istoric decât era de 
aşteptat, dat fiind numărul lui mic. Acest fapt nu 
aminteşte oare analiza pe care Lenin o face asupra 
Rusiei? fotr-o ţară predominant agricolă, în care ia 
amploare criza agrară, iar catastrofele politice macină un 
sistem aristocratic uzat, unde clasele de mijloc au o 
pondere socială redusă, nu sunt oare suficiente câteva 
centre proletare, supraexploatate de un capital adesea 
străin, pentru ca mişcarea proletară să dobândească o 
valoare decisivă? Pentru aceste motive, Lenin vedea în 
mod justificat în Spania ţara destinată pentru a cunoaşte 
a doua revoluţie, după cea rusă. lar comparaţia dintre 
Spania şi Rusia a fost la modă în toate taberele, din 1917 
până în 1923, fie pentru a anunţa, fie pentru a nega 
iminenţa unor fărâmiţări sociale. fii plus, mişcarea 
revoluţionară spaniolă avea o adevărată tradiție. 


în Catalonia, începând din anii 1830-1860, se 
afirmaseră deja tendințele de asociere (societatea 
țesătorilor, tres clases de vapor, uniunea manufacturier”, 
cu izbucniri de violenţă (distrugerea maşinilor, în 1835, 
grevă generală, în 1855), cu agitaţii sociale în timpul unor 
incidente politice (1835, 1840, 1854). Toate acestea 
trebuie să fi fost mai frecvente decât indică studiile 

incomplete, căci înflorirea organizaţiilor muncitoreşti în 
1868 nu s-ar putea explica fără un stadiu de incubație. 

în 1868, soseşte în Spania Fanelli, discipol al lui 
Bakunin!%. El înfiinţează secţii ale Asociaţiei Internaţionale 
a Muncitorilor (şi, subversiv, grupuri ale aliantei 
bakuniniste). Succesul este răsunător. b câteva luni, 
federația, organ al Internaționalei Socialiste, depăşeşte 100 
000 de aderenţi, având două mari centre: Catalonia şi 
Andaluzia. Spania devine acum, împreună cu Franţa 
Comunei, un larg câmp de experienţă pentru mişcarea 
revoluţionară intemaţională. Marx şi Engels, din Londra, şi 
bakuniniştii, din Elveţia, se lansează într-o luptă acerbă în 
jurul mizei spaniole. James Guillaume a lăsat mărturii 
despre aceste fapte. Şi Engels, într-o celebră broşură, (un 
text fundamental al marxismului împotriva anarhiştilor) face 
o critică a mişcării cantona/iste după eşecul ei. Până la 
urmă, cu toată misiunea eficientă a lui Lafargue”, 
bakuninismul învinge. Sciziunea persistă şi când, după 
represiunea din anii 1874-1876, se formează din nou 
organizaţiile muncitoreşti. 

Partidul Socialist Mucitoresc se naşte atunci la Madrid, 
dublat fiind, în 1888, de Uniunea Generală a Muncitorilor, 
o federaţie sindicală. El trebuie să fi avut succes în regiunile 
de concentrare organică a industriei (mine asturiene, 
metalurgie bască) şi în rândul muncitorilor instruiți din 
Madrid, pentru care rămâne tipică figura fondatorului 
partidului, tipograful Pablo Iglesias - teoretician fără 
originalitate, dar figură nobilă - care menţine mult timp 
socialismul spaniol în tradiţia lui Lafargue şi Guesde. Mai 
târziu, această tradiţie este treptat uitată. Sub influenţa 
unor adevăraţi politicieni (Indalecio Prieto) sau jurişti 
universitari (Besteiro, Jiménez AsLla, de los Ri'os), se trece 
la parlamentarism şi la reformism. De fapt, temperamentul 
100 Mihail Alexandrovici Bakunin (1814-1876), unul dintre 
fondatorii şi ideologii anarhismului. (N.tr.) 


101 Paul Lafargue (1842-1911 ), om politic şi teoretician 
marxist francez, unul dintre fondatorii Internaționalei a Il-a. (N.tr.) 

revoluţionar spaniol tindea spre altceva. 

în 1881, 50 de militanţi barcelonezi fondează şi ei o 
federaţie muncitorească în spirit anarhist. în doi ani 
(congresele de la Sevilla şi Valencia), aceasta regrupează 
50 000 de aderenţi, din care 30 000 în Andaluzia şi 13 
000 în Catalonia. Sciziunile şi represiunea i-au făcut 
mişcării viaţa grea. între 1890 şi 191 O, anarhismul trăise 
zile de glorie: acțiunea directă prin atentate, grevele din 
1890 şi 1902, procesul de la Montjuic, săptămâna tragică. 
în 1911 începe o fază mai organizată: este fondată cen- 
trala anarho-sindicalistă. Această Confederație Naţională a 
Muncii, sau CNT, va domina mişcarea muncitorească 
spaniolă până la războiul civil. 


Mai mult decât anarhismul anilor '90 (care are 
caracter internațional), importantă este această 
persistentă contemporană a mişcării. A o explica prin 
temperament e o soluție prea simplificatoare. 

De ce Spania lui Cisneros şi a Tribunalului Apelor, 
sau Catalonia moderată şi cooperatistă ar fi, în mod 
special, indicate pentru formele individualiste 
subversive? Este mai bine (şi mai puțin simplist) ca 
anarhismul spaniol să fie analizat în raport cu structura 
şi istoria mediilor în care el a apărut. 


1) Legăturile mişcării muncitoreşti cu problema agrară: 
jurnalele anarhiste se numesc Tierra, Tierra y Libertad, 
revoltele ţărăneşti andaluze atârnă greu în viziunea 
spaniolă a revoluţiei. 

2) Dispersia organică a industriilor catalane: patronul şi 
muncitorul au rămas apropiaţi, lupta a păstrat un caracter 
individual. 

3) Mizeria din marile oraşe: în aceeaşi măsură cu 
mizeria muncitorească, exista şi o mizerie a emigranților, a 
şomerilor, a micilor meseriaşi, a cartierelor sordide ( distrito 
Quinto barcelo- nez). Noţiunea de uzină pierde din 
9 
6 


importanţa sa; dar există o animaţie sensibilă a maselor 
urbane, o agitaţie care favorizează provocările. 


4) Raporturile între muncitori şi politică: cele din 
secolul al XIX-lea i-au dezamăgit întotdeauna. Aceasta 
explică apolitismul lor. în acelaşi timp, însă, faţă de un 
autoritarism polițienesc permanent, ei au făcut o pasiune 
pentru libertate, au început să urască statul. Liberalismul îşi 
păstrează, în ochii lor, un prestigiu secret. De aici, acea 
pendulare în alegerile spaniole: după o perioadă de stânga, 
anarhiştii, dezamăgiţi, spun „nu votaţi!”, iar abţinerea lor 
duce la victoria dreptei; după dominaţia celor de dreapta, 
muncitorul, revoltat, renunţă la absenteism, dar nu are un 
candidat propriu; stânga ajunge să câştige, fără însă a-l 
reprezenta. 

5) Tradiţia revoluţionară: M. Diaz del Moral a arătat 
rolul esenţial al tradiției în revoltele andaluze. Anarhismul 
barcelonez are şi el strămoşii săi, amintirile sale, martirii 
săi. Socialismul şi comunismul vor avea mult timp împotriva 
lor tot ceea ce un asemenea trecut reprezintă ca ecouri 
sentimentale. 

6) în sfârşit, amprenta ideologică: atunci când 
Anselmo Lorenzo, patriarh al anarhismului spaniol, îl 
vizitează pe Marx la Londra, în 1870, el se poartă ca un 
autodidact admirativ şi intimidat. Preferă să acorde mai 
multă încredere mişcării muncitoreşti instinctive, 
doctrinelor sentimentale sau pline de pasiune, decât ştiinţei 
burgheze a lui Marx. Lorenzo organizează, cu ajutorul lui 
Francisco Ferrer, o adevărată operă de educaţie, cu atât 
mai influentă, cu cât şcoala oficială abandonează analfa- 
betismului un număr tot mai mare de tineri. Scoala 
modernă, broşurile ieftine şi Ateneele populare îşi vor pune 
amprenta asupra unor generaţii întregi. Această cultură se 
va considera mai vastă (enciclopedică) decât cultura 
marxistă, dar ea îi va lăsa pe militanţi mai dezarmaţi faţă 
de problemele reale. Anarhismul se întâlneşte, în fine, cu 
vechile particularităţi spaniole: fidelitatea faţă de anumiţi 
oameni, glorificarea actului personal şi, îndeosebi, această 

nevoie de eliberare (mai mult pasională decât intelectuală) 
faţă de presiunea ancestrală a religiei. Din acest punct de 
vedere, anarhismul nu e decât un caz particular al unei alte 
probleme. care nu încetează să tulbure secolul: problema 
spirituală. 

D. Problemele spirituale rezultă, ca şi în secolul al 
XVIII-lea, dintr-un dublu conflict: împotriva tradiţiei, 
dorinţa de înnoire; împotriva dorinţei de înnoire, orgoliul 
originalității naţionale. 

Prima parte a secolului aduce puţine lucruri noi în 
acest conflict. Romantismul este literar. Liberalismul, 
mai mult decât în secolul al XVIII-lea, este o copie. 
Spania tradiţională nu este decât o amintire. Spre 1840, 
vechea Spanie există mai mult în gesturi decât în idei. 
Acest fapt este suficient ca să menţină, în locuri izolate, 
impresionante tradiţii medievale, dar nu poate să apere, 
în regiunile active şi în marile oraşe, siguranţa credinţei. 
La mijlocul acestui secol, un preot catalan, Balmes, şi un 
liberal convertit, Donoso Cortes, vor face un apel 
insistent în favoarea reînvierii tradiţiei. Poziţia lor este 
însă defensivă, influenţa lor nu se manifestă imediat. 
Clerul spaniol, în majoritatea lui, nu va pricepe lecţia. El 
îşi va păstra pretenţiile de totală dominare a poporului, 
fără să o poată justifica printr-o cultură sporită şi va 
confunda menţinerea practicilor cu trăinicia credinţei. Şi 
astăzi străinii pot să rămână uimiţi de foi^a pe care o 
păstrează, în Spania, instinctul religios şi de 
necunoaşterea, de către omul de rând, a elementelor 
esenţiale ale doctrinei catolice. în aderarea la religie, ca 
şi în respingerea ei, componenta intelectuală este slabă, 
de unde şi luptele pătimaşe. Acesta este semnul eşecului 
în educaţia poporului: atât în ceea ce priveşte şcoala cât 
şi învăţătura dogmei creştine. Acest eşec nu poate fi 
contestat în nici un fel. în secolul al XX-lea, Biserica 


9 
8 


spaniolă va visa uneori să fie în fruntea unei noi 
Contrareforme, dar Prereforma lui Cisneros, care a 
educat clerul secolului al XVI-lea, nu şi-a avut un 
corespondent istoric în secolul al XIX-lea. Mişcarea 
spirituală spaniolă contemporană, chiar în aspectele ei 
tradiţionale şi mistice, s-a făcut în afara Bisericii sau 
împotriva acesteia: este o mişcare a intelectualilor. 


Ea se naşte, între 1860 şi 1880, sub trei forme. Mai 
întâi, o înflorire a romanelor inegale ca valoare literară şi 
curioase prin orientarea lor. Un Pereda apără vechea 
Spanie, nu fără ironie. Un Valera, un Palacio Valdés, un 
Pardo Bazân o critică, nu fără tandrete. Or, la toţi, dincolo 
de divergente. domneşte o grijă: să identifice caracterul 
naţional, să definească spaniolul. Descoperi aici un popor 
afectat de criza morală, nesigur de sine, dar, în primul rând, 
legat de particularităţile sufletului său. 

O altă mişcare intelectuală pare foarte diferită la 
început. Este  ciudatul  krausismi“i, importat din 
universităţile germane, în anii '40, de către un tânăr 
bursier de stat, Julian Sanz del Rio, şi a cărui influenţă, între 
1855 şi 1805, determină o mică reformă. Este vorba mai 
puţin de idei şi mai mult de atitudini de viaţă. Dar de aici au 
izvorât acest spiritualism laic, această rigiditate a 
principiilor, această încredere în educaţie care îi însufleţesc 
pe oamenii primei Republici. Extinderea grupului se va face 
mai târziu. Să ne gândim totuşi, că spre 1865-1875 se 
precizează, prin conflictul Marx-Bakunin, cele două curente 
ale gândirii revoluţionare spaniole: şi vom fi de acord că în 
acest deceniu trebuie căutate sursele din care s-a inspirat 
Spania din zilele noastre. Există, totuşi, obiceiul ca ele să fie 
căutate mai ales în legătura cu generația de la '98. Se 
poate şi aşa, cu condiţia de a defini această generaţie într- 
un sens mai larg, incluzând aici orice reacţie împotriva 
noului complex de decadență, pe care înfrângerea din 
1898 l-a făcut dureros. 


După 1880, krausismul, prin Francisco Giner de los 
Rios, se leagă de educaţie. Un fel de universitate, 
Institución fibre de Enseñanza, face o înnoire a pedago- 
giei şi a cercetării, care vor înflori în 1912, în instituţia 
oficială Junta para Ampliación de Estudios, cu instituţii 
secundare, centre de studiu ştiinţifice şi burse în 
străinătate. Formulele practice sunt noi: anchete, 
excursii, grupe mixte de băieţi şi fete, dragoste pentru 
natură şi pentru cultura ** Curent filozofic bazat pe teoriile 
germanului Krause: a avut mare influenţă în Spania, în secolul al 
XIX-lea. (N.tr.) 
populară, accent pe biologie şi sociologie. Graţie 
acestei /nst/tuc/6n, Spania nu numai că egalează, dar 
adesea chiar depăşeşte ţările vecine în domeniul 
educaţiei superioare. Cu o rezervă: această operă nu 
cuprinde nici vechea Spanie, rămasă fidelă educaţiei 
religioase, nici masele populare, care rămân sacrificate; 
spre 1900, mai mult de jumătate dintre spanioli nu ştiau 
să citească. Astfel /nte!/lighenția krausistă constituie un 
fenomen limitat, artificial, extra-social. Acest fapt va 
avea consecinţe când ea va veni la putere, cu lipsa de 
experienţă şi neputinţa sa dovedite. 

Se poate face o legătură între Institucion şi acei 
istorici şi sociologi din anii 1890-1900, cu mijloace încă 
insuficiente, dar deschizători de drum, al căror efort 
aminteşte de cel din secolul al XVIII-lea, prin deschiderea 
sa către spiritul universal, îmbinat cu simpatia pentru 
vechiul fond naţional. Aşa este Joaquin Costa, care 
caută, cu un fel de nelinişte, particularităţile spaniole în 
materie de drept cutu- miar, de folclor, de economie 
rurală, de tehnică hidraulică colectivă. Apoi un Hinojosa 
şi un Altamira care, în mod ştiinţific, pun bazele unei 
istorii sociale şi psihologice a ţării lor. După 1898, Costa 
se lansează, de altfel, în politica activă, coalizează 
(0) 

(0) 


ţăranii aragonezi împotriva impozitelor, se consideră 
republican, apoi revoluţionar; el propune tot felul de 
formule pentru viitor; este un reformator al secolului al 
XIX-lea. Este admirat, dar gloria sa păleşte repede în faţa 
celei dobândite de cei mai străluciți scriitori. Generaţia 
de la 1898 capătă, de aici înainte, o valoare mai mult 
literară. 

Aşa cum Quevado condamnase propunerile reforma- 
torilor în numele unei disperări orgolioase, tot astfel, 
spre 1898, unele persoane se întâlnesc în disprețul lor 
comun faţă de realitatea concretă, pentru a comenta liric 
decepţiile lor naţionale. Aceştia nu formează o școală, nu 
se aseamănă între ei, dar îşi fundamentează opera în 
jurul aceloraşi amărăciuni, aceloraşi orgolii. Baroja calcă 
în picioare tradiţia, dar refuză lecţiile care vin din afara 
ţării. Antonio Machado, tânăr profesor la Soria, îşi 
centrează meditaţia poetică pe peisajul Vechii Castilii, 
dar denunţă sângele lui Cain, burta goală şi capul sec ale 
spaniolului. Ganivet moare de deznădejde, departe de 
patria sa, după ce creionase un /dearium, ca să 
dovedească lumii că nu există o măsură comună între 
Spania şi Europa. Unamuno cere pentru Spania un loc de 
prim rang în această reacţie contra scientismului şi 
contra încrederii în progres, care se schiţează câte puţin, 
mai peste tot, în aceeaşi epocă. El încearcă să răstoarne 
formulele aşteptate, propunându-şi hispanizarea Europei 
şi adoptarea lui Don Quijote ca model. El este, de secole, 
cel mai mare geniu al cuvântului din Spania. Dar acest 
verbalism şi  paradoxurile sale aşază pentru viitor 
incertitudini şi contradicții în sufletul spaniol. 

O primă contradicţie: spiritului ştiinţific, moştenit de 
la Giner, din care se inspiră mari şcoli filologice, istorice, 
biologice, cu Menendez Pidal, Sanchez Albornez, 

literare, al snobismului filozofic, prin imitarea unui 
Ortega y Gasset şi a unui Eugenio d'Ors. 

A doua contradicţie: scriitorii spanioli, pe urmele 
celor din '98, s-au angajat, convinşi că au fost meniţi să 
dirijeze din punct de vedere moral noua Spanie în timpul 
crizei din 1931. însă ei nu puteau fi urmaţi nici de 
Spania tradiţională, care îi blama, nici de proletariatul pe 
care ei înşişi îl ignorau. Când vor constata violenţa 
ciocnirilor politice pe probleme materiale, ei se vor 
retrage; unii cu vâlvă mare, alţii în tăcere, nu fără 
dispreţ pentru cei care vor rămâne angajați. O nouă 
dramă a Spaniei zilelor noastre se 


NOH 


conturează: această sciziune şi această nesiguranţă 
spirituală. 

O ultimă contradicţie constă în faptul că oamenii 
generaţiei de la '98 au vrut, în acelaşi timp, să critice 
complexul spaniol şi să-i preamărească mitul. Discipolii 
nu vor reţine decât denigrarea: vor fi nişte descurajaţi. 
Alţii vor reţine numai orgoliul, atribuind, în mod simplist, 
temelor lui Ganivet şi Unamuno rolul pe care l-au avut 
rasismul, la nazişti, şi imperiul, la fascişti. Un Maeztu 
poate că ar fi dorit aceasta, un Azori'n o acceptă implicit, 
dar Unamuno, în pragul moi^ii, va avea momentul său 
de angoasă. 

Şi totuşi, ca întotdeauna în Spania, se va realiza o 


sinteză între suflul tradiţional Şi nonconformism. Pentru 


aceasta, vor fi necesare câteva genii: Federico Garcia 
Lorca, Miguel Hernandez sau Pablo Picasso şi un mare 
elan popular, cel din 1936. 


Capitolul V 
CRIZELE CONTEMPORANE 


I. Criza monarirlei (1917—1931) 


1. Prima fază (1917-1923). Tulburările. 

A. Criza din 1917. Euforia economică datorată 
războiului se atenuează în 1917. Scumpirea vieții, ştirea 
despre revoluția rusă,  îmbogăţirile scandaloase, 
ciocnirile între susținătorii Antantei şi germanofili ajung 
să agite şi să divizeze spiritele. 


Agitaţia s-a concretizat în luna mai printr-o mişcare 
militară. Ofițerii de infanterie au constituit junte împotriva 
favoritismului. Acestea au fost întâi blamate, apoi admise, 
constituind un exemplu pentru toți cei ca simțeau nevoia de 
a fi bine guvernaţi. Subofițerii şi funcţionarii de la poştă și- 
au creat propriile junte. Atunci s-a declanşat o mişcare 
politică. Regionaliştii, reformiştii, radicalii şi  socialiştii 
cereau convocarea Cortes-urilor, în care guvernul nu avea o 
majoritate asigurată. O reuniune ilegală de 80 de deputaţi 
opozanți s-a întrunit la Barcelona, cerând formarea unei 
Adunări constituante. Ea a fost dizolvată. Este o simplă 
jchestiune privind Garda civilă, spune Guvernul; formulă 
prea des folosită, care evalua greşit gravitatea crizei. La 
sfâişitul lui iulie, agitația politică se transformă într-o 
mişcare socială. Au loc greve la Valencia, Santiago, Bilbao. 

Se formează junte până şi în rândul oamenilor care 
asigură siguranţa. în 13 august, greva devine generală. în 
15, la Cuatro Caminos (Madrid), mitralierele trag şi ucid. Tn 
Catalonia şi în nordul minier, au loc adevărate lupte. 
Guvernul iese învingător. Şefii socialişti (Saborit, Anguiano, 
Besteiro, Caballero) sunt arestaţi. Alţi oameni politici fug 
(Lerroux, Macfa). Maura, generalul Primo de Rivera! 

protestează împotriva slăbiciunii guvernamentale. Regimul 
va mai dura cinci ani, dar într-o confuzie crescândă. 


B. Perioada tulburărilor (1917-1923). Confuzia 
politică reiese din instabilitatea guvernelor: în şase ani 
au fost 13 crize totale şi 30 parțiale. Un guvern de 
uniune naţională Maura-Romanones-Cambd eşuează. 
Maura se orientează spre intransigența anticatalană. 
Cambo reintră în opoziție printr-un discurs faimos: 
Monarhie? Republică? Catalonia! în felul acesta, 
problema regională redevine acută. 

Confuzia socială se agravează. Scumpirea vieţii îi 
face pe micii funcţionari să se revolte. în 1919, 
izbucneşte criza industriei. Totuşi, Spania agrară se 
agită; mai întâi: perioada 1918-1921 este denumită, în 
Andaluzia „trienio bolchevique'^®”; ţăranii scriu pe 
zidurile fermelor Trăiască Lenin, pentru că ei doresc cu 
înflăcărare împătrea pământurilor. Acestea nu presupun 
însă o concepţie comunistă a conducătorilor. Când 
Partidul Socialist se scindează, în 1921, numai Ţara 
Bascilor (zonă industrială), pare atrasă de comunism. 
Marele focar revoluţionar este tot sindicalismul apolitic şi 
înclinat spre anarhie. 


La Congresul de la Sabadell (1919) al CNT, acesta are 


300 000 de aderenţi. Greva de la Canadiense 
(întreprinderea catalană de electricitate) reprezintă apogeul 
mişcării sindicale. Apar ca şefi: Salvador Segui şi Angel 
Pestaña. Guvernul discută cu ei, acceptă cele opt ore. Dar, 
patronatul, combativ, trece la închiderea întreprinderilor. 
Atunci intră în joc terorismul. El izbucneşte, în prima 
jumătate a anului 1921, în Catalonia, la Zaragoza, la 
Bilbao. în iunie, represiunea va fi reprezentată, la 


(1923). A instaurat cu sprijinul regelui şi al armatei un regim de 
dictatură militară. (N.tr.) 

Barcelona, de generalul Martinez Anido şi polițistul Arlegui. 
Ei vor folosi un pistolero contra altui pistolero, sindicat liber 
contra sindicat unic; şi mobilizează poliţia civilă (somaten). 
Tot ei aplică şi /ey de fugas, care constă în provocarea unei 
evadări, pentru a lichida un deţinut. Salvador Segui este 
ucis, la fel şi avocatul 1% său. Opinia publică este indignată. 
Martlnez Anido se face remarcat în octombrie 1922. Dar, 
faţă de  recrudescenţa atentatelor, forfele viguroase 
catalane (mari comercianţi şi industriaşi) îşi manifestă 
adeziunea pentru căpitanul general al regiunii, Primo de 
Rivera. Este semnul regrupării partidelor de ordine. 


în acelaşi timp, problema marocană cerea o soluţio- 
nare. Spaniolii socoteau Marocul o ţară a ambițiilor 
personale ale militarilor şi a intereselor financiare ale 
politicienilor. Ei nu acceptau sacrificiile pentru Maroc 
decât cu mare neplăcere. 


în 20 iulie 1921, generalul Silvestre, asediat în Anual, 
este ucis împreună cu statul său major. Regiunea Rif!% se 
răscoală în urma retragerii dezordonate a spaniolilor. Au 
fost 14 000 de morti şi prizonieri. Din 1921 până în 1923, 
generalul Berenguer cere mereu întăriri şi credite pentru o 
recucerire greu de realizat. Miniştrii, regele (acuzat de a fi 
influenţat în secret comandamentul militar), junte/e dau 
vina unii pe alţii. Oamenii politici de diverse opinii 
protestează: Maura, CambcS, socialistul Prieto. însuşi 
generalul Primo de Rivera are o intervenţie neaşteptată în 
Senat, în favoarea abandonării Marocului. Trimis din Castilia 
în Catalonia, el îşi pregăteşte acolo, sprijinit de tulburările 
sociale, rolul despre care am amintit. 


în 13 septembrie 1923, asigurat de ajutorul claselor 
conducătoare şi al garnizoanelor militare, generalul se 

proclamă şef al unui directorat, pe care regele îl acceptă. 
Nimeni nu sare în apărarea unui parlamentarism lipsit de 
prestigiu. Acest fapt va face ca, mai târziu, (în mod 
greşit) să se vorbească despre pasivitatea constantă a 
poporului spaniol faţă de inițiativele luate prin 
pronunciamiento. 


2. A doua “fazA (1923-1930). Dictatura. 
Istoria politică a dictaturii este uşor de relatat. 
Directoratul militar devine civil la sfârşitul anului 1925, 
formează o Adunare consultativă în 1927, face proiectul 
unei Constituţii (în 1929). Acestea nu-i schimbă nici 
esenţa, nici metodele. Din perspectiva marilor probleme 
naţionale care se cereau rezolvate, a fost soluţionată 
doar problema marocană. A fost menţinută alianţa cu 
Franţa. După 1925, în regiunea Rif nu mai sunt mişcări. 
în schimb, armata spaniolă din Maroc (legiunea sau 
tercio, trupe indigene, numite regulares) va deveni un 
instrument autonom şi puternic, sub ordinele generalilor 
săi. 

Proiecte economice importante sunt prezentate de 
contele de Guadalhorce şi Calvo Sotelo. Li se va reproşa 
o creştere a datoriei publice: în 1926, 18 miliarde 
pesetas - datorie flotantă, iar în 1928, un deficit bugetar 
de 1 miliard. Totuşi, statul va finanța de aici încolo 
marile întreprinderi publice. 


Cel puţin unul dintre aceste proiecte era de amploare: 
cel al Confederațiilor Sindicale Hidrografice. Visul lui Costa 
părea că se înfăptuieşte. în fiecare bazin fluvial, statul 
obliga pe agricultori şi pe industriaşi să se sindicalizeze ca 
să finanţeze, cu ajutorul său, un plan de regularizare a 
apelor, de irigare şi de electrificare. în acest cadru, una 
dintre confederaţii a realizat ceva - cea de la Ebru. Şi 
aceasta, pentru că un mare inginer, Lorenzo Pardo, a găsit 

ocazia să materializeze aici nişte speranţe mai vechi: un 
baraj la izvoarele fluviului Ebru, bazine în regiunile de la 
poalele Pirineilor, extinderea canalului Aragon-Catalonia, o 
serie amplă de studii hidrologice. Din nefericire, această 
operă avea defectele ei: bugetele alcătuite la întâmplare, 
maşinaţiuni ale furnizorilor. Proiectul rămâne totuşi un fapt 
singular: nici o altă confederație nu se ridică la acest nivel. 
Industriaşii se arată rezervaţi, agricultorii sunt fără resurse 
importante. Statului îi revine o sarcină grea. Planul rămâne 
pe hârtie. Cum era o hârtie de lux, confederaţiile eşuează, 
discreditate ca şi întreaga dictatură. Pe de altă parte 
Circuitul automobilistic rutier şi expoziţiile din 1929 au fost 
socotite manifestări de prestigiu, dar prea costisitoare, 
adevărate manifestări de megalomanie. 


Intenţiile bazate pe teorii (naționalism economic, 
economie dirijată) dăduseră şi mai puţine rezultate; nu s- 
a respectat procentul de capitaluri şi de tehnicieni 
autohtoni impus întreprinderilor; monopolul telefoanelor 
a fost cedat americanilor; avantajele oferite porturilor 
andaluze şi descentralizării geografice a industriilor nu 
aduc nici o schimbare în structura economică spaniolă şi 
îi nemulţumesc pe catalani ş pe basci. în sfârşit, posturile 
din economie oferite agenţilor politici şi militarilor, sub- 
venţionarea companiilor feroviare şi maritime deficitare 
au declanşat cu atât mai multe scandaluri, cu cât se 
interzisese  denunţarea lor. Se va instala aceeaşi 
atmosferă, pe care dictatura pretinsese că o combate. 
Regimul a putut profita, totuşi, de  excepţionala 
prosperitate mondială, atribuindu-şi meritele pentru 
acest fapt. Dar chiar şi aceasta îi aduce probleme: 
oamenii de afaceri, întăriţi de conjunctura economică, nu 
văd decât aspectele dezavantajoase ale 
intervenţionismului de stat. Regimul costa mult şi, în 
consecinţă, ei îl abandonează. 

Programul social anunţase, după modelul italian, 
suprimarea luptei de clasă: au fost stabilite jurii mixte 
obligatorii; li s-au făcut concesii reformiştilor Caballero şi 
Prieto; a fost reglementată munca de noapte a femeilor. 
Muncitorii observă, însă, că salariile nu urmează aceeaşi 
curbă ca cea a spectaculoasei prosperităţi patronale şi 
că grevele erau interzise. Un fapt mai grav este că se ne- 
glijase problema agrară. Au fost aşezaţi 4 000 de 
colonişti pe 20 000 ha, dându-li-se credite de 2 milioane 
de pesetas - arată statisticile cele mai favorabile; de 
zece ori mai puţin, spun alţii. Oricum, cifrele nu 
corespund reformei dorite. în 1930 se va vedea cât de 
acut rămăsese conflictul social. 

Problema regională nu a fost rezolvată prin măsuri 
serioase, ci prin hăiţuieli. Acea Mancomunitat din 1912 şi 
opera sa au fost distruse în Catalonia. Sprijinul claselor 
conducătoare catalane şi basce a fost repede pierdut. 
Cum însă patriotismul regional devenise suspect, de 
acum înainte, opoziţia democratică va fi cea care va ali- 
menta naționalismele, prin care unitatea morală spaniolă 
este şi mai ameninţată. 

Eșecul politic ajunge să fie evident. lmitarea 
fascismului fusese superficială: nici un partid de masă, 
nici un fel de spirit mistic printre tineri. Uniunea 
patriotică şi milițiile cetăţeneşti au înlocuit, pur şi simplu, 
vechile sisteme bazate pe promovarea oamenilor 
influenţi (caciques). Generalul s-a prefăcut optimist mult 
timp, adoptând o atitudine bonomă şi a făcut referiri 
neaşteptate la simbolurile bărbăţiei. 


El îl exilase pe Unamuno, îi surghiunise la Cuenca pe 
conducătorii studenţilor, crease nemulțumiri în cadrul 
corpului de artilerişti. Macia încercase (în 1926) la Prats, 

de Moll6 o aventură romantică şi înflăcărată. în 1929, un 
pronunciamiento este încercat la Ciudad Real. Sanchez 
Guerra, campion al egalităţii constituţionale, debarcă la 
Valencia pentru a răsturna regimul. Eşuează, dar e achitat. 
Valoarea pesetei scădea. Nici bancherii, nici străinătatea nu 
mai susțineau dictatura. Conducătorii militari, consultaţi, 
arătându-se ostili, Primo de Rivera se retrage la 30 ianuarie 
1930 şi moare la Paris, puţin mai târziu. Se ştie că unul 
dintre fiii săi, Jose-Antonio, va trage în viitor, din acest eşec, 
unele învăţăminte privind constituirea unui nou fascism. 
3.A treia ffazA. Căderea monarhiei 


(1930-1931). O semidictatură asumată de generalul 
Berenguer nu putea constitui decât o etapă. Vechile 
partide reînviau: cele ale lui Garcla Prieto, Romanones, 
Sanchez Guerra, Melquiades Alvarez,  Cambd. 
Antimonarhiştii semnează între ei Pactul de la San 
Sebastian pentru instaurarea Republicii. Au semnat: 
moderaţii (Miguel Maura, Alcala Zamora), radicalii 
(Lerroux, Martinez Barrio), şefii de partide mai noi 
(Azana!%, Quiroga, A. de Albornoz, M. Domingo), 
catalanii republicani (Nicolau d'Oiwer),  socialiştii 
(Caballero, Prieto, de los Rios). Acest comitet era politic: 
o problemă delicată era cea a relaţiilor cu sindicatele, a 
cărei alianţă era dorită, dar de puterea cărora comitetul 
se temea. Noiembrie 1930 a fost o lună de mare agitaţie 
socială. 


Faptele politice sunt şi mai uimitoare: întoarcerea lui 
Unamuno şi a lui Macia, o joacă de-a v-aţi ascunselea între 
aviatorul Franco şi poliţie, manifestații studenţeşti. în fine, 
evenimentul aşteptat se produce la 12 decembrie: 

garnizoana din Jaca, întărită şi cu câţiva tineri entuziaşti, 
proclamă Republica şi înaintează spre Huesca. Un dezacord 
profund sau o neînțelegere? Ea depăşise planul Comitetului. 
La Ayerbe, garnizoana se ciocneşte cu trupele care opun 
rezistenţă. Cei doi şefi, căpitanii Gala'n şi Garcia Hernandez, 
sunt împuşcaţi: Republica avea martirii ei. La 15 
decembrie, aviatorii încercară în zadar să reia luptele. 
Comitetul republican este arestat. 


Şi totuşi, nu era vorba decât de o amânare. 
Regalitatea trebuie să cedeze în fața realității, a spus 
Sanchez Guerra. Partidele refuză alegerile sub un regim 
de semi-dictatură. Berenguer se retrage şi este înlocuit 
cu un cabinet de concentrare monarhistă: La Cierva, 
Garcla Prieto, Romanones şi Ventosa, care organizează 
un scrutin municipal lipsit de importanţă în aparenţă; 
jumătate din sate aleg candidaţii propuşi, fără 
concurenţi. La 12 aprilie, însă, alegerile orăşeneşti 
depăşesc toate aşteptările: stânga cea mai avansată 
triumfă peste tot. La 14 aprilie, Eibar, Barcelona, San 
Sebastian proclamă Republica. La Madrid, Romanones 
negociază cu Alcala' Zamora. Şeful Gărzii civile, Sanjurjo, 
nu mai dă garanţii regimului. Regele trebuie să se 
resemneze şi să plece din ţară. Ziua aceasta dobândeşte 
un caracter de apoteoză. în faţa acestei revoluţii, în care 
nu a curs o picătură de sânge, vechii republicani şi 
intelectuali consideră că Spania se află pe cel mai înalt 
nivel al maturității politice. Muncitorii, pe care cuvântul 
de libertate îi atrage prin tradiţie, trăiesc o mare 
speranţă. însuşi Jose-Antonio Primo de Rivera va 
recunoaşte odată că 14 aprilie are o valoare unică în 
istoria Spaniei. Ideea că există ceva de schimbat pare a 
fi acceptată de orice spaniol. Dar la întrebarea ce 
anume, Republica trebuia să dea un răspuns. 

H. Republica (1931-1936) 


Dictatura guvernase, dar nu transformase nimic. 
Republica a vrut să transforme, dar a guvernat cu greu. 
Cel puţin ea a abordat, chiar din primii doi ani, marile 
probleme. Cortes-urile constituante, alese în mai 1931, 
prezentau o majoritate republicană şi socialistă foarte 
coerentă: orientarea reformatoare părea asigurată. 


I. 1931-1933  „Bienio“!%  refonnator. 
Pentru cei mai mulţi dintre membrii Constituantei, 
intelectuali, jurişti şi vechi politicieni, problemele 
Constituţiei, Şcolii, Bisericii, Armatei erau de primă 
importanţă. Ele au fost dominante în istoria secolului al 
XIX-lea. 


A. Problemele politice. Constituţia a avut-o ca model pe 
cea de la Weimar, cea mai democratică din Europa. Spania 
este proclamată Republică a muncitorilor, ceea ce stârneşte 


zâmbete.  Parlamentarismul triumfă: © Cameră unică, 
ministere responsabile în faţa legii, sufragiu universal (şi 
pentru femei, şi pentru soldaţi). Şi totuşi, ideea de putere 
moderatoare joacă un mare rol. Preşedintele Republicii 
putea dizolva Camera în două rânduri, urmând să justifice 
ulterior decizia sa. Primul preşedinte, Alcală Zamora, va da 
o importanţă de prim ordin acestui rol de organ politic de 
echilibru. Un Tribunal al Garanţiilor judeca orice abatere de 
la Constituție. Regiunile puteau cere un statut de 
autonomie, dar cuvântul federalism nu apărea nicăieri. în 
sfârşit, Spania renunţă la război şi aderă în mod hotărât la 
Societatea Naţiunilor. 


Domeniul şcolar şi intelectual preocupa şi el pe 
fondatorii republicii: profesori, studenţi. intelectuali din 
Ateneo şi din grupul fn serviciul Republicii. Institución 
fibre devine modelul de universitate şi de institute 

secundare. Cel mai greu de înfiinţat este însă şcoala 
primară. Ca să se facă o şcoală cu caracter laic, în stil 
francez, ar fi fost nevoie de 27 000 de clădiri noi; dar 
fondurile nu permiteau decât o tranşă de 7 sau 8 000. 
Lipseau învățătorii necesari. în sfârşit, a disputa cu 
congregaţiile religioase cei 600 000 de elevi, punea, pe 
lângă problemele practice greu de rezolvat, şi cea mai 
delicată dintre problemele psihologice: aceea a religiei. 

Problema religioasă era gravă. A trece de la o 
Biserică a vechiului regim la sistemul laic de tip francez 
însemna un salt enorm. Catolicii liberali, reprezentanţi ai 
puterii, ar fi acceptat o separare, lăsând Biserica liberă, 
fără a-i lua însă nimic din forta pe care şi-o dobândise. 
Republicanii vedeau însă în această forţă un pericol. Ei 
au aplicat iezuiţilor, asociaţiilor şi învăţămâtului religios 
legi speciale care amintesc de legislaţia franceză. Nu era 
în afara tradiţiei. Dar şocul a fost puternic. Azana declară 
că Spania a încetat să mai fie catolică. O aripă 
extremistă de stânga - jabalíes (mistreţii) - etalează 
acest anticlericalism popular specific spaniol, pentru 
care jocul politic se învârteşte mereu în favoarea sau 
împotriva acestor curas y frailes'!%. La 11 mai 1931 a 
fost reluată o tradiţie seculară: incendierea mănăstirilor 
de către mici grupuri, pe care mulţimea o tratează cu 
indiferenţă ironică. Cimitirele capătă un caracter laic, iar 
crucifixele sunt scoase din şcoli. Aceste acţiuni sunt 
victorii pentru unii, încălcări de neiertat ale libertății 
pentru alţii. Prelaţii au protestat, dar au fost urmăriţi în 
justiţie. Episcopul îndrumă spre opoziţia legală, care este 
totuşi opoziţie. Lovitura a fost gravă pentru un sistem 
nou şi supraîncărcat cu alte sarcini. 

Se punea, de asemenea, problema foiței armate. 
Mulţi militari erau, în adâncul sufletului, monarhişti. 
Rentru a atenua acest caracter de castă, Azaña le-a 

oferit soldă ofiţerilor care cereau să treacă în retragere. 
Zece mii au acceptat. Ei au păstrat însă, deşi primeau 
solda întreagă, o ranchiună de conspiratori cu jumătate 
de normă. Alt caz spinos îl reprezintă Garda civilă, 
temută pentru forţa ei şi detestată de popor. Nimeni, 
însă, nu şi-a asumat riscul să o dizolve. Azaña a preferat 
să o dubleze cu o Gardă de asalt selecționată cu grijă. 
Problema regională a fost, în sfârşit, rezolvată, dar 


nu fără tulburări. Macia proclamase, la 14 aprilie, 
Republica catalană, depăşind prevederile din pactul de la 


San Sebastian. O conciliere a dus la acceptarea vechiului 
1% Preoţi şi călugări (sp.). (N.tr.) 

termen de „Generalitat“ catalană. Dar Catalonia şi-a 
votat statutul aproape în unanimitate. Discuţiile din 
Cortes-uri au fost aproape penibile. 

Azaria a determinat adoptarea printr-un discurs con- 
vingător. Statutul îi dădea regiunii o guvernare proprie, 
parlament, administraţie, justiţie, buget, dreptul la 
cultură. Catalanii erau pregătiţi bine pentru această 
experienţă. Dar problemele spinoase de ordin public (va 
avea regiunea o poliţie proprie?) şi transferul serviciilor 
au prelungit controversele. Bascii abia au aşteptat să-şi 
elaboreze propriul lor „statut“. Dar câte regiuni ar face la 
fel? Ca o ironie, castilienii se pregăteau să prezinte un 
statut al Castiliei. Unitarismul devenea astfel o excelentă 
platformă pentru opoziţie. 


B. Problemele sociale. Cu toate acestea, fondul 
social al speranţelor şi al temerilor a apărut repede. 
Clasele sărace sperau într-o schimbare a vieţii lor. Şi încă 
din aprilie 1931, capitalurile erau exportate. 

Reforma agrară era singura reformă de structură 
promisă formal. Dar nu se realizase acordul asupra prin- 
cipiilor. Pământul este al celor ce-l muncesc, susţinehu 

anarhiştii şi comuniştii. Socialiştii spuneau: „Pământul 
este al statului, exploatarea lui revine sindicatelor de 
țărani“. Liberalii îl numeau: proprietate individuală, iar 
catolicii cereau proprietate familială şi despăgubiri 
substanţiale celor expropriaţi. A fost nevoie să se discute 
mult timp, în condiţiile unor garanţii provizorii: 
interzicerea alungării fermierilor, a deplasării mâinii de 
lucru, ajutoare date şomerilor din lista civilă a regelui. 


Studiul în comisii va dura până în luna mai 1932, iar 
dezbaterile până la 15 septembrie. Apoi a avut loc 
recensământul. Legea se aplica numai regiunilor din zona 
cu latifundii: Andaluzia, Extremadura, Mancha, Salamanca, 
Toledo. S-a făcut exproprierea peste un maximum agro- 
social, putând merge de la 10 ha de pământ irigat, până la 
700 ha de păşuni şi pământ sărac. Despăgubirile calculate 
prin capitalizare, de la 5% la 20%> în raport cu averile, 
erau plătite pa”ial în numerar şi pa”ial în bonuri, cu 5% 
dobândă, amortizabile în 50 de ani. Totodată, ţăranul 
beneficiar (zilier, mic fermier sau mic proprietar) nu avea 
decât un uzufruct inalienabil şi plătea o rentă redusă 
statului. Prin unele avantaje, se încuraja exploatarea 
colectivă. Un Institut de Reformă agrară, comitete 
provinciale şi comunităţi locale urmau să aplice reforma. La 
sfârşitul anului 1933, vor fi împroprietărite 8 600 de familii, 
vor fi expropriate 89 000 ha de pământ şi va fi autorizată 
ocuparea temporară a acestuia. Era foarte puţin şi, în bună 
parte, aplicarea se datora unui incident politic: exproprierea 
fără despăgubire a marilor nobili (grandes de Espana), după 
o tentativă de lovitură de stat militară, în august 1932. O 
reformă normală ar fi fost încă şi mai lentă. 


Este adevărat că şi salariile crescuseră (de la 3 la 5 
pesetas, în medie, pe zi), iar arendele scăzuseră. Dar 
scăderea corespunzătoare a prețului pământului, 
aşteptarea reformei şi agitația ţărănimii au dus la aban- 
1 

donarea unui număr de exploatări agricole; în 
consecinţă, şomajul a crescut. Socialiştii au vrut să 
orienteze nerăbdarea ţăranilor; în doi ani, Federația 
Lucrătorilor Pământului, organizată de ei reunea 392 000 
de aderenţi. Erau suspectaţi că urmăresc să obţină 
sprijinul puterii. Andaluzia rămânea anarhistă. Şi agitația 
şi-a reluat formele din secolul al XIX-lea: ocupări de 
pământuri, tăieri de păduri, vânători ilegale, uneori 
incendieri. Conflictul zilnic cu Garda civilă a căpătat 
praporii care alarma opinia publică: la Castilblanco, 
masacrarea gărzilor, la Arnedo, executarea populaţiei 
prin împuşcare. Totul a culminat la 12 ianuarie 1933, la 
Casas Viejas, (în Andaluzia). înăbuşirea unui puci 
anarhist a făcut 21 de victime, dintre care 12 prizonieri 
executaţi prin ordin. De data aceasta, fusese acţiunea 
Gărzii de asalt: Azaiia a fost făcut răspunzător. 
Evenimentul de la Casas Viejas devine un incident politic 
hotărâtor. în realitate, el însemna încă mai mult: reforma 
agrară, prea bine calculată, nu cucerise sufletul 
ţăranului. Ea n-a fost nici noaptea de 4 au gust! 15%, nici 
decretul lui Lenin. în 1933, masa agricultorilor, întorcând 
spatele Republicii, se unea în opoziţie cu mişcarea 
muncitorească. 

Mişcarea muncitorească i-a surâs mai întâi 
Republicii. Socialiştii aveau trei reprezentaţi în guvern. 
Conducătorii sindicatelor din Barcelona (Pestaña, Peiro) îl 
ajutaseră pe Macia să fie votat. O legislaţie socială 
inspirată de directivele de la Geneva a fost votată rapid 
şi s-a aplicat o politică a salariilor mari. Dar ne găsim în 
anii 1931-1933, În plină criză mondială. Pentru a nu 
afecta producţia, trebuia să se aibă în vedere o anumită 
107 La 4 august 1789, în timpul Revoluţiei Franceze, s-a 
hotărât desfiinţarea privilegiilor feudale. (N.tr.) 

108 Sindicatele galbene erau cele antirevoluţionare. (N.tr.) 1 

orientare a economiei şi a monedei. Dar se mențineau în 
conducerea Finanţelor reprezentanţi ai capitalismului 
mijlociu, cu tradiţii liberale, cum era catalanul Carner. 
Această contradicţie nu putea să dureze. Şi când UGT 
socialistă a vrut să limiteze revendicările, CNT anarho- 
sindicalistă s-a grăbit s-o considere ga/benă109. 


încă din iunie 1931, Indalecio Prieto crezuse că trebuie 
să spargă o grevă. Şi imediat, evoluţia celor din CNT a fost 
clară: în luna mai, unul din congresele sale aprobase 
conducerea barceloneză a moderaţilor Pestaña şi Peird; în 
iunie, însă, ei fuseseră criticaţi; în august, sunt puşi în 
minoritate; după un manifest senzaţional (manifestul ce/or 
treizeci), ei trebuie să lase conducerea sindicatului în 
seama Federaţiei Anarhiste Iberice (FAI), care începe să 
editeze jurnalul sindical Solidaridad obrera. Anarhistul 
Durruti spera din nou să facă din Barcelona muncitorească 
capitala spirituală a lumii. 

în fine, guvernul ia unele măsuri sângeroase: la Sevilla, 
în iulie 1931, cad primele victime din rândul muncitorilor; în 
septembrie, la Barcelona, guvernatorul Auguera de Sojo îşi 
face o reputaţie comparabilă cu cea a lui Marti'nez Anido, 
iar legea de apărare a Republicii, elaborată de el şi de 
Azaiia, suspendă garanţiile liberale ale Constituţiei. Tn 
ianuarie 1932, izbucneşte o revoltă în regiunea montană 
catalană, în legătură cu salariile din industria textilă (se 
cerea o creştere a salariului de la 12-30 pesetas la 25-40 
pesetas pe săptămână). Unele sate proclamă comunismul 
anarhist. Armata restabileşte ordinea, conducătorii fiind 
deportaţi la Villa Cisneros. Tot anul, propaganda munci- 
torească se va înverşuna împotriva Legii Apărării şi în 
favoarea deportaților. FAI speră încă totul de la un „puci“. în 
ianuarie 1933, ea încearcă să facă legătura între o nouă 
grevă generală şi tulburările de la sate. Aşa s-a produs 
drama de la Casas Viejas. A urmat o dezlănţuire de furie 
împotriva lui Azaiia. Socialiştii nu mai îndrăznesc să 
mențină nici o alianță cu el. Izolați la alegerile din noiembrie 

1933, ei îşi vor pierde jumătate din deputaţi, iar abţinerea 
anarhiştilor - de data aceasta generală - va asigura celor de 
dreapta un succes neaşteptat, prin proporţiile lui. 


Republica reformistă şi iacobină îşi găseşte astfel 
sfârşitul, pentru că şi-a închipuit că ar putea să 
reformeze Spania, fără să dea satisfacţie imediată 
maselor ţărăneşti şi luptând pe faţă împotriva celui mai 
puternic sector muncitoresc. 


C. Unificarea foselor de opoziție: eşecul lui Azana. 
Opoziția se ridică împotriva lui Azana şi a majorităţii 
parlamentare aflate ea însăşi în criză. 

O opoziţie de centru îi uneşte pe liberalii doctrinari 
cu susţinătorii unei Republici conservatoare (două 
psihologii care, fără să o recunoască întotdeauna, 
coincideau cel mai adesea). Intelectualii deplângeau o 
realitate prea îndepărtată de idealurile lor. Presa era 
plină de articole care exprimau decepţiile lui Ortega y 
Gasset şi Unamuno. Doar un om pretindea că este 
singurul în stare să conducă de pe poziţii centriste: 
Lerroux, republican istoric, antisocialist, demagog de 
mult pocăit, care îşi găsea adepţi printre cei cu opinii 
prudente. însă, chiar de pe atunci, tradiţionalismul 
sentimental şi mişcările din rândul armatei făceau să se 
prevadă şi forme de opoziţie mai violente. 

Opoziția de dreapta dovedise deja o anumită 
inadaptare la regulile parlamentare, când minoritatea, 
învinsă în problema legilor privind Biserica, părăsise 
Cortes-urile. începând cu 1931, unii generali conspiră. în 
1 O august 1932, Sanjurjo, fost şef al Gărzii civile, 
îndepărtat din funcţie după incidentul din Arnedo, 
răscoală garnizoana din Sevilla. Era prea devreme. 
Mişcarea eşuează la Madrid, ceea ce îl întăreşte un timp 

pe Azana. Dreapta revine la opoziţia legală. Ea era 
împărţită:  agrarienii, Acţiunea populară înnoirea 
spaniolă, monarhiştii, tradiţionaliştii etc. Cuvintele de 
ordine aveau caracter negativ: contra Constituţiei, 
contra laicismului. Liantul rămânea însă vechiul complex 
al Spaniei negre: în păturile de sus, interesele agrare; în 
păturile de jos, tradiţia şi religia. Clerul mobiliza 
populaţia rurală şi masa electorală feminină. în sfârşit, o 
coeziune parţială este asigurată prin Confederaţia 
Dreptelor Autonome - CEDA -cu un conducător tânăr, 
care părea strălucit, Gil Robles. 

Totodată, îşi făceau loc forme noi de opoziție ale 
căror denumiri erau adesea (pe nedrept) mai des 
amintite decât ar fi trebuit, dar care, între 1931 şi 1933, 
abia a păreau sau se organizau cu greu. 

în 1931, comunismul se manifestase puţin, faţă de 
socialism şi anarho-sindicalism. 

Partidul (Comunist Spaniol, aderent la a Ill-a 
internațională, număra atunci abia 3000 de membri. Fosele 
lui erau mai ales în Asturii şi în Ţara Bascilor. El intervine, 
totuşi, în iulie 1931, în luptele de stradă din Sevilla. La 
Madrid, el dispune de grupuri de tineri entuziaşti, dar puţin 
numeroşi. în plus, pentru comunism era o epocă de 
afirmare doctrinară (c/asă contra clasă) şi de epurări. Este 
primul curent care denunţă Republica burgheză, dar ziarul 
său Mundo obrero cu apariţii neregulate, de format mic, 
adesea interzis, nu putea concura presa anarhistă şi socia- 
listă. în primele  Cortes-uri nu există comunişti. în 
Catalonia, principal centru muncitoresc, Federația 
Comunistă Catalano- Baleară (lărgită în Blocul Muncitoresc- 
Țărănesc) reprezenta o dizidenţă în conflict violent cu 
Internaționala. Manevrând între anarhism şi catalanism, ea 
avea propagandişti buni (Nin, Maurin, Arquet, Miravitlles), o 
prepa activă, dar nu a obţinut, în 1931, mai mult de 1 O 000 

de voturi. 


Comunismul („Moscova” şi mai puţin) nu joacă, deci, 
un rol conducător în Republică, ci doar în imaginaţia şi în 
propaganda adversă. însă, denunţând, în acelaşi timp, 
reformismul şi apolitismul, el îi va atrage în curând pe 
cei pe care epoca îi dezamăgeşte: tineri anarhişti lacomi 
de doctrină, tineri socialişti nerăbdători să acţioneze. 
Abia mai târziu, în 1936, comunismul va valorifica 
această şansă. 


Fascism este un termen peiorativ dat de stânga 
oricărei mişcări de dreapta. Gil Robles oferă ocazia să fie 
acuzat de fascism: el vizitează Germania, organizează 
adunări cu forţă simbolică, se lasă salutat cu strigăte de 
Jefe, jefe!19. Totuşi, în curând, unele grupări mai 
înflăcărate îl vor respinge, pentru temperamentul 
moderat, pentru că respecta legile şi parlamentul. 


uo Seful, şeful (sp.). (N.tr.) 


Unul dintre aceste grupuri îşi are actul de naştere cu o 
lună înainte de 14 aprilie, o dată cu primul număr din La 
Conquista del Estado”", apa”inând lui Ledesma şi lui 
Giménez Caballero. Inspirația hitleristă este de netăgăduit, 
rasismul fiind înlocuit cu exaltarea trecutului imperial 
spaniol. La Valladolid, în Libertad al lui O. Redondo, 
unitarismul castilian este ideea fundamentală. Cele două 
tendinţe se reunesc în Juntele de Ofensivă Național- 
Sindicalistă (JONS), sindicalismul apărând ca un termen 
specific spaniol. Simbolul Ougul şi săgețile regilor catolici) 
este propus de către un student din Granada, Aparicio. în 1 
O octombrie 1931 apare programul JONS: antiliberalism, 
antimarxism, antisemitism, statul bazat pe entități 
protejate, ideal al tradiţiei hispanice, pretenţii asupra 

Gibraltarului şi Tangerului. 

Falanga lui Jose-Antonio Primo de Rivera a apărut puţin 
mai târziu. Ea se naşte din micile grupări monarhiste, 
convinse de critica dictaturii din 1923, făcută chiar de fiul 
dictatorului. Acesta îşi expune doctrina la 19 octombrie 
1933, la Teatrul de Comedie din Madrid: nici dreapta, nici 
stânga, nici capitalism, nici socialism; revoluţie în modul de 
viață, apel la cultul eroului. Spania a refuzat capitalismul, 
Reforma, liberalismul. Ea poate astfel conduce revolutia 
secolului al XX-lea. Chemarea finală este una lirică. Tânărul 
conducător are prestigiu; folosirea violenţei este în spiritul 
tradiţiei. Cum gruparea este încă neînsemnată şi neglijată 
de dreapta tradiţională, republicanii nu sunt prea îngrijoraţi. 
Gil Robles pare un inamic mai serios. 


Unificarea grupurilor opoziției împotriva lui Azaña 
găseşte ca pretext cazul Casas Viejas. Tn aprilie 1933, 
alegerile papale îi sunt defavorabile; la fel şi în septembrie, 
alegerile de la Tribunalul Garanţiilor. Alcalá Zamora îl obligă 
atunci să se retragă. Un minister Lerroux nu reuşeşte. în 
cele din urmă, în octombrie 1933, Martinez Barrio ia asupra 
sa alcătuirea unui cabinet de lichidare. Cortes-urile 
constituante sunt dizolvate. Azaña, crezând că ţara îl mai 
susţine încă, izbutise să facă să se voteze o lege electorală 
favorabilă majorităţii compacte. 


11 „Cucerirea statului” (sp.). (N.tr.) Combinată cu abținerea 
anarhiştilor, această lege accentuează schimbarea opiniei 
electoratului. Cu 200 de locuri ale dreaptei şi cu 150 
pentru centru, grupat în jurul lui Lerroux, se anunţă o 
reacţie violentă împotriva primului bienio. 


2. 19^M936. Bienio de reactie sau bienio 
Negro. 

A. Din ianuarie 1934 până în octombrie, trei 
probleme se agravează, conducând la un conflict violent: 
problema politică, problema socială şi problema 
gatalană. 

Problema politică este dificilă. Ca să nu se scindeze, 
dreapta nu a aderat la Republică. Presa republicană scria 
că opinia publică nu ar putea admite ca regimul existent 
să fie dat pe mâna duşmanilor săi. Lerroux va guverna 
deci, fără cei de dreapta, dar sub presiunea lor. „Noi vom 
prelua puterea, când o să vrem”, declară Gil Robles într- 
o mare reuniune, la Escorial. Radicalul Marti'nez Barrio fi 
critică pe Lerroux, se desparte de el în aprilie, iar în 
cursul verii scindează partidul. însuşi preşedintele 
Republicii, îngrijorat de actu/ de la Escorial şi consecvent 
cu rolul său de moderator, refuză să-i cheme la ordine pe 
militarii care se răscu- laseră în august 1932. Lerroux 
cedează puterea lui Samper, un radical prea cunoscut, 
într-o atmosferă de nelinişte. 

Tulburările sociale au început încă de la alegeri. în 
decembrie 1933, un puci anarhist zdruncină Aragonul şi 
Extremadura. CNT, dizolvată în principiu, instigă totuşi la 
greve; Zaragoza, în aprilie-mai, este paralizată de o 
grevă generală, pe care o susţin cu generozitate 
celelalte oraşe muncitoreşti. Situaţia se agravează. 
Există 600 000 de şomeri. UGT optează pentru 
Caballero împotriva lui Besteiro, adică preferă tactica 
revoluţionară. Evenimentele din februarie 1934, din 
Austria şi Franţa, apoi, cotitura comunistă îşi fac 
resimţită influenţa. Circulă un cuvânt de ordine, de 
unitate: cel al Alianțelor muncitoreşti. Prieto recunoaşte 
că elanul unificator vine de la mase. 


Dar, din 600 000 de şomeri, 400 000 sunt ţărani. 
Federația agrară se agită. în februarie, juriile mixte au 
fost reorganizate şi orientate împotriva ei. S-a dat ordin 
să fie părăsite terenurile ocupate temporar. în mai, se 
revine asupra exproprierii nobililor care purtau titlul de 
grande de Spania, asupra legilor contractelor te 

închiriere şi a salariilor. Ţăranii încearcă să declanşeze o 
grevă a secerişului. Guvernul, care intervine în forţă, 
declară că nu se întâmplă nimic, deşi au fost morţi în 
urma represiunii. Greva eşuează şi provoacă o mare 
amărăciune. 

Problema regională izbucneşte tot atunci, în legătură 
cu un alt conflict agrar. Macia moare (la sfârşitul lui 
1933). Alegerile municipale au confirmat în Catalonia o 
majoritate de stânga. în contrast cu Madridul, catalana 
„Generalitat“ a devenit bastion al Republicii. Ea sprijină 
revendicările sociale ale  simpatizanţilor partidului 
dominant (Esquerra Catalana): funcționari (CADCI) şi 
fermieri. hi aprilie 1934, o /ege a contractelor de cultură 
face obligatorie, în anumite cazuri, cedarea pământurilor 
către fermierii care doresc să le obțină. Proprietarii, cu 
ajutorul partidului L/iga regională, denunţă legea, ca fiind 
neconstituţională, la Tribunalul Garanţiilor, iar acesta o 
anulează. Parlamentul catalan o votează din nou. La 
rândul lor, se agită şi bascii, convocând alegeri 
municipale ilegale. 

La sfârşitul vacanței parlamentare, cabinetul 
Samper, acuzat de slăbiciune în urma atâtor incidente, 
este înlăturat. Lerroux, formând un nou cabinet, include 
în el şi trei membri din CEDA. Era încercarea aşteptată. 

Azaiia face apel /a toate mijloacele de apărare a Re- 
publicii, Martinez Barrio şi Sanchez Roma'n refuză „orice 
colaborare” cu guvernul. însuşi moderatul Miguel Maura 
condamnă Republica desfigurată. Dar se va rămâne oare 
numai la condamnări verbale? Madrid şi Andaluzia par 
să-şi cam fi uzat combativitatea; manifestările de aici 
sunt lipsite de amploare. Dar, în două puncte din ţară, 
izbutesc două revoluţii adevărate, de altfel foarte 
diferite. 

B. Octombrie 1934. Revoluţia din Catalonia şi cea din 
Asturii. 


În Catalonia, mişcarea porneşte din păturile de sus şi 
eşuează repede. Companys, succesorul lui Macia la 
coducerea „Generalitat“, susţine, la 5 octombrie, o grevă 
generală, declanşată de UGT, CADCI, comuniştii dizidenţi şi 
tineretul naţionalist catalan, înarmat de ministrul de Interne 
din Generalitat. Acesta din urmă (Dencăs) vrea însă să 
înlăture FAI. De aici înainte, FAI menţine CNT într-o 
neutralitate ironică. Muncitorimea barceloneză, scindată 
astfel, nu primeşte arme. Când, în 6 octombrie, Companys 
proclamă fără prea mare convingere statul catalan În 
Republica federală, generalul Batet, comandantul 
garnizoanei, nu are nevoie decât de 500 de oameni şi de 
câteva salve de tun, ca să obţină predarea insurgenților în 
centrele lor din fortificațiile improvizate (tactica 
tradiţională). La ţară, se produc incidente sângeroase, dar 
nu o insurecție generală. La Madrid, această înfrângere a 
catalanilor îl avantajează pe Lerroux. Falanga îl aclamă. Gil 
Robles se raliază Republicii! 


în Asturii, mişcarea, pornită de jos, este, dimpotrivă, 
caracterizată prin unitatea revoluționam şi înarmarea 
muncitorilor.  Anarhiştii din  Gijdn, minerii socialişti, 
comuniştii, a căror influenţă este în creştere, uitând de 
conflictele din Alianța Muncitorească, încep insurecția în 
5 octombrie. 


Centrul ei a fost la minele din Mieres. Cazărmile fortei 
publice sunt ocupate, urmând apoi fabricile de armament 
din Trubia şi Vega. Oviedo este cucerit de 8000 de mineri. 
Trupele rezistă. Aviația bombardează. Nouă zile, oraşul şi 
regiunea au trăit sub o strictă organizare revoluţionară, 
militară şi economică. Ele au fost însă curând izolate. 
Armata şi Garda civilă înainta prin defileuri, în timp ce 
regimentele marocane ale generalului Ldpez Ochba 

debarcau. Revoluţionarii au fost siliţi să se împrăştie prin 
sate şi în munţi Conducători, militanţi, femei au acoperit 


retragerea cu un eroism disperat. Episodul durase 
cincisprezece zile. 


Timp de un an, presa oficioasă va relua zilnic tema 
atrocităților revoluţionare. în acelaşi timp, pe ascuns cir- 
culau relatări înfricoşătoare despre represiune. Spania îşi 
avusese propria Comună: o sperietoare pentru unii, un 
simbol încărcat de eroism şi de suferinţe ale muncitorilor 
pentru alţii. 


C. Octombrie 1934 - februarie 1936. 'n februarie 
1936, pendula electorală revine spre extrema-stângă, 
fapt datorat câtorva evenimente majore din cursul anului 
1935: 

1. Deflaţia, în plin marasm economic. 

2. Reacţia soc/a/ă. Starea excepţională de după 
octombrie determină o reacție socială violentă 
(muncitori concediaţi, salarii diminuate). La ţară, mai 
ales în Catalonia, expulzările fermierilor dobândesc 
caracter de represalii. Reforma agrară este întreruptă. 
Jimenez Fernandez, ministru creştin-social, vrând să 
pregătească cel puţin dreptul de proprietate pentru 
yunteros (muncitori zilieri, proprietari de atelaje) din 
Extremadura, este apostrofat de către un deputat că, 
dacă prin enciclice!% el ar fi fost deposedat de pământ, 
atunci s-ar face schismatic! Ceea ce a surprins şi mai 
mult a fost votarea unei despăgubiri considerabile - cam 
230 de milioane - pentru toţi acei cu titluri de grande de 
Spania, care fuseseră expropriaţi în 1932. Cei de stânga 
declară măsura ca fiind ilegală. Ţăranii, uitându-şi 
decepţiile provocate de primul bienio, se raliază în masă 


109 Scrisori ale papei adresate episcopilor. (N.tr.) 
2 
(0) 


la Frontul Popular. 


3. Politica preşedintelui Republicii. în mod 
paradoxal, sub un regim constituțional ultra- 
parlamentarist, au fost schimbate şapte guverne într-un 
an şi jumătate, deşi opoziţia se afla într-o situaţie 
aproape ilegală. Aceasta se datorează preşedintelui 
Alcala Zamora, care nu-l simpatiza pe Lerroux şi care se 
temea de excesele de dreapta. în decembrie 1935, el 
formează un cabinet centrist pe gustul său (condus de 
Portela Valladares), pentru a dizolva Parlamentul şi 
pentru a convoca noi alegeri. Campania electorală 
readuce libertatea presei, prin care alte elemente de 
ordin psihologic, intră în joc sau sunt amplificate. 

4. Efectele psihologice ale represiunii din octombrie. 
Dreapta dorise severitate, Lerroux - să cadă câteva 
capete: Alcala Zamora îi salvase pe conducători, dar 
lăsase să fie executaţi subalterni. Datorită libertăţii 
presei, iese la iveală drama trăită de cei cu situaţie 
modestă. Urmările campaniilor contra insurgenților au 
fost răstălmăcite, iar Octombrie, sanctificat. 
Sperietoarea era, de acum înainte, Garda civilă şi 
Maurul. 

5. Scandalurile în jurul lui Lerroux. Anturajul lui 
Lerroux avea o proastă reputație, fapt confirmat prin 
două scandaluri: corupţie la autorizarea unor jocuri de 
noroc şi o despăgubire excesivă într-o afacere colonială. 
Mai grav era faptul că fuseseră încredințate posturi 
importante (dintre care şi în „Generalitat“ catalană) unor 
persoane compromise cu mult timp în urmă. Numele de 
straperlo (ruletă trucată) era frecvent folosit. 

6. Echivocul în jurul lui Gil Robles. Gil Robles îi 
îndepărtase pe monarhişti prin alianțele lui, iar pe 
fascişti, prin parlamentarismul lui. El rămânea însă 

suspect pentru republicani, datorită faptului că ceruse să 
fie ministru de război şi nu se ştia ce punea la cale cu 
Franco, şeful său de stat-major general. Tineretul din 
partidul său primea funcţii în poliţia militară. lar 
campania electorală se făcea în numele unei singure 
persoane (el însuşi), în strigăte de Jefe, Jefe, cu portrete 
înalte cât patru etaje. Blocul antifascist se considera 
total justificat. 

Ne putem imagina, pe fondul acestui mănunchi de 
elemente, cum a izbutit Azaña să-şi recâştige populari- 
tatea şi cum a reuşit Frontul Popular să se constituie, 
între iunie şi august 1935, prin negocieri între sindicate 
şi partidele de stânga asupra unui program în 
paisprezece puncte. Pentru a treia oară în şase ani, în 16 
februarie 1936, alegerile au constituit o mare surpriză. 


3. Februarie-iulie 1936. De la alegeri la 
pronunciamiento. De fapt, puţine şanse se acordau 
celor de stânga, ai căror militanţi erau închişi, adunările 
municipalităţilor suspendate, campania electorală 
scurtă. Puterea susţinea centrul. Dreapta realizase 
mobilizarea spectaculoasă contra revoluției, anunţase că 
speră să aibă trei sute de deputaţi, refuzase să modifice 
legea electorală favorabilă majorităţilor locale. De aici 


înainte, un prim tur - asigurând aceste majorităţi 
Frontului Popular (chiar dacă el nu obținuse în total 
decât 50% din voturi) - însemna o răsturnare 


zdrobitoare, pe care o vor confirma alegerile din al doilea 
tur. Tandemurile simbolice erau învinse (Gil Robles-Calvo 
Sotelo, la Madrid, Lerroux-Cambo, în Catalonia). Deruta a 
fost atât de mare, încât i s-a cedat puterea lui Azaña în 
24 de ore. Guvernatorii provinciilor s-au retras, fără să-şi 
mai aştepte succesorii. Eşecul lozincii contra revoluției 
dă un sens revoluţionar alegerilor, activităţii Cortes- 
1 

urilor, unui program, în aparenţă, mai moderat decât cel 
din 1931. 


Tulburări izolate au urmat după această surpriză. în 
sate, se consideră că preoții au pierdut, trebuie ca prietenii 
lor să fie dezarmaţi, să fie răzbunate măsurile înjositoare. 
De aici, numeroase atacuri împotriva bisericilor, 
mănăstirilor, sediilor Acţiunii Populare. Mişcarea ţărănească 
este astfel reluată: fermierii alungaţi revin pe pământurile 
lor, reforma este relansată în mod spontan: în trei luni, în 
două provincii (Toledo şi Badajoz), se împart 250 000 ha de 
pământ, mai mult decât în întreaga Spanie, după 1900. 
Sate întregi (cu 3 000 de locuitori) intră în conflict cu Garda 
civilă. 

în oraşe, agitația are alte obiective: eliberarea 
deținuţilor(în număr de 30 000, conducătorii ies repede, dar 
femeile din cartierele mărgineşe găsesc că mişcarea se face 
în ritm prea lent); reparații pentru represaliile suferite. 


Poziţia guvernului a fost atunci atacată dur. Gil 
Robles şi Calvo Sotelo redau situaţia în culori foarte 
sumbre (care se întunecă, în mod bizar, datorită 
campaniei electorale din Franţa). Extrema stângă 
răspunde cu un argument afectiv, dar convingător: Nici o 
vorbă despre călăii din octombrie. De fapt, guvernul se 
gândeşte mai ales să nu se mai repete Casas Viejas; cel 
mai neînsemnat ordin către fosele armate s-ar putea 
transforma într-o tragedie. Azaria nu mai vrea să se lase 
izolat de popor. El îi urmează pe alţii, nu conduce. 
Sprijinul dat străzii lipseşte şi este interpretat ca o 
dovadă de neputinţă. Formaţiile fasciste adoptă metoda 
folosită de pistoleros; vice-preşedin- tele socialist al 
Cortes-urilor este atacat, magistratul care-i condamnă 
pe agresorii lui este asasinat. în fapt, atât în Parlament 
cât şi în stradă, obiceiurile secolului al XIX-lea înving din 
nou. Pasiunile se dezlănţuie în legătură cu situaţia 

preşedintelui, care nemulţumise pe toată lumea; este 
destituit şi înlocuit cu Azaria. Stânga pierde, astfel, pe 
singurul său candidat capabil să conducă guvernul. 
Madridul dă dovadă de o sensibilitate primitivă, demnă 
de anul 1835: o poveste cu nişte bomboane otrăvite 
provoacă un asalt împotriva mănăstirilor. Bineînţeles, 
generalii conspiră; ei n-au încetat să o facă din 1931. Dar 
când comuniştii cer arestarea marilor suspecți (Goded şi 
Franco), guvernul preferă să-i demită din funcţii. Astfel, 
unul este exilat în Canare, iar celălalt în Baleare: prece- 
dent clasic pentru orice pronunciamiento! Preşedintele 
Consiliului, Casares Quiroga, s-a proclamat totuşi 
luptător contra fascismului. Fără nici o îndoială, el află 
despre un complot, dar se preface că n-ar fi vorba decât 
de un zvon de cafenea. între timp, în 12 iulie, şeful 
opoziţiei, Calvo Sotelo, este asasinat de către ofiţeri de 
poliţie. Răzbunare, spun ei, pentru moartea unuia dintre 
camarazii lor republicani. Dar aceasta angajează 
răspunderea guvernului. lar guvernul nu îndrăzneşte nici 
măcar să interzică la funeraliile celor două victime 
manifestaţiile contradictorii. La 18 iulie, izbucneşte 
revolta militară. 


m. Războiul civil (1936-1939) 


1. De la pronunciamiento la războiul civil. 
Pronunciamiento? Nu! Ridicare națională”, spune regi- 
mul franchist, referindu-se la punctul său de pornire. ŞI 
totuşi, ziua de 18 iulie 1936 a fost un caz tipic de 
pronunciamiento. 


De luni întregi, ofiţerii conspiră. ÎI au ca şef pe 
organizatorul exilat al ultimului complot, Sanjurjo, asociat 
cu politicianul Calvo Sotelo. Ei au legături în garnizoane, în 
dartide politice din alte ţări (Germania, Italia, chiar şi 
2 
4 


Anglia). Intenţionau să înceapă revolta în mai, apoi la 
sfârşitul lui iulie, decid apoi să profite de efectul moral 
produs de moartea lui Calvo Sotelo. La 17 iulie, armata din 
Maroc, instrument sigur, dă semnalul. în 18, generalii în exil 
(Goded, în Baleare, şi Franco, în Canare) iau unele măsuri 
locale, apoi se deplasează în punctele fierbinţi: unul la 


113 Termenul spaniol este „alzamiento“. (N.tr.) 


Barcelona, celălalt în Maroc. în acea zi, toate garnizoanele 
se pronunță, ies în stradă şi proclamă stare de război. Dacă 
era de aşteptat o rezistenţă slabă, autoritatea civilă 
cedează Tn fața foiței, dacă se aştepta mai multă 
rezistenţă, militarii au îndoieli; unii nu trec la acţiune decât 
fiind ameninţaţi. Soarta se schimbă continuu. La Sevilla, 
Queipo del Llano câştigă de partea sa garnizoana printr-o 
tragi-comedie şi zdrobeşte periferiile. La Malaga, însă, 
victoria se datorează energiei guvernatorului civil. fa 
Aragon, poliţia asigură victoria mișcării. La Barcelona, 
Garda civilă rămâne de partea guvernului. în cazurile 
disperate, prevalează tradiţia defensivei: se simulează 
fidelitate, pentru a câştiga timp şi arme, apoi se dă un asalt 
încrâncenat. Aşa s-a întâmplat la cazarma Montana, la 
Madrid, la Alcazar, în Toledo şi la Oviedo, unde conduce 
colonelul Aranda. 


Toate acestea ţin încă de secolul al XIX-lea. Numai în 
măsura în care pronunciamiento, reuşit sub aspect 
tehnic, eşuează din punct de vedere politic, în zonele 
vitale ale naţiunii, va avea semnificaţia de revoluţie şi de 
război civil. 

într-adevăr, lovitura de stat regește, în sensul că 
privează Republica de aproape toate cadrele forţelor 
armate. în secolul al XIX-lea, nici un guvern n-a rezistat 
vreodată într-un caz similar. Dar lovitura de stat 
eşuează, în sensul că armata nu poate forma organe ale 
puterii decât pe o po“ iune restrânsă a teritoriului; în alte 
părţi populația o dezarmează, iar guvernul nu be 


5 


recunoaşte învins, cu toate că foita militară este 
distrusă. fa felul acesta, îşi fac loc marile schimbări. Aşa 
cum parlamentarismul din 1932 nu a putut guverna fără 
popor, tot aşa, pronunciamiento n-a fost capabil să-şi 
impună puterea împotriva poporului. 

fa armată, pentru prima dată, contează şi soldații. La 
Madrid, Valencia, Barcelona, dacă pot, ei trec de partea 
mulţimii. La patru cincimi din unităţile de marină, 
mateloţii şi subofiţerii îi execută şi îi înlocuiesc pe 
comandanții lor insurgenți. Poporul, pe de altă parte, nu 
mai este o mulţime nedefinită: partidele, sindicatele, 
t/neretulformea- ză cadrele combatanţilor populari, 
îndată ce puterea acceptă să se sprijine pe ei. De aici 
înainte, forţa comandanților militari are o contrapondere. 
în plus, blocuri regionale se manifestă împotriva actului 
de pronunciamiento: e un efect al naționalismului basc şi 
catalan. !n fine, guvernul dobândeşte şi sprijinul (cel 
puţin în mediul rural) păturilor sociale de mijloc, mai 
numeroase decât în secolul al XIX-lea, pentru că el are 
de partea lui legalitatea şi contra lui Spania neagm, a 
preoţilor şi a generalilor, vechi coşmar al liberalismului. 

Această Spanie neagm nu mai reprezintă masa. 
Totuşi, ea nu a dispărut. Generalul Mola îi mobilizează pe 
membrii vechiului curent carlist. Mănăstirile oferă azil 
insurgenților,  propovăduind cruciada. Partidele de 
dreapta sunt gata să-şi reocupe poziţiile din bienio 
negru. Tineretul lor, dezamăgit de Gil Robles, trece la 
grupările fasciste. De data aceasta, nu mai este o luptă 
de suprafaţă, între mici forţe minoritare. S-a intrat, în 
mod real, într-un război civil. 


2. Operațiunile militare. Din zilele de 20 şi 21 iulie, 
apăruse deja o separație militară şi geografică, de altfel 
favorabilă guvernului. în afară de Maroc şi de insule, 
răsculații nu aveau decât munţii din Aragon, Navarra, 

Galicia şi podişul din Vechea Castilie, cu o fâşie de pământ 
în sud, până la Caceres; apoi coasta andaluză de la 
Algeciras până la Huelva. Ce părti dintr-un teritoriu astfel 
divizat se vor reuni cu celelalte? Acesta a fost, la început, 
scopul operaţiunilor militare. 


A. Bătălia pentru asigurarea legăturilor de trupe. Zona 
răsculată Navarra-Castilia putea duce un război de tip 
carlist, dar rezultatul depindea de trupele marocane de şoc. 
însă marina, împotrivindu-se mişcării, bloca strâmtoarea. 
Aici, Franco (ajuns comandant al zonei de sud, prin moartea 
accidentală a lui Sanjurjo) găseşte sprijin în exterior: el 
poate cumpăra avioane de transport. La Tanger, 
aprovizionarea este ameninţată de flota guvernamentală; 
bombardiere italiene au dispersat-o la momentul potrivit. 
Câteva transporturi aeriene şi o debarcare la Algeciras au 
rezolvat pentru Franco partea cea mai dificilă a problemei. 
La 14 august, coloana marocană a lui Yague era la Badajoz, 
unde lupta s-a terminat printr-un masacru; joncţiunea sud- 
nord era astfel asigurată. în acest timp, Mola (la nord) ata- 
case localitatea În.în, prin ocuparea căreia (la 15 
septembrie) era izolată zona basco-asturiană. în lipsa unei 
forte de şoc, republicanii pierduseră prima lor şansă, care 
era aceea de a menţine inamicul dispersat. 


B. Bătăliile pentru Madrid. A controla Madridul putea 
însemna obţinerea victoriei. Yague începe asedierea lui, 
îndată ce eliberase Alcazarul din Toledo (27 septembrie). La 
sfârşitul lui octombrie, Madridul era împresurat din trei 
părti, la 6 noiembrie guvernul îl abandonează; la 7 
noiembrie maurii sunt la podurile de peste râul Manzanares; 
la 9 se dă atacul general. Surpriză: acest atac eşuează. 
‘întăririle curgeau din toate părţile. Brigăzile internaționale!! 
1 au adus apărării din 14 noiembrie experienţa luptătorilor. 
Frontul se stabilizează. Alte două atacuri vor eşua: în 
februarie, atacul de pe Jarama (combinat cu o ofensivă ita- 
liană victorioasă asupra oraşului Malaga), apoi un atac 
motorizat spre Guadalajara, zdrobit printr-o 10 

contraofensivă. De aici încolo, Madridul nu va mai fi atacat. 


C. Supunerea zonelor încercuite. Ofensiva împotriva 
zonei basco-asturiene a început la 31 martie 1937. Ea a fost 
marcată de experienţe noi: bombardamentele masive 
asupra localităţilor Durango şi Guernica şi ineficacitatea 
liniei de fortificaţii de la Bilbao, care cade la 19 iunie. 
Republicanii reacționează prin diversiuni: la Brunete 
(aproape de Madrid, între 5-24 iulie) şi la 


114 Unități militare formate din voluntari străini care luptau alături 
de forţele republicane, în timpul războiului civil spaniol (1936- 
1939); au participat la toate marile bătălii, începând cu cea din 
Cetatea Universitara din Madrid; iniţiativa şi organizarea lor apartin 
Komintemului. (N.tr.) Belchite (Aragon, la 3 septembrie). în 
august, italienii cuceresc Santander. Asturiile cad în 
octombrie. Guvernul nu mai controlează decât o treime din 
teritoriul ţării, dar aici se află jumătate din populaţie. 
Greutățile economice vor creşte pentru el, deşi războiul mai 
poate dura. 


D. Bătăliile din Aragon. Sfârşitul lui 1937 este marcat 
de un mare efort republican. Ocuparea oraşului Teruel, 
întârzie până în martie 1938 o mare ofensivă franchistă, 
care urmărea să izoleze Catalonia şi să taie ieşirea la mare 
a Madridului. în aprilie, primul dintre aceste obiective va fi 
totuşi atins: Catalonia este separată de Valencia la gurile 
Ebrului. h mai şi iunie, marşul spre Valencia depăşeşte 
Castelldnul. Acesta este oprit brusc, când, la 24 iulie, 
armata guvernamentală trece la ofensivă pe Ebru. Toată 
vara continuă luptele de hă“uire şi de artilerie, care 
amintesc, pentru prima dată, de luptele din 1914. Acestea 
uzează armata republicană din Catalonia (se vorbeşte 
despre 80 000 de pierderi). "n noiembrie, aceasta este 
împinsă, metru cu metru, dincolo de fluviu. Ofensiva 
hotărâtoare va fi de Crăciun. 


E. Căderea Cataloniei şi sfârşitul războiului. Atacul, 
susţinut din aer, creează două pungi, exploatate, graţie 
Goloanelor motorizate, prin încercuiri rapide: o tactică de 

război nouă. Surprinsă şi slab dotată, armata republicană 
trebuie să se retragă sau va fi încercuită. La 26 ianuarie, 
Barcelona e cucerită. Tn februarie, campania se încheie. 
400 000 de refugiaţi trec în Franţa. Guvernul Negrin revine 
la Valencia. Numai comuniştii fl sprijină să continue lupta. 
"mpotriva lor, la Madrid, se formează o juntă pentru a 
negocia predarea. Pentru ca opoziţia comunistă să fie 
învinsă, sunt necesare câteva zile de lupte. Franco ocupă 
Madridul, la 28 martie. Acesta este sfârşitul războiului. 


3. Condiţiile ““oiului. Trecerea de la un 
război de insurecție, de mici coloane în mişcare, de 
„gherilă“, la un război cu adevărat modern, depindea de 
condiţiile militare şi sociale din Spania şi din alte ţări. 


Rebelii, neavând destule trupe de şoc, au fost nevoiţi 
să-i mobilizeze pe tinerii din clasele avute şi să le dea grade 
de ofiţeri. Totuşi, fără echipament, fără marină, fără 
industrie, modernizarea armatei care a obţinut victoria n-ar 
fi fost posibilă, dacă nu primea ajutor din străinătate. 

Republicanii dispuneau de mase de oameni entuziaşti, 
de marină, de regiuni industriale. într-un război spaniol de 
tip vechi, ei şi-ar fi putut asigura superioritatea, dar cu 
condiţia de a câştiga timp pentru reorganizarea armatei. 
Ofițerii de carieră, chiar dacă rămăseseră fideli, erau 
suspecți, iar pe tineretul instruit nu se putea pune bază. Nu 
se putea conta decât pe entuziasmul militanţilor. Dar mai 
întâi trebuia să fie anihilat mitul lor anarhist de indisciplină 
(milițieni, da; soldați, nu), care a împiedicat mult timp 
mobilizarea şi unitatea conducerii. Armatele de la început 
sunt o bizară creaţie revoluţionară. hdată ce a apărut un 
front adevărat, era nevoie de altceva. Comuniştii au realizat 
o vastă muncă de organizare: regimente model, şcoli de 
ofiţeri, sprijin dat unor străluciți generali populari, pe care 
Spania i-a stimulat şi de data aceasta (ca, de pildă, pe 
Lister). Rezultatele s-au văzut cam târziu, sub Negri'n, în 
1938, când trupele bune erau uzate, spatele frontului prost 

hrănit, Catalonia izolată şi incapabilă să producă un 
material modem de luptă, împotriva celui care, venit din 
afară, schimba aspectul războiului. 

Intervenţia străină dominase schimbarea. Italia lui 
Mussolini intervenise în mod teatral. Avioanele ei făceau 
strâmtoarea sigură pentru Franco; Mallorca era controlată. 
Săgețile negre au fost prezente la Malaga, Guadalajara, în 
nord, la Tortosa şi în ultima campanie. 70 000 de voluntari 
erau plătiţi jumătate de către Franco, jumătate de către 
Mussolini. Ajutorul hitlerist, mai discret, a fost mai egoist. El 
a rămas în domeniul tehnic şi sub comanda nemților. Prin 
stagii de şase luni, în urma unor convocări secrete, 
tehnicienii de legătură, cei de la radio, de la AAA, din 
aviaţie, au venit să se antreneze în Spania. în 1940, 
aviatorii germani îşi vor contabiliza victoriile din Spania în 
statele lor de serviciu. Din punct de vedere tehnic, 
campania din Catalonia a reprezentat necesara experienţă 
a luptelor motorizate, înaintea campaniilor din Polonia şi din 
Franţa. 

Pe câmpul de luptă advers, a fost recunoscut numai 
ajutorul rusesc. S-au trimis tehnicieni şi un material 
grosolan, dar abundent şi solid, transportul fiind stânjenit, 
totuşi, de intermediari şi de distanţele mari de parcurs. La 
început, republicanii contaseră mai mult pe Anglia şi pe 
Franţa. în Anglia, politica lui Chamberlain şi influenţa unor 
mari interese, iar în Franţa, existenţa unui adevărat război 
civil moral duc, pe de o parte, la o ineficace construcţie 
juridică de non-interventie, iar pe de alta, la o luptă între 
mijloacele de propagandă, organele politice, comertul 
clandestin, tendinţele contradictorii ale funcţionarilor. 
Republicanii au putut recruta voluntari, au primit materiale, 
dar nu au reuşit să compenseze masiva intervenţie italo- 
germană. 


în aceast joc, Spania din 1936, asemenea celei din 
1808, devine scena pe care se înfruntă pasiunile şi 
decepţiile lumii întregi. Tocmai de aceea, e greu să i se 
1 

scrie istoria. Aici vom încerca doar să prezentăm fiecare 
dintre cele două Spanii în raport cu marile probleme pe 
care această carte s-a străduit să le formuleze, făcând, 
pe cât posibil, o separare între vorbe şi psihologie, 
legislaţie şi realităţi practice. 


4. Evoluţia intemă a celor două Spanil 
(1936-1939). 

A. Evoluția politică. Restabilirea autorităţii şi împă- 
carea tendinţelor novatoare cu vechile formule, aceasta 
a fost (însă cu accent pe nevoile de război, pe starea 
resurselor, pe atitudinea ţărilor străine) problema 
politică a celor două tabere aflate în luptă. 

în zona republicană, are loc, la 18 iulie, o dizolvare a 
autorităţii, clasică în Spania. 


în Aragon şi în nordul Cataloniei apare din nou 
experienţa cantonalismului din 1873. Guvernul catalan, în 
faţa fortelor muncitoreşti înarmate, recunoaşte oficial o 
revoluţie sindicalistă (nu marxistă), limitată, de fapt, la 
iniţiative locale. La Madrid, apoi la Valencia, unde masele 
populare erau comuniste sau socialiste, Giral dorea să 
salveze legalitatea, iar apoi Caballero să formeze o coaliţie 
revoluţionară. După anumite tatonări, hotărârea de a 


asigura autoritatea se  încarnează întrun om nou, 
universitarul socialist Negri'n, sprijinit de organizaţiile 
comuniste, care câştigau teren prin disciplina lor, prin 
modul de a duce războiul şi prin prestigiul datorat ajutorului 
ruşilor. Etapele acestei evoluţii au fost: în mai 1937, o luptă 
de stradă împotriva unei mişcări barceloneze de stânga, în 
septembrie, instalarea lui Negrin la Barcelona, apoi 
procesul comuniştilor dizidenţi (POUM). Disciplina triumfă 
când resursele s-au epuizat. După căderea Cataloniei, 
Negrin este înlăturat la Madrid de către o coaliţie a m 
oderaţilor, anarhiştilor şi comandanților militari. 1 

Antifasciştii au avut de suferit în mod sigur de pe urma 
dezbinării lor. 


Movimiento!"5 fusese mai uşor de controlat politic, 
însă nu pentru că ar fi fost mai puţin divers. Masele con- 
servatoare au acceptat însă autoritatea clerului şi a 
armatei; conflictele dintre conducători au fost ascunse. 
Generalul Franco, ajuns pe primul loc prin dispariţia lui 
Sanjurjo, Calvo Sotelo, Jose-Antonio, apoi Mola, a avut 
şansa de a se găsi la o încrucişare de tendinţe diferite şi 
abilitatea să se menţină acolo. Atribuind munca de 
propagandă şi alte multe responsabilităţi locale unor 
tineri fascişti, a dat siguranţă Bisericii, tradiţionaliştilor, 
celor avuţi şi mai ales a pregătit dominaţia armatei. El 
amână mult timp precizarea naturii regimului. 


în octombrie 1936, o clasică /untă de apărare cedează 
locul  generalisimului Franco şi Juntei sale tehnice. 
Negocierile pentru crearea unui partid unic au durat până 


în aprilie 1937. Partidul avea un titlu complex: Falanga 
Spaniolă Tradiţionalistă şi a 


us „Mişcarea“ (în sp. în Origi nal) este altă denumire a rebeliunii 
conduse de Franco. (Nitr.) 


Juntelor de Ofensivă Naţțional-Sindicalistă (FET y de las 
JONS). în august 1937, Franco este proclamat caudi/lo ^f al 
acesteia şi, în acelaşi timp, şeful statului. "n ianuarie 1938, 
Junta devine guvern, dar legile organice ale regimului vor fi 
elaborate după război. Crizele (eliminarea carliştilor şi a 
falangiştilor intransigenţi) au rămas mult timp secrete, fiind 
cunoscute mult mai târziu. 


Forţa lui Franco se datorează faptului că atât în 
interior, cât şi în exterior, coaliția contra-revoluţionară a 
rămas solidă. în ciuda câtorva scrupule doctrinare, 
Biserica se acomodează cu acţiunea fascistă; iar 

capitalismul străin il susţine financiar pe Franco. Cu 
aceste garanții morale şi economice, regimul 
disimulează brutalitatea metodelor sale în interior şi 
pregăteşte un joc internaţional dublu. 


B. Represiune şi teroare. Ar fi absurd să fie subesti- 
mate violențele a căror amintire este şi acum 
copleşitoare pentru spaniolul de mijloc. Teribile atât la 
roşii, cât şi la albi, (datorate la primii dezordinii, la ceilalţi 
îndeplinirii unor ordine) aceste violenţe au lăsat loc unor 
interpretări care, adesea, ar trebui revizuite. 


Nu trebuie uitat faptul că anumite aspecte ale eveni- 
mentelor sunt tipic spaniole: unii preoţi au binecuvântat 
cele mai grave execuţii prin împuşcare; mulțimile i-au 
urmărit pe călugări până în mormânt. Acesta este conflictul 
dintre o religie şi o antireligie, care îşi trag concepţiile lor 
despre moarte şi sacrilegiu din aceleaşi surse, păstrate din 
secolul al XV-lea sub clopotul etanş al Contrareformei, în 
lupta contra instinctului de eliberare. "n capriciile lui Goya, 
agoniile lui Unamuno şi filmele lui Bunuel, Spania duce 
mereu împotriva trecutului ei un război personal, anxios, cu 
crize violente. 

La rândul lor, anumite cifre, trebuie apreciate critic. S-a 
vorbit despre un milion de mo^i, despre 20 000 de călugări 
ucişi, 


"6 Conducător, căpetenie (sp.). (Nitr.) de teroare în masă. Cu 
siguranţă că este vorba despre o iluzie. în legătură cu 
execuțiile franchiste de la Zaragoza, trei aragonezi mi-au 
propus următoarele cifre: cinci împuşcaţi; al doilea, 14 000 
de victime; al treilea, cel puţin 30 000! Calculele 
demografice arată că pierderea suferită de populaţia 
spaniolă (datorită războiului) ar fi de 560 000 de persoane, 
fiind incluse aici şi victimele din lupte şi bombardamente. 
Este drept că, privind critic cifrele, nu trebuie să lăsăm 
impresia că traumele psihice pot fi trecute cu vederea: 
îndosebi ele contează mult pentru viitor. 

Efectul psihologic al terorii roşii, necontrolată, 
spectaculoasă, lovind persoane cunoscute, nu este de 
neglijat; zilnic, regimul franchist fi exploatează în presă, 
prin comemorări şi prin sloganuri. Totuşi, opinia publică nu 
face mai puţin caz astăzi de teroarea exercitată de 
movimiento - iniţiativele falangiste sau represiunile militare 
care lovesc cu brutalitate din primele zile, pentru un simplu 
delict de opinie, nefiind mai moderate decât represiunea 
populară. în plus, aceasta a durat mult mai mult decât 
izbucnirile revoluţionare, a însoţit înaintarea armatelor şi a 
continuat să se manifeste şi după terminarea războiului. Din 
această cauză, mulţi adversari ai violenţei au refuzat să se 
ralieze lui Franco, iar spectacolul închisorilor, al lagărelor de 
concentrare, al presiunii morale asupra victimelor este încă 
o vie mărturie. 

Cu toate acestea, fondul evenimentelor este altul. El 
se afla într-o criză a națiunii şi a societăţii, atât de clar 
recunoscută, în 1936, încât în cele două tabere se 
vorbeşte deopobivă despre apărarea patriotică şi voința 
revoluționară. Rămâne de ştiut care au fost sensurile 
diferite ale acestui vocabular unic. 


C. Problema națională. Din punct de vedere 
psihologic, națională a fost reacţia catalanilor şi a 
bascilor, în sensul că spiritul de grup a putut, la ei, să-i 
aducă pe catolicii fervenţi alături de  militanţii 
antireligioşi fanatici. Şi dacă în cele două regiuni, marea 
burghezie îşi uită trecutul naționalist pentru lupta de 
clasă, ea este considerată ca trădătoare, ceea ce leagă 
şi mai puternic sentimentele regionale de apărarea 
democraţiei. Astfel, aceste sentimente se leagă cu 
tradiţia federală, cea mai apropiată de psihologia 
anarhistă. La rândul său, şi comunismul acceptă să se 
sprijine pe orice patriotism regional cu adevărat popular, 
îp măsura în care acesta nu stânjeneşte, ci ajută lupta. 

Pe de altă parte, în toată zona republicană, 
intervenţia italo-germană a fost odioasă, pentru că 
lovea, deopotrivă, şi în libertate, şi în patrie. Se puteau 
auzi oratori anarhişti invocând anul 1808 şi Recucerirea. 
Se vorbea despre Front Naţional. Intelectualii ştiau, de la 
Giner, să combine tradiţia spaniolă cu voinţa novatoare. 
De la Antonio Machado la Albeeti', Altolaguirre şi 
Hernandez, poeţii oferă poporului aflat în război 
romanțe, satire, cântece cu atât mai patetice, cu cât cel 
mai mare dintre ei, unul dintre cei mai uimitori poeţi ai 
tuturor timpurilor, Federico Garcia Lorca, fusese 
executat la Granada, prima victimă a mişcării militare. 
Spania a fost preamărită pentru pământul, arta şi istoria 
ei de către instituţiile de educaţie şi de propagandă. 
Minţile luminate au contat pe acest patriotism nou, /egat 
de aspirațiile populare, fără ostilitate faţă de perso- 
nalitățile regionale, pentru a fi rezolvată criza naţiunii. 

Cu totul altul este naționalismul din tabăra adversă, 
unitar, mai presus de toate şi care dorea expansiune. 
Falanga şi JONS recunosc că au împrumutat de la fas- 
cism o mistică a unității. Dar, în Spania prin unitate se 
înţelege, înainte de toate, lupta contra naţionalismelor 
locale. „Orice separatism este o crimă pe care nu o vom 
ierta”, a afirmat Falanga, sperând să speculeze astfel 
singura teamă adevărată a Spaniei, cea a dezbinării. Cu 
toate acestea, pentru a-i condamna pe catalani şi pe 
basci, trebuie eliminat din cuvântul națiune sensul 
romantic, mistralian, de comunitate asumată instinctiv. 
Măreţia Spaniei, fiind inclusă în istoria ei, națiunea va fi 
deci o unitate istorică. Cu condiţia (fiindcă istorică ar 
putea însemna schimbătoare) să i se recunoască un 
scop, o unitate de destin, permanentă, transcendentă, 
supremă. Garanţie în acest sens va fi pentru Spania 


orgoliul de castă, echivalentul orgoliului de rasă nazibt. 

Hidalgo, cavaler creştin, spaniolul îşi are valoarea în 
stilul său de viaţă, pe care îl determină imperativul 
poetic. Este o altă consecinţă a curentelor literare, o 
reabilitare a lui Don Quijhote şi a spiritului mistic şi 
războinic. 

Din acest unghi, naționalismul este greu accesibil 
maselor largi. Partizanul franchist de rând ascultă de 
vechi  obişnuinţe spirituale: tradiția ţărănească, 
patriotismul ofiţerilor copleşiţi de revenirea drapelului 
bicolor!1%, de imnul regal, confuzia (încurajată de preoţi) 
între religie şi patrie; sunt teme care au asigurat 
succesul facil al intelectualilor conformişti, care se 
inspiră din arsenalul erudit al lui Pereyra şi al lui 
Menendez Pelayo. Şi propaganda trece repede, de la 
naționalismul neliniştit al lui Jose-Antonio, care chema la 
refacerea Spaniei - această ruină fizică - prin critică, la 
un ton de vanitate satisfăcută, pentru care clişeul istoric 
este locul comun, este argumentul preferat. 

Pe de altă parte, Falanga anunţase un sistem activ, 
imperial, revendicând Gibraltarul, Tangerul, Marocul 
francez, conducerea axei hispanice împotriva 
panamericanismului anglo-saxon. în vremea succeselor 
germane, această revendicare poate alimenta iluzii. 
Când destinul va obliga diplomaţia spaniolă şi 
propaganda ei la ocolişuri şi apoi, la o raliere grăbită la 
„democraţiile“, altădată atât de dispreţuite, acest nou 
eşec al primelor principii  răpeşte componentei 
naţionaliste din ideologia regimului, valoarea dinamică, 
motrice, care i se atribuise. Campaniile împotriva altor 
spanioli (exilați, autonomişti), împotriva Franţei, dușman 
prin tradiție, împotriva îndepărtatei Rusii vor încerca - 


110 în 1931, Republica adopta drapelul tricolor (roşu, galben, 
violet). Drapelul bicolor (roşu, galben) era simbolul „vechii Spanii”, 
rhonarhiste. (N.tr.) 

3 

6 


fără bune rezultate se pare - să redea forţă 
naţionalismului. 


D. Problema transformării sociale. Ar putea o schim- 
bare socială profundă să aibă la origine un conflict 
sângeros? în zona republicană, răsturnarea socială a fost 
imediată. Nu că n-ar fi existat şi conservatori printre 
republicani. Dar aşa cum acel pronunciamiento ratat din 
1932 a adus singura măsură radicală a Republicii în 
domeniul agrar, tot astfel, este de înţeles cum reacţia 
faţă de revolta din 18 iulie, va duce la o revoluţie a 
structurii sociale. 


Comitetele muncitoreşti controlau întreprinderile, iar 
municipalităţile şi sindicatele, serviciile publice importante. 
Ţăranii ocupă terenuri agricole sau încetează să mai 
plătească arendă. în Aragon şi în Catalonia, FAI şi CNT fac 
experienţe anarhice, apropiindu-se uneori de formulele 
vechiului co/ectivism agrar. M octombrie 1936, un decret 
dat de  „Generalitat” legiferează pentru Catalonia o 
colectivizare de proportii a industriei. Decretul este 
obligatoriu pentru întreprinderile cu mai mult de 1 00 de 
muncitori, iar aplicarea se face la cererea personalului şi în 
întreprinderile mijlocii (de la 50 la 100 de muncitori); el se 
aplică oricărei întreprinderi abandonate de către proprietar 
sau când acesta are funcţii politice. Un Comitet economic 
trebuia să asigure o planificare. 

Tn restul Spaniei republicane, se iau măsuri importante 
privind țărănimea. Un decret din octombrie 1936 
sistematizează măsurile deja aplicate de către ţărani: 
exproprierile celor cu funcţii politice sau care au fugit, 
împărtirea unor mari proprietăţi. Exploatarea individuală 
sau colectivă a terenurilor era lăsată la alegerea 
comunităţilor. în mai 1938, sunt prezentate următoarele 
date: 2 432 202 ha expropriate pentru abandon sau funcţii 
politice, 2 008 000 pentru folosul public, 1 252 000 opie 

provizoriu, urmând a fi revizuite. Un program de credite, 
măsuri de ordin tehnic, un plan de culturi, de mecanizare, 
erau prevăzute de Institutul Reformei Agrare. Din lipsă de 
timp, măsurile nu au mai fost aplicate. în Andaluzia şi în 
Extremadura, agricultura era lipsită de mijloace materiale şi 
de ţărani cu experienţă în domeniul agricol. Regiunile cu 
cooperative, cu mici proprietari şi cu mici arendaşi au 
menţinut producţia. Aici problema era de a se asigura 
controlul cerut de economia de război. 


Şi atitudinea partidelor, şi cea a sindicatelor faţă de 
toate aceste înnoiri a fost diferită. Considerând că 
victoria era o condiţie a revoluţiei, comuniştii 
subordonau totul războiului şi refuzau să atace mica 
proprietate, înfierând colectivizările fără rost. Anarhiştii 
şi comuniştii dizidenţi, considerând că numai revoluţia 
totală poate asigura victoria, numeau trădare orice 
limitare la experienţele de început. Studii recente au 
scos în evidenţă caracterul interesant al unor încercări, 
rezultatele lor pozitive. Nici una nu a lăsat vreo urmă 
durabilă, dar necesitatea unei schimbări profunde în 
structura societăţii spaniole a fost astfel afirmată. 

O atare necesitate apărea în 1936 destul de 
evidentă pentru ca un pronunciamiento, care avea un 
program negativ, să fie forţat să accepte, atunci când s-a 
confruntat cu realitatea, ce/e 26 de puncte falangiste, 
versiunea spaniolă a concepţiei fasciste, bazate pe 
condamnarea teoretică a ordinii stabilite, de care se 
speriaseră moderaţii în trecut. 


„Noi repudiem capitalismul”, „Nu e îngăduit ca masele 
largi să trăiască în mizerie, în timp ce câteva persoane se 
bucură de tot luxul posibil”. Spania va fi „naţional- 
sindicalistă”, termen care permite o imitare a nazismului 
fără a-l copia, o evocare a tradiţei corporatiste spaniole şi, 

în sfârşit, o apropiere (printr-o tendinţă opusă celei din 
1923) de sindicalismul anarhist, reprezentat de omul cu 
pistol în gabardină, mai spaniol decât marxistul, materialist 
şi disciplinat, devenit acum inamicul numărul unu. 

Este vorba în realitate de o doctrină economică 
precisă? Formulările sunt vagi: să îndreptăm abuzurile 
capitalismului, să nu acordăm celor care nu muncesc nici 
cea mai neînsemnată consideratie. Psihologia este 
contradictorie sub anumite aspecte: prin sindicat al 
producătorilor pare a se defini o societate bazată pe muncă; 
dar, pe de altă parte, se repetă ceea ce spusese Jose- 
Antonio: că un astfel de fundament este materialist, 
antispaniol, anticreştin (munca este o pedeapsă, nu ceva 
demn de laudă; numai sensul religios-militar este cel care 
trebuie să orienteze viața). 

Fără îndoială că este culpabilizat acel señorito, 
domnişorul de familie, care nu ştie să facă nimic. Dar 
acesta luptă şi răspunde la chemarea castei. Este 
condamnat ca señorito, dar ridicat în slăvi ca hidalgo. Cum 
să se vadă în lupta lui defensivă garanţia unei revoluţii? 
Glorificând vechea Spanie, pentru că a refuzat revoluțiile 
din secolele al XVI-lea şi al XVIII-lea, noua Spanie se 
declară, implicit, contrarevoluţionară şi nimeni nu se 
îndoieşte de acest fapt. Mulțimea care se aliniază în spatele 
lui Franco, în pofida lozincilor folosite de Fa/angă, este cea 
care a votat, în februarie, împotriva revoluției, din instinct 
de conservare sau din tradiţionalism. 


lar Franco, deşi acceptă să folosească în scopuri pro- 
prii dinamismul falangist, recurge, în primul rând, la for- 
mule mai moderate: justiție socială, învățământ religios, 
nici un spaniol fără pâine, nici un cămin fără foc. în 
1938, o dată realizată unitatea partidului, el promulgă, 
în fine, Legea muncii (fuero), care cere unele precizări. 

Cuvântul fuero reprezintă o concesie făcută modei 
„istorice“ şi tradiţionalismului. Fuero medieval era un 

contract clar între o comunitate şi o anumită autoritate. 
Noul fuero este o declaraţie de drepturi, lipsită de orice 
fel de sancţiune. Pe de altă parte, acest fuero reprezintă, 
în mod evident, un pas înapoi faţă de programul 
Falangei. Promisiunile sociale ale acestuia sunt modeste 
(concedii, asigurări, salariu minim). lar dacă se avea în 
vedere organizarea naţiunii ca un sindicat vertical, sub 
ierarhia partidului, vedem că paragraful agrar este 
sacrificat. Spre deosebire de fascismul italian, influenţat 
de marea industrie şi mai liber în privinţa agriculturii, 
fascismul spaniol se arată dispus să controleze industria 
(patronatul catalan şi cel basc rămân suspecte), dar se 
teme să tulbure interesele agrare. 


Cât despre acţiunea practică din timpul războiului, 
aceasta prezintă diferite aspecte. Mai întâi, o reacție 
împotriva realizărilor Frontului Popular: salarii readuse la 
nivelul din februarie 1936, pământuri înapoiate 
proprietarilor (țăranii instalați din vechime şi demni de 
încredere putând rămâne ca arendaşi), despăgubiri 
persoanelor private de bunurile lor, pentru activitate 
politică. Pe de altă parte, actiunile preced legislația: cum ar 
fi controlul (mai mult politic decât economic) sindicatelor 
falangiste în întreprinderi. Invers, sunt luate măsuri 
legislative care nu se aplică: asigurări sociale, exproprierea 
terenurilor lăsate necultivate. La acestea, trebuie adăugată 
activitatea economică de război, care poate avea influență 
pe viitor: distribuirea controlată a produselor industriale, 
serviciul național al grâului, impunând suprafețele ce urmau 
a fi însămânţate şi achiziţionând întreaga recoltă, prin 
intermediul unui sindicat agricol unic. De circumstanță a 
fost şi remarcabilul efort social: reconstrucţii, ajutor dat 
victimelor războiului, Auxilio social, care a încercat să 
remedieze cumva, printr-o campanie spectaculoasă, 
mizeria cea mai evidentă. Instituția de caritate, ca soluție 
sociala; este drept că răspundea unei tradiții, care 

constituie adesea fondul concepţiei sociale a claselor avute 
spaniole. Dacă Biserica a avut unele rezerve, explicaţia este 
în faptul că antrenarea femeilor în opere caritabile avea un 
aspect exterior, mai mult hitlerist decât tradiţional. 


în concluzie, departe de a declanşa revolutia 
anunţată prin lozincile falangiştilor, războiul nu a adus cu 
sine, în zona naționalistă, nici o schimbare profundă în 
structura societăţii. Dimpotrivă, clasele conducătoare - 
cler, armată, tineretul bogat asociat cu Partidul, cu 
cadrele militare şi cu Ajutorul Social - se impun, în mod 
decisiv, fără să se fi concretizat vreo noutate. Va 
rămâne, oare, aceeaşi situatie şi după victorie? 


IV. R“Regimul geneeral^tf (1939— 
1975) 


1. 1939-1942. înainte de mai 1940, Franco, 


îngrijorat, dorea să-i regrupeze pe occidentali. în urma 
victoriei armatei germane, el trece la non-beligeranță, 
ocupă Tangerul, se sprijină pe germanofilul Serrano Suiier, 
se întâlneşte cu Hitler şi Mussolini. 'n schimbul unei 
adeziuni teatrale, el speră să aibă unele avantaje materiale. 
De fapt, Ribbentrop şi Hitler nu doresc deloc să deschidă un 
front pe un teren nesigur. O întrevedere hispano- 
portugheză îi linişteşte pe englezi şi pe nemti cu privire la 
neutralitatea iberică. 'n interior, este o perioadă grea: 
mizerie şi izolare. Falanga inspiră o economie şi o legislaţie 
după modelul nazist. 


2. 1942-1"94. Debarcarea aliaţilor în Africa obligă 
diplomaţia  frachistă (generalul Jordana) să cedeze 
presiunilor  anglosaxone. Oferta sa de reconciliere 
occidentală este prost primită. Spania obtine însă comenzi 
de mărfuri şi provizii. Limbajul totalitar este atenuat. 


3. 17941948. După victoria aliaţilor, politica externă 

spaniolă (Lequerica, Martin Artajo), deşi răspunde printr-o 
adeziune promptă iniţiativelor americane, evită sfaturile de 
democratizare. Opinia publică mondială obligă ONU să 
condamne franchismul, iar Franta să-şi închidă graniţele. 
Guvernul, într-o stare de sărăcie acută, nu obţine sprijinul 
naţional la care apelează. oscilările şefului statului între 
falangişti şi catolici, negocierile cu don Juani!!!, camuflarea 
dictaturii sub regență sunt dovezi că regimul franchist 
trecea prin dificultăţi. 


4.1948-1955. Războiul rece permite, dimpotrivă, 
supravieţuitorului fascismului să se considere precursor. El 
acţionează în raporturile sale cu Statele Unite, aşa cum 
procedase mai înainte cu Germania, mai mult în calitate de 
creditor decât de solicitant. La rândul lor însă, Statele Unite 
intenţionează să profite de Spania, nu să o lase să profite 
de ele. Numai în 1953 îi dau un ajutor militar de 141 
milioane de dolari, plus alte 85 milioane pentru a întări 
baza economică a cooperării militare. Cum tocmai se 
semnase şi un concordat, regimul se poate lăuda cu 
succesele sale în domeniul politicii externe. 


5. 19"8-1962. Un început de redresare economică şi 
de industrializare este însoţit de inflaţie şi de puternice 
mişcări sociale şi universitare. Spania intră însă în ONU şi în 
organismele europene. Un plan de stabilizare frânează fuga 
de capital, dar provoacă o recesiune. 1962 este un an de 
manifestații şi de greve (în Asturii). 


6. 1968-1973 este o perioadă de creştere economică 
rapidă, orientată prin p/anuri. Regimul îşi serbează jubileul 
sub lozinca 25 de ani de pace. Legea organică din 1966 îl 
menţine pe Franco şef de stat şi menţine Cortes-urile 
corporative. Aceasta este supusă unui referendum, la care 
eşecul absenteismului recomandat de opoziţie, adăugat la 
măsurile de precauţie luate împotriva acesteia, dau un 


111 Fiul lui Alfons al XIII-lea şi moştenitorul de drept al tronului 
Spaniei. (N.tr.) 

număr de votanţi superior celor trecuţi în liste. înmulţirea 
proceselor împotriva presei compensează suprimarea legală 
a cenzurii. în iulie 1970, prinţul Juan Carlos capătă un rol 
oficial, ca succesor desemnat al lui Caudillo. "n decembrie, 
procesul din Burgos, condamnând la moarte şase tineri din 
ETA (organizaţie naționalistă bască în luptă declarată cu 
poliţia), stârneşte un val de proteste. Franco îi graţiază, dar, 
la Madrid, partizanii unui regim dur fac demonstraţii. Ajunşi 
la putere, tehnocraţii din Opus Dei par să-i fi înlăturat de 
aici înainte de falangişti. Totuşi, în fruntea lor, amiralul 
Carrero Blanco!!? rămâne un autoritar intransigent. La 20 
decembrie 1973, în plin Madrid, maşina lui este aruncată în 
aer de o bombă. ETA revendică acest atentat. 


7. 1974-1975. Situaţia economică este mai puţin 
favorabilă. Revoluţia portugheză, vecină, face să reînvie 
temeri şi speranţe. Sănătatea generalului Franco pune 
problema succesiunii, chiar pentru viitorul foarte apropiat 
(iulie 1974). Se bănuiesc tot felul de maşinaţii secrete. 
Guvernul lui Arias Navarro anunţă reforme liberale, care se 
vădesc derizorii. Susţinătorii regimului sunt de acum în 
opoziţie. Se poate vorbi despre o oarecare viaţă politică, 
despre o oarecare presă critică. Dar, în acelaşi timp, 
represiunea devine mai dură: executarea anarhistului Puig 
Antich, torturi şi condamnări la moarte împotriva membrilor 
sau complicilor presupuşi ai ETA şi ai FRAP (Frontul 
Revoluționar Antifascist şi Patriotic). 


A rezolvat regimul problemele Spaniei? Cea a struc- 
turii nationale rămâne încă deschisă. Autonomismul fu- 
sese obsesia Falangei. Spre 1955-1960, Madridul autori- 
zează unele manifestări de regionalism cultural. Abia 
aprobată, publicarea în catalană are un succes nebănuit. 
Limba a devenit din nou simbolul grupului şi aceasta se 


112 Amiralul spaniol Carrero Blanco fusese desemnat, în 1972, 
să asigure interimatul ca preşedinte al guvernului, în cazul moiri 
generalul Franco. (N.tr.) 

extinde, mai mult ca altă dată, în alte regiuni, cum sunt 
Valencia, Baleare, Roussillon. Intelectualii şi preoțimea 
rămân animatorii acestui domeniu. Dar părţi ale burghe- 
ziei active revin, în 1975, la limbajul din 1906. Pentru 
masele muncitoreşti, nemulţumirile naţionale sunt din 
nou legate de cele sociale. O Adunare a Cataloniei, 
interzisă de către putere, dovedeşte că poate mobiliza o 
diversitate de oameni. Fenomenul, deşi de proporţii, se 
manifestă cu moderație. în Ţara Bascilor, dimpotrivă, 
aspiraţia naţională preluată de o minoritate formată din 
tineri, capătă forme mai dure; gruparea ETA (Euzkadi ta 
asktasuna, Ţara Bască şi Libertatea), deşi dezbinată în 
privinţa tacticii şi a teoriei, s-a impus prin eroismul 
luptătorilor săi, în stradă, în faţa torturii şi a tribunalelor, 
asociind libertatea naţională şi revoluţia socială. ETA 
inspiră teamă celorlalte forţe ale opoziţiei, obligându-le 
astfel să fie solidare. 

Ce se poate spune despre problemele economice? 
Douăzeci de ani de stagnare, urmaţi de un avânt fulge- 
rător, impun o încercare de bilanţ. 


Până în 1962 persistă „inegalitatea recoltelor“ (grâu: 
1958, 48 milioane q; 1961, 30), iar cifrele medii din 1931- 
1935 nu mai sunt atinse. Cantitatea de grâne pe cap de 
locuitor a scăzut cu 35%, valoarea produsă pe agricultor, cu 
18%. Or, în 1960, agricultura deţine încă un procent de 
47% din populaţia activă, 33% din produsul naţional global 
şi numai 13% din investiţii. „Colonizarea“ (Planul pentru 
Badajoz}, cu 35 de sate) este limitată. Mai există 
pământuri fără oameni, oameni fără pământ şi regiuni 
suprapopulate. 

în 1962, începe modernizarea. Producţia medie de grâu 
trece de la 40 milioane q (1954-1958) la 50 (1965-1969), 


113 Badajoz, este una din cele două provincii care compun 
Extremadura, regiune din vestul arid al Spaniei. (N .tr.) 

randamentul de la 9,4 la 12,5 q/ha. Agricultura progresează 
rapid. Se utilizează masiv îngrăşăminte. "n 15 ani, parcul de 
tractoare urcă de la 26 000 la 243 000. Latifundio oferea 
oare un cadru propice modernizării? Exodul rural depăşeşte 
situaţia optimă, iar investiţiile sunt insuficiente (15 
dolari/ha, în timp ce în Europa erau 60 de dolari). 

Reculul pe care îl cunoaşte agricultura în ceea ce 
priveşte produsul intern (de la 33 la 15%) şi populaţia 
activă (de la 42 la 26%) este un semn pozitiv; realizat însă 
în zece ani, acesta este costisitor din punct de vedere 
uman. 


Industrializarea tardivă a fost rapidă. 


Până în 1953, Institutul Naţional Industrial (INI) s-a 
inspirat din concepţia dirijismului falangist: autarhie, 
întărirea centrului peninsular. Acesta a investit 55 miliarde 
de pesetas înainte de 1960, dintre care 42 pentru industriile 
de bază, fără să poată controla dezechilibrul regional. 

Din 1954 până la 1962, calea autarhică cedează locul 
intervenţiei directe a capitalului străin, iar dirijismul, 
liberalismului. Boom-ul european şi ajutorul american din 
1954-1958 (341 milioane de dolari, dintre care, 31 pentru 
electricitate, 30 pentru căi ferate, 8 pentru irigaţii) converg 
pentru a crea o situaţie inflaţionistă şi schimburi deficitare 
(în 1951-1954, importurile din Statele Unite urcă de la 62 la 
112 milioane de dolari, iar exporturile în Statele Unite scad 
de la 65 de milioane la 46). Preţurile cresc cu 15,5%, din 
1956 până în 1957. Planul de stabilizare din 1958 este 
plătit printr-o stagnare a creşterii. 

în 1961, consumul ţării în materie de energie şi oţel nu 
depăşeşte o treime din cea medie a OCDE. Produsul 
naţional brut pe cap de locuitor a câştigat 18% în şapte ani. 
Indicele industrial creşte repede (automobile, aluminiu), dar 
rezultatele demarajului nu se vor vedea decât în 1962. 

Din 1964 până în 1969, PNB creşte cu 35%, iar venitul 
pe cap de locuitor cu 28% (în mod inegal, 1964-1963 - 

6,7%, 1966-1967 - 3%), consumul de energie se dublează 
în 10 ani, tot cu diferenţe mari (de la 0,06 la 10,9%, în 
funcţie de ani). în 1969, Spania produce 6 milioane de tone 
de oţel şi consumă 8. "n 1969, rezultatele sunt încă 
modeste: venitul mediu pe locuitor, 720 de dolari; 
electricitate, 1600 Kwh; energie consumată (echivalentă în 
cărbuni), 1,78 t. Oraşele şi-au schimbat înfăţişarea: Burgos, 
Valladolid, Pamplona, Zaragoza au suburbii întinse; 
Madridul este un oraş industrial cenuşiu, poluat; Barcelona 
şi Bilbao sunt nişte gigantice aglomeraţii. Bănci mari (de 
depozit şi de afaceri, în acelaşi timp) controlează acest 
demaraj. Capitalul străin se leagă strâns de interesele 
oligarhiei spaniole. 

Unele aspecte rămân îngrijorătoare: exodul mâinii de 
lucru, adesea calificată; rolul turismului şi cel al investiţiilor 
hoteliere cu randament şi cu viitor nesigure; creşterea 
importurilor; creşterea continuă a inflaţiei. 


Problemele sociale rămân acute. 

Timp de 15 ani (1940-1955), a avut loc o împovărare a 
claselor muncitoare, fără a se da nimic în schimb. De aici, 
va rezulta o acumulare masivă de capital, pe care băncile îl 
vor investi. Demarajul va scoate atunci în evidenţă 
disproporţia dintre diferitele sectoare. La ţară, minifundio!2i 
rămâne în mizerie, iar dacă pe /atifundia se plăteşte mai 
bine mâna de lucru, aceasta rămâne la condiţia de 
proletariat, care poate să emigreze sau să ajungă în şomaj. 
în schimb, apare de acum înainte o populaţie ţărănească 
bogată în anumite regiuni. în industrie, sectoarele înapoiate 
sunt şi ele amenințate de şomaj (minele asturiene) sau de 
crize de export, acolo unde salariile mici au permis 
menţinerea întreprinderilor (confecţii, încălţăminte). Noile 
sectoare cunosc o diferenţiere a salariilor, bazate acum pe 
un complex de prime, de plăţi pentru ore suplimentare, sau 
muncă dublă, în goana zadarnică după preţurile în creştere. 
Astfel, conflictele sunt numeroase, îndelungate şi extinse. 
pepasike; sindicatele pe ramură servesc la camuflarea 

ciocnirilor faţă de opinia publică, în timp ce apar comisii 
muncitoreşti pentru negocieri şi pentru luptă. Adesea clerul 
găzduieşte reuniunile. Represiunile sunt violente (Granada, 
Ferrol, Madrid, Barcelona). 


Ce rol joacă, de acum înainte, opoziția politică? 


Desigur că ea nu a dispărut din 1940 până în 1950- 
1953; există guerrillas locale, sindicate clandestine, 
falangişti  dezamăgiţi, liberali  neresemnaţi,  monarhişti 
nerăbdători. Fără nici o eficacitate. Conducătorii opoziţiei 
populare sunt morţi, exilați sau arestaţi. Clasele de mijloc, 
paralizate de frică, se mulţumesc să facă fronde verbale. 
Imaginea unei Spanii, specific săracă, condamnată şi 
resemnată faţă de regimuri tiranice, temperate prin 
neglijenţă şi prin anarhie, reeditează pentru intelectuali 
versiunea sceptică şi pesimistă a crizelor spirituale. 

La rândul său, regimul, chiar după 1944, nu s-a 
liberalizat decât în vorbe. Cortes-urile sale nu sunt nici 
Parlament, nici 


121 Proprietate agricolă de mici dimensiuni (Sp.). (Nitr.) Stân:*. 
Nici fueroal spaniolilor’, nici cel al muncii nu asigură 
garanţii individuale. Patronajul nazisto-fascist a lăsat urme 
profunde în domeniul presei, al poliţiei, al oraganizaţiilor de 
tineret. Represiunea este dozată cu pricepere după tipul 
opozanților. 

Ne-am referit la combativitatea muncitorească şi la 
loviturile pe care le-a primit în stradă şi în întreprinderi. 
Opoziția intelectuală este, în funcţie de moment, tolerată, 
combătută prin cenzură, pedepsită cu închisoarea, sau 
lăsată pe seama jignirilor aduse de grupurile de activişti 


114 în Franţa Vechiului Regim, Stările generale reprezintă 
adunarea politică reunită de monarhie, fără o strictă periodicitate, 
şi compusă din cele trei ordine sau stări (nobilime, cler şi starea a 
treia), cu scopul de a-l ajuta pe rege în momente dificile. (N.tr.) 
115 Document cu valoare constituţională adoptat în 1945 de 
regimul franchist; prin el se acordau formal unele drepturi 
cetăţenilor. (N.tr.) 

oficioşi (librării şi expoziţii devastate). O poezie angajată 
(Celaya, Blas de Otero), romane negre!''$, un cinema care 
critică cu virulență (Bardem, Berlanga, Bunuel, Ferreri) 
reinventează versiunea Spaniei triste; universitățile trăiesc 
ca sub asediu; fiii personalităților importante iau parte la 
proteste. începând cu anii '70, mulți dezertează, unii chiar 
din fruntea sistemului; ei pot fi teoreticieni, dizidenți pe față 
(Calvo-Serer), sau politicieni, în căutarea unei formațiuni de 
opoziție tolerate (Fraga Iribarne). 

Tn faţa unei atare fărâmiţări, moştenitorii vechilor 
partide şi o mulţime de noi grupări încearcă să-şi precizeze 
poziția. La primii persistă încă efectul paralizant al 
amintirilor. Putea fi evitat războiul civil? A fost el fatal? se 
întreabă moderaţii. Cine avea dreptate (sau mai bine zis, 
cine se înşela), se întreabă cei înfrânți. Anarhiştii? 
Comuniştii? Socialiştii? Partidele burgheze? Partidele mici 
aveau condiții favorabile pentru a le ataca pe cele mari, 
fără a fi nevoite să-şi justifice retroactiv metodele. lar tinerii 
soluţionau adesea dogmatic problemele pe care ei nu le 
trăiseră. 

în 1962, prezenţa lui Gil Robles la o reuniune 
internaţională a făcut să se creadă că se revine la 
centrismul cu legături europene. Regimul adoptă o poziţie 
suplă, fiindcă nu avea mult de riscat. Dimpotrivă, 
executându-l pe Julián Grimau, el subliniază intransigenţa 
faţă de comunismul din timpul războiului. 

De altfel, dezbinarea dintre comunişti, reminiscenţele 
anarhiste şi troţkiste, apariţia unui curent revoluţionar basc 
duc la crearea unei opoziții de extremă stângă, prea 
fragmentată pentru a dobândi un rol hotărâtor, prea activă 
pentru a putea fi ignorată mult timp. Sfârşitul iluziei 
desarroollistai:5, atentatul reuşit împotriva lui Carrero 
Blanco şi apropierea revoluţiei portugheze determină bizare 


116 Romanul de groază, gen de roman cultivat la începutul 
secolului al XIX-lea, sub influenţa literaturii engleze, cu teme 
specifice (aventuri macabre, bandiți, fantome), precursor al 
romanului modem de aventuri sau poliţist, în care abundă 
Molenţele criminale. (N.tr.) 

perioade de destindere şi, în acelaşi timp, unele subite 
înăspriri; Puig Antich, executat prin strangulare, şi 11 
condamnări la moarte, în septembrie 1975, dintre care, 
cinci executate. ETA şi nucleul marxist-leninist din FRAP au 
îndrăznit să atace aparatul represiv, rămas inima regimului! 

Ceea ce s-a schimbat după 1936 este atitudinea unei 
părti a clerului, care se angajează în acţiuni politice, chiar 
ilegale, fiind pedepsită fără ezitare. Orice opoziţie nu are 
însă de ales decât între două căi posibile: fie o simplă 
revenire la forme democratice (chiar pe Franco cuvintele 
Occident şi lume liberă l-au ajutat mult), fie o răsturnare a 
relaţiilor sociale de producţie. Partidul Comunist Spaniol a 
ales prima cale, calea italiană, criticând activitatea 
Partidului Comunist Portughez. El se aliază, în cadrul Juntei 
democratice, cu oameni asemenea lui Calvo Serer; 
antirevizioniştii îi reproşează acest fapt. 


Coaliția conservatoare este încă solidă? 


Clasele aristocratice, marii proprietari funciari, de aici 
înainte strâns legaţi de activitatea băncilor şi de industrie, 
nu mai au mentalitatea de altă dată. Restaurarea monarhiei 
nu-i interesează decât dacă văd în ea o reală garanţie a 
ordinei publice. 

Armata şi fosele de represiune sunt solidare cu 
sistemul, fiindcă au fost făurite în timpul războiului civil, 
beneficiind mereu 


125 Dezvoltare (sp.). (N.tr.) de bunăvoința lui Caudillo. într-o 
tară care nu are probleme în exterior, ponderea armatei în 
cadrul naţiunii este paradoxală. Ea aminteşte de rolul 
claselor sociale neproductive din perioadele de decadenţă; 
gradele inferioare şi trupele de poliţie au reprezentat nişte 
locuri de refugiu pentru cei care nu aveau ce mânca. Poate 
fi coeziunea unei baze atât de precare definitivă? Nu se 
ştie. Cât despre ofiţeri, aceştia rămân prin excelenţă fideli 
castei franchiste. 


Lumea oamenilor de afaceri ar fi fost bucuroasă să 

depăşească ultimele obstacole dirijiste, moştenite din anii 


'40. Dar Spania nu este Germania, să poată realiza un 
boom cu adevărat liberal. O putere burgheză are aici mai 
puţine şanse să lase să funcţioneze fără risc un sistem 
parlamentar şi electoral. Mediile bancare şi industriale nu se 
vor lăsa pradă tentaţiei. Franco a fost atât de abil în 1969, 
încât i-a sacrificat pe liderii Falangei în favoarea 
conducătorilor tehnocraţi legaţi de Opus Dei. împotriva lor, 
păgubaşii au încercat să profite de afacerea Matesa 
(exporturi fictive profitând de miliardele primite prin 
subvenţii). Dar solidaritatea marilor capitaluri nu depinde 
de asemenea incidente. rădată ce pericolul politic ia o 
formă revoluţionară, reapare şi mentalitatea represivă. E 
drept că succesele din economie au constituit, în acelaşi 
timp, efectul şi cauza creşterii prestigiului social al 
tehnocraţilor inteligenţi, care au cochetat sau vor cocheta 
cu grupurile de opoziție democratice. Ameninţările 
alternate cu favoruri vor neutraliza cu uşurinţă aceste 
grupări. 

Biserica este departe de timpul când, ca primă 
beneficiară a cruciadei, îşi savura succesele: privilegii 
fiscale, căsătorii religioase obligatorii, predarea 
catehismului în şcoală, poziţie dominantă în învăţământ, în 
universitate şi în cercetare. Această identificare a regimului 
cu un catolicism obtuz este înlocuită acum cu o împătrire a 
catolicilor în trei tendinţe; 1) Acţiunea Institutului secular 
Opus Dei care, fără să recunoasă, a avut un timp ambiția 
să-şi subordonaze societatea laică, ajungând să joace un 
rol, uneori decisiv, în relaţiile dintre aparatul guverna- 
mental, capitalismul de stat, tehnocraţia planurilor, 
personalul industrial şi bancar; 2) Pe de altă parte, un 
fenomen invers este faptul că, după Conciliu, călugării 
tineri, preoţii din periferii şi chiar preoţii catolici de la sate, 
ca o reacţie împotriva conformismului trecut şi a ambițiilor 
actuale, redescoperă în opoziţia populară un anticapitalism 
“aditional; 3) Masa preoțească oscilează între aceste două 


5 
(0) 


curente, iar cei de la conducere o manipulează. în orice caz, 
Spania neagră este dezbinată. 


Franchismul însă nu a depăşit nici criza socială, nici 
criza naţională şi nici pe cea spirituală. Dincolo de o uni- 
tate afirmată prin declaraţii, evidenţa conflictelor a 
ajutat ordinea stabilită prin apelul la blocul instinctiv al 
conservatorismului. Opoziția pretindea că nu ar avea 
împotriva ei decât un grup restrâns de radicali (ultras). 
Regimul rezistă însă. Şi doar unele grupuri militante 
(ETA, FRAP), înarmate cu dublul ideal de Patrie şi de 
Revoluţie, îndrăzneau să sfideze vechiul aparat militar 
represiv. 


V. începuturile mon” Wei condiţionale 


Imediat după cele cinci execuţii din septembrie 1975, 
într-o atmosferă tensionată, generalul Franco (bolnav din 
octombrie) moare la 20 noiembrie, după o agonie 
prelungită, prezentată ostentativ, demnă de un scenariu al 
lui Arrabal?” sau al lui Ferreri!!?. 

Trecerea puterii de la caudillo la rege a fost ambiguă. 
Păstrând la conducere pe omul care deţinea funcţia în 
septembrie (Arrias Navarro), tânărul suveran pare să 
cedeze în faţa bunker-ului, nucleul rezistenţei franchiste. 

Totuşi, trei miniştri de mare abilitate (Fraga, Garrigues, 
Areilza) au fost însărcinaţi în mod evident să integreze 
Spania, după modelul grecesc sau portughez, într-o Europă 
centristă sau social-democratică, cu aprobarea Americii. 
„Două săptămâni, două luni, doi ani”, cerea M. Fraga. 


117 Autor dramatic şi regizor spaniol de limbă franceză, 
cultivă în scrierile sale sentimentul de revoltă şi 
nonconformismul. (N.tr.) 

118 Realizator de film italian, face în anii 1960 şi 1961 
două filme în Spania, satirizând drastic realitatea spaniolă. 
(N.tr.) 1 

Pe neaşteptate, la 3 iulie 1976, regele aduce în fruntea 
guvernului un tânăr politician puţin cunoscut, Adolfo 
Suarez, format în cadrul mişcării franchiste. El este cel care 
accelerează mersul schimbării prin amnistieri, alegeri, 
Cortes constituţional, Senat ales (în afară de 40 de membri 
numiţi de rege). Supusă referendumului (la 15 decembrie 
1976), reforma este aprobată cu 94% din voturi pentru şi 
numai 2,6% din voturi contra, probabil ale franchiştilor 
intransigenţi (au fost 2,3% abţineri). 

Era o deschidere fără ruptură, o amnistie largă, dar 
făcută treptat; partide şi grupări politice (în jur de 200!) au 
fost legalizate în mod eşalonat. Tranziţia s-a făcut uşor, dar 
nu fără incidente: masacrarea, în plin centrul Madridului, a 
patru avocaţi ai Comisiilor muncitoreşti, acţiuni violente ale 
mişcării basce ETA. 

Aşteptate cu nerăbdare, alegerile din 15 iunie 1977 îi 
strânge pe moderați în jurul lui Suarez (Uniunea Centrului 
Democratic, cu 166 de locuri şi 23 pentru aliaţii săi), stânga, 
în jurul Partidului Socialist Muncitoresc (118 locuri, 8 ale 
aliaţilor). Se remarcă eşecul lui Fraga, care încercase să 
reunească o grupare de dreapta (Alianța Populară, cu 16 
locuri), şi scorul slab obţinut de comunişti (în jur de 10%), în 
pofida (sau poate tocmai din cauza) poziţiei de prim plan a 
lui Santiago Carrillo, acesta înscriindu-se pe traiectoria 
eurocomunismului. 

Au fost unele suprize pe plan regional: Catalonia dă 
20% din voturi comuniştilor (PSUC), 35% socialiştilor şi mai 
puţine moderaţilor şi partidelor vechi. Dar la 11 septembrie 
- ziua naţională a catalanilor -, un milion de persoane 
adunate la Barcelona, strigă Volem l'Estatufi”. 

Madridul reînființează atunci catalana „Generalitat” şi 
pune în fruntea ei pe preşedintele Tarradellas, desemnat în 
exil ca succesor al preşedinţilor Companys şi Macia, şi care 
nu încetase să pretindă această poziţie. Era o manevră? Dar 
ce dezminţire clară a unei propagande injurioase care a 
durat timp de 40 de ani! 

1 Problema bască este mai delicată. O aripă de stânga 

abertzale (patrioţii intransigenţi), cu ramura sa extremistă, 
ETA militară, îşi păstrează un prestigiu neatins în ochii 
poporului, 1° care nu-şi uită martirii. Menţinerea în 
Euskadi??? a corpurilor poliţieneşti din timpul franchismului 
este resimţită ca o ocupaţie străină. 

Dezbaterea constituţională (1978) a mobilizat opinia 
publică mai puţin decât în 1931. Grija de a se realiza un 
consens face ca Spania să fie proclamată /indisolubilă, dar 
formată din naționalități; poporul este suveran, dar regele 
rămâne inviolabil; libera iniţiativă este garantată, dar 
planificarea este şi ea menţionată! Pragmaticii sunt 
mulţumiţi, dar entuziasmul lipseşte (la consultarea populară 
sunt 36% abţineri şi 23,8% răspunsuri negative în Euskadi). 
în martie 1979, alegerile pentru Cortes-uri confirmă 
majoritatea moderată, dar la cele municipale, ies câştigători 
socialiştii, comuniştii şi bascii intransigenţi (în numeroase 
oraşe). Sunt votate statute de autonomie (basc şi catalan), 
dar, spre deosebire de cele din anii '30, acestea provoacă 
unele rezerve (40% abţineri). Alegerile pentru Parlamentul 


catalan permit liderului moderat Jordi Pujol ( Convergență şi 
Uniune) să fie ales preşedinte al „Generalitat”. Dar o lege 
de armonizare a autonomiilor (LOAPA) creează temeri 
pentru o interpretare restrictivă. în Euskadi, PNV (Partidul 
Naționalist Basc, moştenitor al anilor '30) îşi face greu jocul 
între partidele spaniole; ETA militară duce mai departe 
lupta armată şi condiţionează orice negociere de retragerea 
forfelor de ordine. 

Anul 1981 a rămas ca an al lui 23 februarie. h? acea zi, 
locotenent-colonelul Tejero ocupă, cu pistolul în mână, 
tribuna Cortes-urilor, iar garda sa civilă îi obligă pe deputaţi 
să se ascundă sub bănci. Televiziunea înfăţişează această 
imagine lumii întregi, producând în Spania o stupoare plină 


119 Vrem statut (catalană) cu sensul de „Vrem autonomie”. 
(N.tr.) 


120 Ţara Bascilor. (N.tr.) . 

de ruşine, care compromite aventura respectivă. La 
Valencia însă, generalul Milans del Bosch îşi scosese 
tancurile în stradă, iar generalul Armada, un apropiat al 
regelui, se gândise la un compromis în stil argentinian. 
Actul lui Tejero a fost urmat de un proces, în care 
solidaritatea armatei face ca opinia publică să fie 
înspăimântată de eventualitatea unei noi ameninţări. 

Anul 1982 este martorul unei scindări a partidelor de 
centru. Se produce o bipolarizare: la dreapta, Alianța 
Populară a lui Fraga Iribarne, îndepărtându-i pe cei de 
extremă dreaptă (Blas Pinar, Tejero); la stânga, Partidul 
Socialist (PSOE), lăsând din ce în ce mai în puţin loc 
extremiştilor de stânga (inclusiv PC). Acesta are ca urmare, 
în alegerile din octombrie 1982, o majoritate socialistă 
absolută în Cortes-uri şi ascensiunea la Guvern a lui Felipe 
Gonzalez, tânăr avocat socialist andaluz. Felipe şi prietenii 
săi tehnocraţi (Boyer, Serra) nu şi-au ascuns poziţia 
moderată în problemele sociale. Ei ştiau ce dificultăţi au de 
întâmpinat: agitația militarilor, crahul trustului RUMASA 
(trust care trebuia expropriat), eşecul socialist în alegerile 
parlamentare basce şi catalane, agravarea şomajului şi a 
acţiunilor executate de ETA, în pofida (sau datorate) 
brutalităţii metodelor poliţieneşti. Succesele au fost pe plan 
extern: ajutorul Franţei împotriva mişcării ETA, intrarea în 
CEE. Dar a fost amânat şi făcut neclar referendumul în 
legătură cu NATO. Şansa PSOE consta în lipsa de coerenţă a 
forţelor de dreapta şi a celor din mişcarea muncitorească 
(divizarea Partidului Comunist). 


VI. s^^a azi 


39,6 milioane de locuitori. O demografie brusc 
încadrată în modelul cel mai evoluat al Europei îmbătrânite 


(indice de fecunditate 1 ,2). O industrializare rapidă (34% 

din active). Autostrăzi, un început de TGV!2, industrii de 
vârf. Se poate spune că Spania a depăşit un prag. 

Să nu supraestimăm însă miracolul. Produsul intern 
brut pe cap de locuitor (14 256 $ în 1995) rămâne inferior 
faţă de media europeană. Se constată încă neregularități 
ale producţiei în anumite etape (recolte slabe, crize în 
industria textilă), inegalităţi între regiuni (persistentă 
pauperizare în Galicia şi în Andaluzia, terenuri părăsite în 
Navarra sau în Aragon, P.I.B.-ul catalan mereu superior faţă 
de media produsului spaniol, reconversia din zona bască 
încă fragilă). Madridul, devenit enorm (5 milioane de 
locuitori) este, de acum înainte, un mare centru al lumii 
financiare internaţionale. Dar, de la beţia unui take prin 
care unii preziceau situarea Spaniei în vârful ierarhiei 
mondiale, s-a ajuns în ceea ce priveşte şomajul, aproape 
la un record european (22,7%). 

Aceasta se datorează faptului că societatea 
spaniolă, ca şi înainte, în Secolul de Aur, este scindată, în 
mod riscant, între cei care etalează imense averi şi cei 
care sunt pradă mizeriei. Dar există numeroase moduri 
de a trăi la un nivel scăzut, fără a munci: asistenţă şi 
marginalizare. Alfred Sauvy a arătat temeiurile 
societăţilor de acest tip. Nu toţi sunt capabili să facă faţă 
mereu concurenţei. La rândul lor, veniturile muncitorilor 
au avut de suferit din cauza inflaţiei, care tinde, în 
sfârşit, să scadă. Grevele generale sporadice vin să arate 
cât de mari sunt nemulţumirile, dar nivelul de 
sindicalizare a scăzut, ca şi în Franţa. Se poate vorbi 
despre un alt prag! 

în politică, acesta poartă numele de consens. 
Partidele moderate, implicate în realizarea unei tranziţii 
democratice (adesea luate ca model), s-au dizolvat, 
pentru a lăsa locul unei regrupări progresive a dreptei 
tradiţionale, din care nu lipsesc nostalgii franchiste. 


121 Tren de mare viteză. (N.tr.) 

După 14 ani de hegemonie guvernamentală, Partidul 
Socialist (PSOE) a văzut cum se poate pierde un 
electorat, poate sensibil la scandalurile care au afectat 
unele vechi instituţii, ca Banca Spaniei sau Garda civilă. 
La ora bilanţului, partidul lui Felipe Gonzâlez, a obţinut, 
prin referendum, aprobarea intrării Spaniei în NATO, 
intrare pe care o criticase înainte. El a girat bine intrarea 
Spaniei în Europa (CEE) şi Spania regiunilor, mai puţin 
bine Spania naționalităților (ETA n-a putut fi potolită nici 
prin negocieri, nici prin represalii). Executarea unui 
ostatic în iulie 1997 - un tânăr şi modest consilier 
municipal din Ermua (Biscaya), fiul unor emigranţi - a 
declanşat o mişcare de protest extraordinară. Pot fi puse 
emoţiile colective de acest tip pe seama modernităţii? Pe 
fondul 17? indignării generale, se discerne reapariţia unor 
atitudini ostile faţă de unele prevederi ale Constituţiei şi 
faţă de Franţa. Paradoxal este faptul că liderul Partidului 
Popular, Jose-Man'a Aznar, devenit după alegerile 
câştigate cu greu preşedinte al Guvernului (în martie 
1996), depinde şi el, de aici înainte, de exigenţele 
deputaţilor catalani apropiaţi de Jordi Pujol (pe care el 
nu-l cruţase în campania electorală) şi de vechiul Partid 
Naționalist Basc. Sloganurile catalane (Suntem şase 
milioane, Catalonia e milenară, Vorbiti în catalană) rănesc 
opinia publică castiliană. Pentru a face o demarcaţie 
între el şi franchism, i se întâmplă lui Aznar să pretindă, 
în unele ocazii, că ar fi moştenitorul spiritual al lui Azaiia 
sau Giner. Dar cei din opoziţe îl suspectează că ar 
organiza, camuflat sub un proiect de ultra-modernizare a 
mass-media, sufocarea unei anumite părţi a presei. De 
altfel, el vizează, cu multe şanse de reuşită, adoptarea 
prioritară în Spania a monedei euro, recurgând la o 
tactică devenită clasică. 

într-o atmosferă nesigură, instituţia monarhică 


TP2A-şi lua avânt (engl.). (N.tr.) 
5 
6 


garantează consensul, fiind acceptată fără rezerve. 
Oamenii îşi pot aminti de Franţa din timpul lui Ludovic- 
Filip: un rege recunoscut ca fiind ce/ mai bun dintre 
republicani. Totuşi, cercul familiilor aristocrate şi bogate 
rămâne restrâns, iar titlurile de nobleţe, ca şi în Anglia, 
îşi păstrează prestigiul. Cei doi eroi ai tranziţiei, Adolfo 
Suărez şi Josep Tarradellas, au fost făcuţi, unul duce, iar 
celălalt marchiz. Tn 1992, succesul Jocurilor Olimpice 
de la Barcelona şi cel al expoziţiei organizate cu ocazia 
celui de al Cincilea Centenar! au dovedit că Spania a 
realizat o mutație care, după 1950, se explică prin jocul 
compensator al exod ului muncitorilor, pe de o parte, şi 
al afluenţei turiştilor şi capitalurilor, pe de altă parte. 
Ridicând în slavă provocările savuroase ale regizorului 
Pedro Almoddvar, publicul străin nu îşi dă seama câte 
rădăcini culturale tradiționale se găsesc în acel 
postmodernism spectaculos. Căci Spania nu se rezumă la 
excentricităţile acelei 


movidai33 între Madrid şi Marbella. Tn timpul războiului 
civil, o reprezentare a suferințelor lumii - Spania era, 
cum spune Neruda, în sufletul tuturor oamenilor de bună 
credinţă. Un Lorca, un Falia, un Picasso, un Miro au pus 
amprenta spaniolă pe spiritul secolului al XX-lea. Prin 
însăşi complexitatea sa, exemplul spaniol oferă încă 
lumii multe învăţăminte. 


133 Deplasare, călătorie de plăcere (sp.). Marbella este o 
cunoscută staţiune turistică pe Costa del Sol (Andaluzia). 
(N.tr.) 


123 De la descoperirea Americii de către Cristofor Columb 
(1492). (N.tr.) 

